"Magey Rah" vegeneh mikameh nuvaane: Aslam\n2021 ވަނަ އަހަރުގެ ތިންވަނަ ދައުރުގެ 26 ވަނަ ޖަލްސާގައި ޕްލޭނިން މިނިސްޓަރު މުހައްމަދު އަސްލަމް ވާހަކަދައްކަވަނީ-- ފޮޓޯ: މަޖިލިސް\nމަގޭ ރަށް ވެގެނެއް މިކަމެއް ނުވާނެ: އަސްލަމް\n13 އޮކްޓޯބަރ 2021 - 13:18:13\nމަގޭ ރަށް ވެގެން، ރަށްރަށުން އެހެން ރަށްރަށުގެ މީހުންނަށް ބިން ލިބޭނެ ގޮތްގޮތް ނުހެދޭނަމަ ގެދޮރުގެ މައްސަލަ ހައްލު ނުވާނެ ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެއްޖެ އެވެ.\nގެދޮރުގެ މައްސަލައާއި ބިމުގެ މައްސަލާ އާ ގުޅޭގޮތުން ޕްލޭނިން މިނިސްޓަރު އަސްލަމް ވާހަަކަ ދެއްކެވީ ބުދަ ދުވަހު ބޭއްވި މަޖިލީހުގެ ޖަލްސާއަށް ހާޒިރުވެވަޑައިގެން މެދުހެންވޭރު ދާއިރާ މެމްބަރު އާލީ އާޒިމް ކުރެއްވި ސުވާލުތަކަށް ޖަވާބު ދެއްވަމުންނެވެ.\nމިނިސްޓަރު ހާޒިރުކޮށް މެމްބަރު އާލީ ކުރެއްވި ސުވާލެއްގައި ވިދާޅުވީ މި ސަރުކާރުގެ ތިން އަހަރު ނިމިގެން ދިޔައިރު ބޯހިޔާވަހިކަމާ ގުޅޭ ގޮތުން މާލޭ ރައްޔިތުންނަށް މާ އުޖާލާ ވާހަކައެއް އިވިފައިނުވާ ކަމަށެވެ. އަތޮޅުތެރޭ ރަށްތަކުގެ ކަައުންސިލްތަކުން ހިލޭ ގޯތި ދޫކުރަމުން އަންނައިރު މާލޭ ރައްޔިތުންނަށް ހިލޭ ގޯތި ނުލިބޭކަން އާޒިމް ފާހަގަކުރެއްވި އެވެ. އަދި މާލޭ ރައްޔިތުންގެ ބޯހިޔާވަހިކަމުގެ ދަތިކަން އިންތިހާއަށް އުޅޭއިރު އެއީ އެންމެ އިންސާފުވެރި ގޮތްތޯ އާޒިމް ސުވާލުކުރެއްވި އެވެ.\nއޭގެ އިތުރުން އާޒިމް ވަނީ މާލޭގެ ބައެއް ރައްޔިތުން މާލޭގައި އޮންނަ ބިންކޮޅު ދޫކޮށްލުމަށް ފަހު އެހެން ރަށްރަށުން ފުރުސަތު ލިބޭކަމުގައި ވަނީ ނަމަ އެރަށްރަށަށް ބަދަލުވާން ބޭނުވާކަމަށެވެ. އެހެން ކަމުން އެކަހަލަ ވިސްނުންފުޅެއް ހުރިތޯ އާޒިމް ސުވާލުކުރެއްވި އެވެ.\nއާޒިމްގެ ސުވާލަށް ޖަވާބުދެއްވަމުން މިނިސްޓަރު އަސްލަމް ވިދާޅުވީ އެ މައްސަލައަކީ މިހާތަނަށް މާލޭއަށް ދިމާވި އެންމެ ބޮޑު އެއް މައްސަލަ ކަމަށާއި އެމައްސަލަ އަދިވެސް ދެމިއޮތް ކަަމަށެވެ.\nގޯއްޗާއި ބިން ދޫކުރުމުގައި ބޯދާ ޒަމާނުއްސުރެ ކުރަމުން އައި ގޮތްތަކުގެ މަތީގައި ތިބޭވޭނެތޯ ސުވާލުކުރައްވައި މިނިސްޓަރު ވިދާޅުވީ ހުރިހާ ރަށެއްގައި ދިރިއުޅޭ މީހުން ވެސް ބޭނުންވަނީ އެއް ހަމައެއްގައި އެކަންތައް ވުމަށް ކަމަށެވެ. ނަމަވެސް ރަށް ފުރުނީމަ އެއްވެސް ރަށަކުން ގޯއްޗެއް ނުލިބޭނެ ކަމަށް މިނިސްޓަރު ވިދާޅުވި އެވެ.\nއެ މައްސަލައަށް ހައްލެއް ހޯދުމަށް އިތުރު ފްލެޓްތައް ވެސް މިހާރު އަޅަމުން އަންނަކަން ފާހަގަކުރައްވަމުން އަސްލަމް ވިދާޅުވީ، ދުވަހަކުވެސް އެކަމަށް ހައްލެއް އަންނަ ތަނެއް އަދި ނުފެންނަ ކަމަށެވެ.\nނަމަވެސް މާލޭ ނޫން ތަންތަނުގައި ދިރިއުޅުން އެއީ ކަމުދާކަމެއްކަން ގަބޫލްކުރެވޭ ހިސާބުން ކޮންމެވެސް ވަރެއްގެ ހައްލެއް ލިބިގެންދާނެ ކަމަށް އަސްލަމް ވިދާޅުވި އެވެ.\n"އަތޮޅުތަކުގެ އެހެން ރަށްތަކުގައި ދިވެހި ރާއްޖޭގެ ގާނޫނެއް މަނަލެއް ނުކުރޭ ދިވެއްސަކަށް ކޮންމެ ރަށަކުން ވެސް ބިމެއް ދިނުމަކަށް. އަދިި އެ އޮންނަ ހައްގުވެސް އޮވޭ. އެހެން ނަމަވެސް އެއްވެސް ރަށަކުން ނުދޭ،" މިނިސްޓަރު އަސްލަމް ވިދާޅުވި އެވެ.\nއެގޮތުން މިނިސްޓަރު އަސްލަމް ވަނީ ސަރުކާރުން ބޭނުން ވެގެން ށ. މާފިލާފުށި ނެގުމަށް ފަހު އެރަށުގައި ގޯތި ތިބި މީހުންނަށް ބަދަލު ދިނުމަށްޓަކައި ބައެއް ރަށްރަށުން ކަނޑައެޅި ނަމަވެސް، އަދި މިހާތަނަށް ދީފައިނުވާކަން ފާހަގަކުރައްވާފައެވެ.\nކުރިން މިނިސްޓްރީން ރަށްރަށުގެ ކައުންސިލަށް ގޯތި ދޭން އެންގުނު ނަމަވެސް މިހާރު ކައުންސިލްތަކަށް ގޯތި ދޭން މަޖުބޫރެއް ނުކުރެވޭ ކަމަށް އަސްލަމް ވިދާޅުވި އެވެ.\n"އަޅުގަނޑުމެން ތަންކޮޅެއް ބޮޑަށް އެބަ ހުޅުވިލާން ޖެހޭ ކައުންސިލްތަކުން ވެސް. އެއީ ކޮންމެހެން ލާޒިމްކަމަކަށް ވެގެނެއް ނޫން. ހެޔޮ ވިސްނުމުގައި ވިސްނާފިއްޔާ އެރަށަށް ރަށުން ބޭރު ބަޔަކު ގެނައުން އެއީ އެ ރަށް ތަރައްގީވެގެން ދާނެ ކަމެއް. އެހެންކަމުން ރަށު ކައުންސިލްތަކުން އެކަންކަމަށް އެއްބާރުލުން ދިނުން އެއީ ވަރަށް "ސްޓްރޯންގް ލަފަޔަކަށް ވާނެ،" މިނިސްޓަރު ވިދާޅުވި އެވެ.\nމާލޭގެ މީހަކު ރަށަކަށް ދާން ބޭނުން ކަމުގައި ވާނަމަ އެމީހަކަށް ގޯއްޗެއް ދިނުމަށް މިނިސްޓަރު ގޮވާލެއްވި އެވެ. އަދި މާލޭ ތަރައްގީ ކުރީ މާލޭ މީހުން ނޫން ކަމަށާއި މާލޭ ތަރައްގީވީ ރަށްރަށުން މީހުން އައިސްގެން ކަމަށް ވިދާޅުވި އެވެ. ހަމައެގޮތަށް ރަށްތައްވެސް ތަރައްގީ ވާނީ އެހެން ރަށްރަށުން އެތަނަށް މީހުން ގޮސްގެން ކަމަށް މިނިސްޓަރު އަސްލަމް ވިދާޅުވި އެވެ.\nއަދި ރަށްރަށުން އެހެން ރަށްތަކުގެ މީހުންނަށް ގޯތި ދޫކުރުން ގާނޫނުން މަނާކޮށްފައި ނުވާކަން ފާހަގަކުރައްވާ މިނިސްޓަރު ވިދާޅުވީ އެހެން ނަމަވެސް އެއްވެސް ރަށަކުން ގޯތި ނުދޭ ކަމަށާއި އަދި ދޭކަށް ބޭނުމެއް ވެސް ނުވާ ކަމަށެވެ.\nސީދާ ރަށު މީހާ ނޫން މީހަކަށް ދޭކަށް ބޭނުމެއް ނުވޭ އެންމެ އިންޗިއެއް ވެސް. އަޅުގަނޑު މިއަހަރުތެރޭ ވަރަށް މަސައްކަތް ކުރިން ބައެއް ރަށްރަށުގެ ކައުންސިލް ތަކާއި އެކީގައި ހިއްކި ބިން. އެންމެ ކުޑަ މިންވަރުން ހިއްކި ބިމުގެ 30 ޕަސެންޓުގެ 30 ޕަސެންޓް ވިއްކަބަލާށޭ. ވިއްކާފަ އެ ލިބޭ ލާރި ވެސް ކައުންސިލަށޭ. އެކަންވެސް ކުރާކަށް ބޭނުމެއް ނުވޭ. އެހެންވީމާ ވަރަށް ޓެރިޓޯރިއަލްކޮށް އަޅުގަނޑުމެން ބިމާމެދު ވިސްނަނީ. އިންސާނުން އަބަދުވެސް ބިމާ މެދު ވިސްނަނީ ވަރަށް ޓެރިޓޯރިއަލްކޮށް. ވިސްނުން ތަންކޮޅެއް ބޮޑަށް ހުޅުވާލަން އެބަޖެހޭ. އެހާބޮޑަށް ބަންދުވެފައި. މަގޭ ރަށް ރަށް ހަމައެކަނި ވެގެން އެހެން ތިބެގެންނެއް އަޅުގަނޑުމެންނަށް މިކަމެއް ނުވާނެ. މަގޭ ރަށެއް އެކަންޔެއް ނޫން މިއީ މަގޭ ގައުމު އެކަންޔެއްވެސް ނޫން މިއީ މަގޭ ދުނިޔެ އަސްލުގައި. އެހެން ވީމަ އެގޮތަށް އެ ވިސްނުމަށް އަޅުގަނޑުމެން ގޮސްގެން ނޫން ގޮތަކަށް އަޅުގަނޑު ގަބޫލެއް ނުކުރަން 21 ވަނަ ގަރުނުގައި އަޅުގަނޑުމެނެންނަށް ކުރިއަރައިގެން ދެވިދާނެ ކަމުގައި،" އަސްލަމް ވިދާޅުވި އެވެ.\nއަސްލަމް ވިދާޅުވީ އެއީ ދިމާވެފައިއޮތް ވަރަށް ބޮޑު "ޕޮލިސީ އިޝޫ"އެއް ކަމަށެވެ. އެކަން ހައްލުވެގެން ނޫން ގޮތަކަށް ބިމާއި ގެދޮރުގެ މައްސަލަ ހައްލުނުވާނެކަމަށް މިނިސްޓަރު ވިދާޅުވި އެވެ.\nމިނިސްޓަރު އަސްލަމް ޕްލޭނިން މިނިސްޓްރީޕްލޭނިން މިނިސްޓްރީގެ ދާއިރާމަޖިލިސް\n"އިއްޒަތްތެރިކަން ނުލިބޭނަމަ "ނިކަމެތި މެމްބަރު" ކިޔުއްވާ"\nމެމްބަރުން ކޮންޓްރޯލެއް ނެތި ވީއައިޕީ ބޭނުންކުރޭ!\nއަފްްޣާން ހާލަތުން ރާއްޖެއަށް ނުރައްކަލެއް އޮތްތޯ ބަލަނީ\nމަޖިލީހުގެ ޖަލްސާތައް ފަށަނީ، ރިޔާސަތު ބައްލަވާނީ އީވާ!


"Seytu Noon Gotheh" Ovedhaanebaa? - Vaguthu\n1 އަހަރު ކުރިން ( އޭޕްރީލް 16, 2019 )\nމި ރާއްޖޭގައި ކުރަމުން އައި ދިގު 30 އަހަރުގެ ވެރިކަން 2008 ވަނަ އަހަރު ބަދަލުކުރީ "ވަތަން އެދޭ ގޮތަށް" އުފެދުނު ބޮޑު ކޯލިޝަނެއްގެ ތެރެއިންނެވެ. އެ ކޯލިޝަންގެ އެންމެ ބޮޑު ހިއްސާދާރަކީ ޖުމްހޫރީ ޕާޓީގެ ލީޑަރ ޤާސިމް އިބްރާޙިމެވެ. 2009 ވަނަ އަހަރު އައި ރައްޔިތުންގެ މަޖިލިސް އިންތިޚާބުގައިވެސް ޤާސިމް ކުރެއްވި މަސައްކަތާއި ވެ ވަޑައިގެންނެވި ޤުރުބާނީ ކުޑައެއް ނޫނެވެ. ރައީސް ނަޝީދު ވެރިކަމަށް ގެނައުމަށް އެންމެ ބުރަ މަސައްކަތް ކުރެއްވި އެއް ލީޑަރުގެ ޙައިޞިއްޔަތުން ޤާސިމު ކުރެއްވި މަސައްކަތް ބަލައިނުގަތުމުގެ ނަތީޖާއަކަށްވެގެން ދިޔައީ ރައީސް ނަޝީދުގެ ވެރިކަން ނިމުމަކަށް ގެނައުމަށް "ސޭޓު" ނިކުންނެވުމެވެ. 2012 ވަނަ އަހަރުގެ ފެބްރުއަރީ7ވަނަ ދުވަހު ރައީސް މުޙައްމަދު ނަޝީދުގެ ވެރިކަން ބަދަލުކުރުމުގައިވެސް ޤާސިމްގެ ދައުރު ކުޑައެކޭ ނުދެންނެވޭނެ އެވެ.\n2008 ވަނަ އަހަރުގެ ރިޔާސީ އިންތިޚާބު ފަދައިން 2013 ވަނަ އަހަރުގެ ރިޔާސީ އިންތިޚާބުގެ ފުރަތަމަ ބުރުގައިވެސް ޕާޓީ ތަކުން ވާދަކުރީ ވަކި ވަކިންނެވެ. ނަމަވެސް އެއްވެސް ޕާޓީއަކަށް ފުރަތަމަ ބުރުން އިންތިޚާބު ކާމިޔާބު ނުކުރެއްވުމުން، އެންމެ ފުރަތަމަވެސް ޔަޤީން ކުރައްވަން ބޭނުންފުޅުވި އެއް ކަމަކީ "ސޭޓު" ވިސްނުންފުޅު ގެންގުޅުއްވާ ގޮތެވެ. 2013 ވަނަ އަހަރުގެ އިންތިޚާބުގެ ދެވަނަ ބުރުގައި ވާދަކުރި ރައީސް މުޙައްމަދު ނަޝީދާއި، ރައީސް ޔާމީން ވެސް އެންމެ ފުރަތަމަ ވަޑައިގަތީ މާފަންނު ވިލާއަށެވެ. އިންތިޚާބު ކާމިޔާބު ކުރެއްވުމަށް "ސޭޓު" ގެ އެހީތެރިކަން ހޯދުމަށެވެ. ރާއްޖޭގެ ސިޔާސީ މައިދާނުގައި ގޮތް ނިންމާ ޕާޓީ އަކީ ޖުމްހޫރީ ޕާޓީ ކަމަށް އޭރުގެ ސިޔާސީ ހުރިހާ ލީޑަރުންވެސް ގެންދެވީ ޤަބޫލުފުޅު ކުރައްވަމުންނެވެ.\nޖެހިގެން އައި 2014 ވަނަ އަހަރުގެ ރައްޔިތުންގެ މަޖިލީހުގެ އިންތިޙާބުގައިވެސް "ގުޅިގެން" ކޯލިޝަންގެ ތެރެއިން އޭރުގެ ސަރުކާރަށް ރައްޔިތުންގެ މަޖިލީހުގެ މެޖޯރިޓީ ހޯދިއެވެ. އެ މަސައްކަތުގައިވެސް ޤާސިމް އިބްރާޙިމް އާއި އެމަނިކުފާނުގެ ޓީމުން ކުރައްވާފައިވަނީ ބުރަ މަސައްކަތްތަކެވެ. މިލްކިއްޔާތުން ބޮޑު ހޭދަތަކެއް ކުރައްވާ، ވެރިކަން ދިފާޢު ކުރެއްވުމަށް ގިނަ މަސައްކަތްތަކެއް ކުރެއްވިއެވެ. ނަމަވެސް އާޚިރުގައި، ސޭޓަށް ޖެހިވަޑައިގަތީ ޖަލުގައިވެސް ދުވަސް ތަކެއް ހޭދަކުރައްވާށެވެ. ނުވިތާކަކަށް ރާއްޖޭން ބޭރަށް އަރުވާލެވިގެން ހުންނަވަންވެސް މަޖުބޫރު ވިއެވެ.\nކަންމިހެން ހުރިކަމުގައި ވިޔަސް، ޖުމްހޫރީ ޕާޓީން އަބަދު ވެސް ބުނާ ވާހަކައެއް އޮވެއެވެ. ރާއްޖޭގެ ސިޔާސީ މައިދާނުގައި މޮޅުވާ ކޮޅު ކަނޑައަޅާ ޕާޓީއަކީ އެ ޕާޓީ ކަމެވެ. ނުވަތަ އެ ޕާޓީގެ ލީޑަރު ގާސިމް އިބްރާހީމް އަރުއްވާ ކޮޅެއް އެއީ މޮޅުވާ ކޮޅު ކަމަށް އެ ޕާޓީން އަބަދު ވެސް ގަބޫލުކުރެއެވެ. އެގޮތުން ނިމިދިޔަ 2018 ވަނަ އަހަރުގެ ރިޔާސީ އިންތިޚާބުގައިވެސް ކަންދިމާވެފައިވަނީ ދާދި އެއްގޮތަކަށެވެ. "އަނިޔާވެރިކަން ނިންމަން" މި ނަމުގައި އުފެދުނު ކޯލިޝަންގެވެސް އެންމެ މުޙިއްމު އެއް ބޭފުޅެއްގެ ގޮތުގައި ހުންނެވީ ޤާސިމް އިބްރާޙިމެވެ. ޤާސިމް އިބްރާޙިމް ނުލާ، ރިޔާސީ އިންތިޚާބަށް ދިއުމަށް އެމްޑީޕީން ބޭނުމެއްވެސް ނުވިއެވެ. އެމްޑީޕީން އެ ވިދާޅުވާ "ސޭޓު" ގެ ބޭނުން އެ ޕާޓީ އަށް އޮތީ އިންތިހާއަށް ޖެހިފައެވެ.\n2018 ވަނަ އަހަރު "ޖަޒީރާ ރާއްޖެ" ހޯދުމަށް ކުރި ދަތުރުގައި އެންމެ ބޮޑު ހޭދައެއްވެސް ކުރެއްވީ ޖުމްހޫރީ ޕާޓީގެ ލީޑަރ ޤާޞިމް އިބްރާޙިމެވެ. ނަމަވެސް މިއަދު ހާލަތު ބަދަލުވެއްޖެ އެވެ. ކުރި އަޙުދާއި ވަޢުދު ހަނދާންނެތި، "ސޭޓު ނޫން ގޮތެއް" ހޯދުމުގެ އަޑުތައް އެމްޑީޕީ ތެރޭގައި ގަދަވެ އެންމެ ފަހުން، މިއަހަރު މި ބޭއްވި ރައްޔިތުންގެ މަޖިލީހުގެ އިންތިޚާބާއި ހަމައަށް އައިއިރު ޤާސިމް އިބްރާޙިމަކީ އެއްވެސް ބޭނުމެއް ނެތް ބޭފުޅަކަށް ވެއްޖެ އެވެ. ނަމަވެސް މާޒީގައި ކަންހިނގާފައިވާ ގޮތަށް ބަލާއިރު އެއީ މުޅިއަކުން އައު ކަމެއްވެސް ނޫނެވެ. އެއީ ކަންހިނގާ އުޞޫލެވެ. ނަމަވެސް އާޚިރުގައި ކޮންމެ ކަމެއް ފެށެނީވެސް އަދި ކޮންމެ ކަމެއް ނިމެނީވެސް ޤާޞިމްގެ ހިއްސާ އެކަމެއްގައި އޮވެގެންނެވެ. އަދިވެސް "ސޭޓު ނޫން ގޮތެއް" އޮންނާނެ ކަމަކަށް ޤަބޫލުކުރަން ދަތިވާ ސަބަބަބީ އެއީއެވެ.\nއޭޕްރީލް 16, 2019 18:59\nމަޖްލިސް19 ގައި ގާސިމް އަކީ ގޭމް ޕްލޭން ނޫންކަން ސާފުކޮށް ފެނިއްޖެ. ޤާސިމް ނޫން ގޮތެއް އޮތްކަން ވ ސާފް.\nއޭޕްރީލް 16, 2019 19:15\nވެރިމީހާ ވެރިކަމުން ބޭލޭނީއެމީހަކު ސަރީހަބަހުން ކުފްރުވީމަ...މައުމޫން، ވަހީދް، ޔާމިން..މީކުފްރުވެފަތިބިބައެއްތަ.!!!ސުބުހާނަﷲ.\nތިކުރެވެނީ ތައުރީފް ދީނާހިލާފްވީމަވެސް..ވައިޔާޒްބިﷲ...މިހާރު ސޭކު އިމުރާންމެންނައްބަލާލުމުން އިނގޭނެ މިމީހުންގެނައި ބާތިލްއަގީދާ...\nއޭޕްރީލް 16, 2019 20:20\nހަޖަމު ވިޔަސް ނުވިޔަސް ރިޕޯޓުގަ ތިއޮތީ ހުސް ތެދުވާހަކަތައް\nއޭޕްރީލް 16, 2019 22:06\nރާއްޖޭގަ އުފެދުނު މައިގަނޑު ސިޔާސީ2ޕާޓީ އަކީ އެމްޑީޕީ އާ ޑީއާރުޕީ .މި2ޕާޓީ މަސައްކަތް ކުރަމުން އައިސް 2008 ގެ އިންތިހާބާ ހަމަޔަށް އައިއިރު ޑީއާރުޕީ ރޫޅި އިތުރު ޕާޓީތަކެއް އުފެދުނު އަދި އެމްޑީޕީ ތެރޭންވެސް ބައިވުމެއް އުފެދުނު ނަމަވެސް ހަގީގީ ބައިވުމެއް އުފެދުނީ ޑީއާރުޕީން ކަމާމެދަކު ސައްކެއްނެތް އެއީ ގާސިމް. އުފެއްދި ޖޭޕީ . މިހިސާބުން ގައެުމުގެ ސިޔާސި ބައިވެރިވުން3ބަޔަށް ބެހިގެން ގޮއްސި އެހިސާބުން ގާސިމަ ނިކުނނަކޮޅު މޮޅުވާން ފަށައިފި. އަދި އެމްޑީޕީ ހުރިހަމައިގަ ހުރެފަ ޑިއާރުޕީ ބައިބައިވެގެން ގޮއްސި މިގޮތުން ޕީޕީއެމްއާ ޖޭޕީ މައިގަޑު2ޕާޓީ އުފެދުނީ ޑީއާރުޕީ ފަޅިންކަމުގާވަނި ވެފަ. ވީމާ ގާސިމް ބައިވެރިވާ ފަޅިއަކީ މޮޅުވާ ފަޅިއަށް ވެއްޖެ. ވީމާ މިހާރު ގާސިމާ މައުމޫނު އެއްފަޅިއަކަށް އަރުއްވާފަ އެމްޑީޕީއާ ޗެލެންޖް ކޮށްގެން މެނުވީ މިހާރުގެ ހާލަތަށް ބަލާއިރު އެމްޑީޕީ ފެއިލް ކުރުމަކީ ވާނެކަމެއްނޫންކަން ޔަގީން.\nއޭޕްރީލް 17, 2019 00:15\nރިޕޯޓްގަ ތިޔޮތީ ތެދު ވާހަކަ\nއޭޕްރީލް 17, 2019 00:51\nމަޖިލީހުގެ އިންތިހާބު މިހެންވީ ކުދިޕާޓީތައް އުފެދި ޕިޕިއެމްފަޅިން ބައިވެގެންދިޔަލެއް ބޮޑުވުން .އަދިވެސް ރިޔާސީ އިންތިހާބެއް ކާމިޔާބު ކުރުމަށް ގާސިމް ބޭނުންވާނެ . ގާސިމާ ނުލާ ރިޔާސީ ރޭސް ކާމިޔާބު ކުރުން އެމްޑީޕީ އަކަށް ހަމަ ނުވާނެ ކަންޔަގީން . އެއީ އެމްޑީޕީ އެއް ވުޖޫދަށް ގެނައުމަށްވެސް މައުމޫނުގެ ސަރުކާރު ތެރޭގަ ހުރެ ހަރަދުކޮށް އެންމެ ބޮޑު ގުރްބާނީއެއް ވީވެސް ހަމަ ގާސިމް .ނަސިދަކީ އެއްވެސް ކަމެއް ކުރި މީހެއްނޫން . ވެރިކަމަށް ކުރިމަތި ނުލާނަމޭ ޕާޓީގެ މަގާމްބޭނުމެއްނޫނޭ ކިޔާފަ ޗެއާޕާސަންކުނަ ރައީސްކަމުން ޕާޓީގެ ރައީސް ކަންވެސް ހަމަ ހޯދީ މަކަރުން . އިބުރާވެސް ބޭރުކޮށްލީ ، މުނައްވަރު ވެސް ބޭރުކޮށްލީ ދީދީ އާ އަލްހާނު ވެސް ބޭރުކޮށްލީ އިބޫގެ ސަރުކާރު ވައްޓާލަން ނަސީދު ނުރާވާނެ ކަމެއްނޭގެ .ނަސީދަކީ މަކަރު ވެރިކަމާއެކު ހަސީލަތް ވަރަށް ނުބައިމީހެއް. ގާޒީހައްޔަރު ކުރިފަހަރުވެސް ލިއުނީ ގާނޫނުއަސާސީ ގަޑުބަޑުކޮށް ބާރުތައް އަތަށް ނަގާ ގާނޫނުއަސާސީ ހުއްޓުވި ކަމަށް . މިއީހާދަ ނުބައި ޖަރީމާ އެއްކަމަކު ދިވެހިންނަކަށް އެކަން ތަސައްވުރެއްނުކުރެވުނު .\nއޭޕްރީލް 17, 2019 09:37\nޢެހެންވީމާ ސޭޓު ވަނީ ކަތުރުފަންްޏަކަށްތާ އާޙިރުގަ..


އެމްޓީސީސީން މާލެ ވިލިމާލެ ފެރީ ދަތުރުތައް އިތުރުކޮށްފި – Dhen.mv\nއެމްޓީސީސީން މާލެ ވިލިމާލެ ފެރީ ދަތުރުތައް އިތުރުކޮށްފި\nJune 7, 2020 - 12:13 pm\nމާލެ ސަރަޙައްދުގައި އިއުލާންކޮށްފައިވާ ލޮކްޑައުންއަށް ލުއިތަކެއް ދޭން ނިންމުމާ ގުޅިގެން އެމްޓީސީސީން މާލެ އާއި ވިލިމާލެއާ ދެމެދު ބާއްވާ ފެރީތައް ދަތުރުތައް އިތުރުކޮށްފި އެވެ.\nމާލެ ސަރަޙައްދަށް ލޮކްޑައުން އިއުލާންކުރުމާއެކު ޕަބްލިކް ޓްރާންސްޕޯޓްގެ ހިދުމަތްދޭ ފެރީތަކާއި ބަސްތައް އާއްމު ޝެޑިއުލަށް އޮޕަރޭޓް ކުރުން ވަނީ ހުއްޓާލާފަ އެވެ. އަދި ފެރީ އާއި ބަހުގެ ހިދުމަތް ދެނީ ކޮންމެ ދުވަހެއްގެ ވަކި ވަގުތަކެއްގައި، ހުއްދަ އޮންނަ ފަރާތްތަކަށް އެކަންޏެވެ.\nއެމްޓީސީސީން ބުނީ އިއްޔެއިން ފެށިގެން މާލެ އާއި ވިލިމާލެއާ ދެމެދު ބާއްވާ ފެރީ ދަތުރުތައް އިތުރުކޮށްފައިވާ ކަމަށެވެ. އެގޮތުން ވިލިނގިއްޔަށް މިހާރު ކުރާ ދަތުރުގެ ޝެޑިއުލަށް އަށް ދަތުރު އިތުރުކޮށްފައިވާ ކަމަށެވެ. އަދި ދި މި އިތުރު ކުރި ދަތުރުތަކުގެ ސަބަބުން ކުއްލި ހާލަތްތަކުގައި ދަތުރު ކުރާ ފަރާތްތަކަށް ލުއި ތަކެއް ލިބޭނެ ކަމަށެވެ.\nއެމްޓީސީސީން ބުނީ ކުރިން ވިލިމާލެ އާއި މާލެއާ ދެމެދު ހަ ދަތުރު ބޭއްވި އިރު ދުވާލެއްގެ މައްޗަށް 450 މީހުން ދަތުރުކުރި ކަމަށެވެ. އަދި 12 ދަތުރު ބޭއްވި އިރު ދުވާލެއްގެ މައްޗަށް 950 މީހުން ދަތުރުކޮށްފައިވާ ކަމަށެވެ. ފުރަބަންދަށް ދިން ލުއިތަކާއެކު 20 ދަތުރު ކުރުމަށް ހަމަޖެހިފައިވާއިރު ދުވާލަކަށް 1400 އާއި 1500 މީހުން ދަތުރުކުރާނެ ކަމަށް ބެލެވޭ ކަމަށް އެކުންފުނިން ބުންޏެވެ.\nއެ ކުންފުނިން ދަަނީ ކޮވިޑް-19 އާ ގުޅިގެން ވިލިމާލެ އާއި ގުޅިފަޅު އަދި ތިލަފުށީގެ އިތުރުން ރާއްޖޭގެ 11 އަތޮޅަކަށް ހާއްސަ ކާގޯ ފެރީތަކެއްވެސް ބާއްވަމުންނެވެ.


Coca cola in Nasru ge sponsorship ithurukohfi | Mihaaru\nނަސްރު ދުބާއީ މެރެތަންގައި ދުވަނީ.\nކޮކާކޯލާ އިން ނަސްރުގެ ސްޕޮންސާޝިޕް އިތުރުކޮށްފި\n21 މާޗް 2019 - 10:274comments\nކޮކޯކާލާގެ ރާއްޖޭގެ އެމްބެސެޑަރަކަށް މިދިޔަ އަހަރު ހަމަޖައްސައި އެއް އަހަރުގެ ސްޕޮންސާޝިޕެއް ދިން ދުވުންތެރިޔާ ނަސްރުﷲ އަހުމަދުގެ ސްޕޮންސާޝިޕުގެ އެއްބަސްވުން އިތުރު އެއް އަހަރަށް އެ ކުންފުނިން އާކޮށްފި އެވެ.\nކޮކާކޯލާގެ ސްޕޮންސާޝިޕުގެ ދަށުން ނަސްރު ވަނީ މިދިޔަ އަހަރު ބައިނަލްއަގްވާމީ 13 މެރެތަންގައި ދުވެފަ އެވެ. މީގެ އިތުރުން ބޫޓާނުގައި ބޭއްވި ކްރޮސް-ކަންޓްރީ ދުވުމުގައި ރާއްޖެ ތަމްސީލްކުރި އެވެ.\nއޭނާގެ އަމާޒަކީ މި އަހަރު 30 މެރެތަން ދުވުމެވެ. މިހާރު ވެސް 41 މެރެތަން ޖަހައިގެން އެންމެ ގިނަ މެރެތަން ނިންމި ދިވެހި ދުވުންތެރިޔާގެ ޝަރަފް އޮތް ނަސްރު އަށް އެ އަމާޒަށް ވާސިލްވެވިއްޖެ ނަމަ، އެއީ އާދަޔާހިލާފު ކާމިޔާބަކަށް ވާނެ އެވެ.\nސްޕޮންސާޝިޕުގެ ދަށުން ނަސްރު އަށް ކޮކާކޯލާ އިން މާލީ އެހީތެރިކަން ފޯރުކޮށްދޭނެ އެވެ. އަދި ކޮކާކޯލާ އިން ފިޓްނަސް ޕްރޮމޯޓްކުރުމަށްޓަކައި ސްކޫލްތަކާއި އެކިއެކި ތަންތަނުގައި ކުރިއަށްގެންދާ ޕްރޮގްރާމްތަކުގައި ނަސްރު ބައިވެރިވެ ކިޔަވައިދޭނެ އެވެ.\nނަސްރު ބުނީ ކޮކާކޯލާގެ ސްޕޮންސާޝިޕުގެ އިތުރުން، ދުވުން ކުރިއަށް ގެންދިއުމަށް ސިފައިންގޭގެ ޗީފް އަބްދުﷲ ޝަމާލާއި ދިވެހި ސިފައިންގެ ކްލަބުގެ އެހީތެރިކަން ވަރަށް ބޮޑަށް ލިބޭ ކަމަށެވެ.\nDhigu dhuvumugai Nasru kahala dhe vana meehaku neiy!\nސިފައިންގެ ސްޓާފް ސާޖަންޓްގެ މަގާމުގައި ހުރި ނަސްރު ދުވުމުގެ ތެރެއަށް ވަނީ 2000 ގެ ކުރީކޮޅު އެވެ. ސިފައިންގެ ޔުނިޓްތަކުގެ މެދުގައި އޮތް އެތުލެޓިކްސް މުބާރާތެއްގެ 5000 މީޓަރު ދުވުމުގައި، ފަސް ވަނާގައި އޮވެ އެންމެ ފަހު 400 މީޓަރުގައި ހިފި ގޮތަށް ގޮސް ތިން ވަނަ ލިބުނު ހިސާބުން އޭނާގެ ސަމާލުކަން ދިގު ދުވުންތަކަށް ހުއްޓުނީ އެވެ. އަދި 2008 ގައި އޮތް އެމްޓީސީސީ މެރަތަން ރޭސް ވެސް ހަތަރު ގަޑިއިރަށް ވުރެ އަވަހަށް ނިންމުމައި ދިގު ރާސްތާ ދުވުންތަކުގެ ތެރެއަށް ރަސްމީކޮށް ވަނެވެ.\nދުވުމުގެ އިތުރުން އޭނާ މިހާރު ވެސް އޮންލައިންކޮށް ކޯޗިން ޕްރޮގްރާމް ވެސް ހިންގަ އެވެ. މިވަގުތު ރާއްޖޭގައި އެންމެ ކުރިއަރަމުން އަންނަ މެރެތަން ދުވުންތެރިޔާ މުހައްމަދު ރަޝީދު (މޯޑް) ގެ ތަމްރީންތައް ވެސް ބައިނަލްއަގްވާމީ ކޯޗެއްގެ ބެލުމުގެ ދަށުން ކުރިއަށްގެންދަނީ ނަސްރު އެވެ.\nނަސްރު އަށް ސްޕޮންސާ ދިން ކޮކާކޯލާ އިން އަންނަނީ ރާއްޖޭގައި ބާއްވާ ދުވުމުގެ އެންމެ ބޮޑު އެއް ހަރަކާތް ކަމަށްވާ ޓީއެފްޖީ ލޯންގް ރަން 2013 ވަނަ އަހަރު ބާއްވަން ފެށީއްސުރެ ސްޕޮންސާކުރަމުންނެވެ. އެ ކުންފުނީގެ އެހީއާ އެކު، ލޯންގް ރަން މިހާރު ވަނީ މުޅި ރާއްޖެ އަށް ފުޅާކޮށް އައްޑޫ ސިޓީ އާއި ލ. އަތޮޅުގައި ވެސް ބާއްވައިފަ އެވެ.\nއިތުރު ލިޔުންތައް ކޮކާ ކޯލާ


Trump ge dharikanbalun lockdown amuraa khilaafu vejje | Mihaaru\nޓްރަމްޕުގެ ދަރިކަނބަލުން އައި ވައިޓް ހައުސްގެ ސީނިއާ އެޑްވައިޒަރު އިވަންކާ ޓްރަމްޕް. --ފޮޓޯ:ގެޓީ އިމޭޖަސް\n18 އެޕްރީލް 2020 - 14:05\nވޮޝިންޓަން (އެޕްރީލް 18) - ވޮޝިންޓަން ލޮކްޑައުންކޮށްފައި ވަނިކޮށް ރައީސް ޑޮނަލްޑް ޓްރަމްޕުގެ ދަރިކަނބަލުން އިވަންކާ ޓްރަމްޕް ނިއު ޖާޒީ އަށް މިދިޔަ ހަފުތާގައި ވަޑައިގެންނެވި މައްސަލައެއް ހޫނުވެފައި ވަނިކޮށް އެކަން ދިފާއު ކުރުމުގެ މަސައްކަތް ވައިޓް ހައުސް އިން ފަށައިފި އެވެ.\nގެއިން ބޭރަށް ނުކުތުން މަނާ ފެޑެރަލް ގައިޑްލައިންތަކާ ޚިލާފަށް ޓްރަމްޕުގެ ދޮށީ ދަރިކަނބަލުންގެ އާއިލާ ވޮޝިންޓަނުން ވަނީ ނިއު ޖާޒީގެ ޓްރަމްޕް ނޭޝަނަލް ގޮލްފް ކްލަބަށް ޗުއްޓީ އަށް ވަޑައިގެންފަ އެވެ. ވޮޝިންޓަނުގެ އިތުރުން ނިއު ޖާޒީ ވެސް ވަނީ ލޮކްޑައުންކޮށްފަ އެވެ. ވޮޝިންޓަން ވަނީ އެޕްރީލް 1 އިން ފެށިގެން ލޮކްޑައުންކޮށްފަ އެވެ.\nވައިޓް ހައުސް އިން ބުނެފައި ވަނީ އިވަންކާ އާއި ފިރިކަލުން ޖާރެޑް ކުޝްނާ އަދި އެބޭފުޅުންގެ ތިން ދަރިކަލުން ވަޑައިގެންނެވީ ވިޔަފާރީގެ ކަމެއްގައި ނޫން ކަމަށާއި އެއީ އާއިލީ ޗުއްޓީ ދަތުރެއް ކަމަށެވެ. އަދި އެއީ ވައިޓް ހައުސްގެ ސީނިއާ އެޑްވައިޒަރު "ގެއިން މަސައްކަތަށް ދިއުން ފަދަ" ދަތުރެއް ކަމަށް ބުނެފައިވެ އެވެ.\nއެމެރިކާ އިން މިހާތަނަށް ވަނީ 710,272 މީހުން ޕޮޒިޓިވްވެ 37,175 މީހުން މަރުވެފަ އެވެ. ނިއު ޖާޒީން 78,467 މީހުން ޕޮޒިޓިވްވެ 3،840 މީހުން މަރުވި އިރު ވޮޝިންޓަނުން ވަނީ 11،445 މީހުން ޕޮޒިޓިވްވެ 603 މީހުން މަރުވެފަ އެވެ.\nއިތުރު ލިޔުންތައް އެމެރިކާ އިވަންކާ ޓްރަމްޕް


covid 19 _ miadhu positive vee 116 meehun - eyge therey gai 77 dhivehin\nމިއަދުވެސް ރާއްޖެއިން ކޯވިޑް-19އަށް ސަތޭކައަށްވުރެ ގިނަ މީހުން ޕޮޒިޓިވްވެއްޖެއެވެ. މިއަދު އިރުއޮޮއްސި ހައެއްޖެހުމާއި ހަމައަށް 116 ޕޮޒިޓިވްވީއިރު، އޭގެ ތެރޭގައި ހިމެނެނީ މާލެސަރަޙައްދުން ޕޮޒިޓިވްވި 111 މީހަކާއި އަތޮޅުތަކުގެ ރަށްތަކުން ޕޮޒިޓިވްވި5މީހެކެވެ. މިއަދުވެސް ޕޒޮޓިވްވި މީހުންގެ ތެރޭގައި ގިނައީ ދިވެހިންނެވެ. އޭގެތެރޭގައި ހިމެނެނީ 77 ދިވެހިންނާއި، ބަންގްލަދޭޝްގެ 27 މީހަކާ، ސްރީލަންކާގެ6މީހަކާއި، އިންޑިއާގެ5މީހަކާއި، ނޭޕާލް މީހެކެވެ. މިއާއެކު ރާއްޖެއިން ޕޮޒިޓިވްވި މީހުންގެ ޖުމްލަ ވަނީ 5157އަށް އިތުރުވެފައެވެ. ކޯވިޑަށް ޕޮޒިޓިވްވި މީހުންގެ ތެރެއިން މިވަގުތު ފަރުވާދެމުން އަންނަނީ 2303 މީހަކަށެވެ.\nމިއަދު ބަލިން ރަނގަޅުވެފައިވަނީ 31 މީހެކެވެ. އެހެންކަމުން ބަލިން ޝިފާލިބި ރަނގަޅުވި މީހުންގެ ޢަދަދު ވަނީ 2835އަށް އަރާފައެވެ. ކޯވިޑްގެ ރާއްޖޭގެ ޙާލަތާ ގުޅޭގޮތުން އެންމެ ފަހުގެ މަޢުލޫޟާތު ހިއްސާކުރުމަށް ހެލްތު އެމެޖެންސީ އޮޕަރޭޝަން ސެންޓަރުގައި ބޭއްވި ޕްރެސް ކޮންފަރެންސްގައި އެޗްޕީއޭގެ އެޕިޑެމިއޮލޮޖިސްޓް ޑރ.އިބްރާހީމް އަފްޒަލް ވިދާޅުވީ، މިހާރު މިބަލީގެ ނުރައްކާއޮތީ ޢުމުރުން ދުވަސްވީ މީހުންނަށް އެކަނި ނޫންކަމަށާއި، ޒުވާނުންނަށްވެސް ނުރައްކާ އޮތްކަމަށެވެ. ރާއްޖޭގައި ބަލިޖެހޭ ޒުވާނުންގެ ޢަދަދު އިތުރުވަމުން އަންނަކަމަށާއި، އެހެންކަމުން ޒުވާނުންގެ ދިރިއުޅުމުގެ ވަށްޓަފާޅިއަށް ބަދަލުތަކެއް ގެންނަންޖެހިފައިވާކަަމަށް ޑޮކްޓަރ އަފްޒަލް ވިދަޅުވިއެވެ.\n“ބަލިޖެހޭ ޒުވާނުންވެސް މިދަނީ އިތުރުވަމުން. ޕޮޒިޓިވްވި މިކޭސްތަކުން އެންމެ ގިނައީ 18 އަހަރާ 40 ދެމެދު ޒުވާނުން. މިކަން ވަރަށް ރަނގަޅަށް ދެނެގަނެ އެމަޢުލޫމާތުގެ އަލީގައި ދިރިއުޅުމުގެ ވަށްޓަފާޅިއަށް ބަދަލުގެނެސް މި އުމުރުފުޅާއަށް ބަދަލު ގެންނަންޖެހޭ.”\nކޯވިޑަށް ޓެސްޓްކުރުމަށް ރާއްޖޭގައި މިހާތަނަށް 89555 ސާމްޕަލެއް ވަނީ ނަގާފައެވެ. އަދި އައިސޮލޭޗަން ފެސިލިޓިސްތަކުގައި 1452 މީހުން ތިބިއިރު، ހޮސްޕިޓަލުގައި އެޑްމިޓްކޮށްގެން ފަރުވާދެމުން އަންނަނީ 145 މީހަކަށެވެ. ހޮސްޕިޓަކުގައި ފަރުވާދޭންޖެހޭ މީހުންގެ ޢަދަދު މިހާރު އިތުރުވަމުން އަންނައިރު، ބައްޔަށް ޕޮޒިޓިވްވާ މީހުންގެ ތެރެއިން މެޑިކަލް ފެސިލިޓީތަކުގައި އެޑްމިޓްކޮށްގެން ފަރުވާ ދޭންޖެހޭ ބަލިމީހުންގެ ޢަދަދު ކުރިއަށް އޮތް ދެހަފްތާއެއްގެ ތެރޭގައި އިތުރުވެދާނެކަމުގެ ކަންބޮޑުވުން ޑޮކްޓަރުންވެސް ވަނީ ފާޅުކުރައްވާފައެވެ.\n” އައިވީ މިކްސްޑް ވޮލީ މުބާރާތުގެ ” ގެ ސެމީފައިނަލްގެ ފުރަތަމަމެޗްގައި ވަރުގަދަ ފޭދޫޓީމް ބަލިކުރުމަށްފަހު މީދޫ ވޮލީޓީމް ...


ވަޒީފާގެ ފުރުސަތު - އެސިސްޓެންޓް ލޭބަރ ރިލޭޝަންސް އޮފިސަރ (ރެގިއުލަރައިޒޭޝަން + ކޯޓާ)\nJ-331069, J-321824, J-331068\n1. ރެގިއުލަރައިޒޭޝަންއާއި ގުޅިގެން ހުށަހެޅޭ އެޕްލިކޭޝަން ޕްރޮސެސްކުރުން\n2. ރެގިއުލަރައިޒޭޝަންއާއި ގުޅިގެން ދެވޭ ކައުންޓަރ ސަރވިސް / ވެރިފިކޭޝަންގެ މަސައްކަތްތައް\n3. ރެގިއުލަރައިޒޭޝަންއާއި ގުޅިގެން ކުރަން ޖެހޭ އިދާރީ މަސައްކަތްތައްކުރުން\n2. 'މަތީ ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n3. ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ޙާޞިލްކޮށްފައިވުމާއެކު، 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nކޯޓާ ޔުނިޓް، މިނިސްޓްރީ އޮފް އިކޮނޮމިކް ޑިވެލޮޕްމެންޓް\n1. ކޯޓާ އާއި ގުޅިގެން ހުށަހެޅޭ އެޕްލިކޭޝަން ޕްރޮސެސްކުރުން.\n2. ކޯޓާ އެޕްލިކޭޝަންތަކާއި ގުޅިގެން ހައްލުކުރަންޖެހޭ މައްސަލަތައް، ޔުނިޓް ހެޑްގެ ލަފާގެ މަތިން ހައްލުކުރުން.\n3. ކުރީގެ ކޯޓާ ޕޮލިސީތަކުގގެ ދަށުން ދޫކޮށްފައިވާ ކޯޓާތައް އަލަށް އެކުލަވާލެވޭ ކޯޓާ ޕޮލިސީއާއި އެއްގޮތަށް ބަދަލުކުރުމާ އެކަމާބެހޭ މަސައްކަތްތައް ކުރުން.\n4. ކޯޓާ ދޫކުރުމާ ގުޅޭގޮތުން ކުރަންޖެހޭ އިދާރީ މަސައްކަތްތައް ކުރުން.


ޝާދު - ވިކިޕީޑިއާ\nޗާޑް ނުވަތަ ޝާދަކީ މެދުތެރޭ އެފްރިކާއަށް ނިސްބަތްވާ ބިން ބަންދު ޤައުމެކެވެ.\n- 2009 estimate 11,206,000 (75th)\n- Density 8.7/km2 (212th)\n- Total $16.180 billion\n- Per capita $1,663\n- Total $8.400 billion\n- Per capita $863\nHDI (2007) 0.388\nޝާދުގެ ރަސްމީ ބަހަކީ ފަރަންސޭސި ބަހާއި ޢަރަބި ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ޗާޑިއަންސްއެވެ. ޤައުމުގެ އެންމެ ބޮޑު ޝަހަރަކީ އެންޑިޖަމޭނާއެވެ. މި ޤައުމުގެ ވެރި ރަށަކީ ވެސް މިއީއެވެ. މި ޤައުމަކީ ޖުމްހޫރީ ސަރުކާރެއް އޮންނަ ތަނެކެވެ. ޤައުމުގެ އާބާދީއަކީ 11 މިލިއަނެވެ. އެހެންކަމުން މިއީ ދުނިޔޭގައި 74 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 1.28 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ td. އެވެ. ކޯލިން ކޯޑަކީ +235 އެވެ. ފައިސާގެ ގޮތުން ބޭނުންކުރަނީ ސީ.އެފް.އޭ ފްރޭންކެވެ.\nޝާދުގެ ރަސްމީ ނަމަކީ ރިޕަބްލިކް އޮފް ޗާޑް ނުވަތަ ޖުމްހޫރިއްޔަތު ^ްޝާދެވެ. މި ޤައުމަށް މި ނަން ކިޔާފައިވަނީ ކޮން ސަބަބަކާ ހުރެ ކަމެެއް މުޅިން ސާފުވެފައި ނުވާ ކަމަށް މި ޤައުމާ ބެހޭ ގޮތުން ހުރި ބައެއް ލިޔުންތަކުން ފެނެއެވެ.\nޝާދުގެ އުތުރުގައި އޮތީ ލީބިޔާއެވެ. އިރުމަތީގައި އޮތީ ސޫދާންއެވެ. ދެކުނުގައި އޮތީ ސެންޓްރަލް އެފްރިކަން ރިޕަބްލިކްއެވެ. ހުޅަނގު ދެކުނުގައި އޮތީ ކެމަރޫން އާއި ނައިޖީރިއާއެވެ. ހުޅަނގުގައި އޮތީ ނީޖަރެވެ. މި ޤައުމު އޮތް ތަން ކަނޑާ ދުރު ކަމުންނާއި މި ޤައުމުގެ ބިމަށް ކުރިމަތިވެފައިވާ ހަނަފަސްކަމުގެ ސަބަބުން ބައެއް ފަހަރު މި ޤައުމަށް ޑެޑް ހާޓް އޮފް އެފްރިކާއޭ ވެސް ކިޔައެވެ.\nޢީސާއީ މީލާދުގެ7ސާސްކަފު ކުރީގައި ޝާދުގެ އުތުރު ކޮޅުގައި އޮތް ބިމަކީ އިންސާނުން ދިރި އުޅުމަށް ވަރަށް ވެސް އެކަށީގެންވާ ބިމެކެވެ. އަދި މި ސަރަޙައްދުގެ އާބާދީ ވަނީ ވަރަށް ބޮޑަށް އިތުރުވެގެން ގޮސްފައެވެ. އެފްރިކާ ބައްރަށް ބަލާއިރުގައި އާސާރީ ގޮތުން އެންމެ މުހިއްމު މަޤާމުތައް ނުވަތަ ތަންތަން އެންމެ ގިނައިން ހުރި އެއް ޤައުމަކީ ޝާދެވެ. މީގެ ތެރެއިން ބައެއް ތަންތަނުގެ ކާބަން ޑޭޓިން ހަދާލުމުން ނުކުންނަ ނަތީޖާއަކީ މި ތަންތަނަކީ ޢީސާއީ މީލާދުގެ 2000 އަހަރަށް ވުރެ ވެސް ކުރީގައި ބަޔަކު ޢިމާރާތްކޮށްފައިވާ ތަންތަން ކަމުގައެވެ. 2000 އަހަރަށް ވުރެ ގިނަ މުއްދަތަކަށް ޝާދުގެ އަހުލުވެރީންގެ ތެރެއިން ގިނަ މީހުން ކޮށްފައިވާ ޢާއްމު މަސައްކަތަކީ ދަނޑުވެރި ކަމުގެ މަސައްކަތެވެ. ބައެއް މީހުން ޝިކާރަ ކުރުމުގެ މަސައްކަތް ވެސް ކޮށްފައިވާ ކަން ސާބިތުވެއެވެ. މި ޤައުމު އޮތް ތަނަކީ ޙަޟާރަތްތަކާ ބައްދަލުވާ ހަތަރު އަނގޮޅިއެކެވެ. ފަރަންސޭސި އިސްތިޢުމާރީން މި ހިސާބަށް އައިސްފައިވަނީ 20 ވަނަ ޤަރުނު ފެށުނުތަނާހެންނެވެ. ފަރަންސޭސި ވިލާތުން ވަނީ މި ޤައުމަކީ އެމީހުންގެ ފުރިހަމަ ވެރިކަން ހިނގާ ސަރަޙައްދެއް ކަމުގައި ހަދާފައެވެ. އަދި މިއީ ފްރެންޗް އިކުއެޓޯރިއަލް އެފްރިކާގެ ބައެއްގެ ގޮތުގައި ފަރަންސޭސީން ޝާދު ހިންގަމުން އައެވެ. ފަރަންސޭސި އިސްތިޢުމާރުގެ ދަށުގައި އޮތް އެހެން ތަންތަނާ ޚިލާފަށް ޝާދަކީ ފަރަންސޭސީންގެ އަޅައިލުން މާ ބޮޑަކަށް ލިބުނު ތަނެއް ނޫނެވެ. ތަޢުލީމީ ގޮތުންނާއި އެހެނިހެން ގޮތް ގޮތުން ވެސް މި ތަން ކުރި އެރުވުމަށް ޓަކައި މާ ބޮޑު ކަމެއް ފަރަންސޭސީން ކޮށްފައި ނުވާ ކަމުން ޝާދަކީ ފަރަންސޭސީން މާ ބޮޑު އަހައްމިޔަތެއް ދިން ތަނެއް ނޫންކަމަށް ޤަބޫލު ކުރުމުގެ ފުރުޞަތު އެބައޮތެވެ. ފަރަންސޭސި އިސްތިޢުމާރުގެ ދަށުން ޝާދަށް މިނިވަންކަން ލިބިފައިވަނީ 11 އޯގަސްޓް 1960 ގައެވެ.\nޝާދުގެ އާބާދީގެ ތެރެއިން 74.8% މީހުން ދިރިއުޅެނީ ރަށްފުށުގެ ހިސާބުތަކުގައެވެ. އާބާދީގެ ބޮޑު ބަޔަކީ ޒުވާނުންނާއި ކުޑަކުދީންނެވެ. އުފަންވާ ރޭޓަކީ ކޮންމެ ހާހަކަށް 42.35 އެވެ. އެވަރެޖު ޢުމުރަކީ 47.2 އަހަރެވެ.\nމީހުންގެ ތަފާތު ކަމާއި ޤައުމުގައި ބޭނުންކުރެވޭ ބަސްތަކުގެ ގިނަކަމުން ޝާދަކީ ވަރަށް ވެސް މުއްސަނދި ސަގާފަތެއް ލިބިފައިވާ ޤައުމެކެވެ.\nމިއީ މިއަދު ދުނިޔޭގައި އޮތް ފަސްވަނައަށް އެންމެ ފަޤީރު ޤައުމެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 1663 ޑޮލަރެވެ.\n"Chad". International Monetary Fund. Retrieved 2009-10-01.


6 މެއި 2021 ގެ ބޮމުގެ ހަމަލާ ބައްލަވާ ޤާޟީއެއް ތަނާޒުލުވުމާ ގުޅޭ – Maldivian Democratic Party\n6 މެއި 2021 ގެ ބޮމުގެ ހަމަލާ ބައްލަވާ ޤާޟީއެއް ތަނާޒުލުވުމާ ގުޅޭ\nއެމްޑީޕީގެ ރައީސް އަދި ކުރީގެ ރައީސް މުޙައްމަދު ނަޝީދަށް އަމާޒުކޮށް6މެއި 2021 ގައި ދިން ޙަމަލާގައި ތުހުމަރުކުރެވޭ މީހުންގެ ޝަރީޢަތް ބައްލަވާ އެއް ޤާޟީ، 12 ޖޫން 2022 ގައި މައްސަލައިން ތަނާޒުލުވެވަޑައިގެންފައި ވާކަމީ، މި ޕާޓީން ނުހަނު ކަންބޮޑުވާ ކަމެކެވެ.\nމި މައްސަލައިގެ ރިޔާސަތު ބަލަހައްޓަވާ ކްރިމިނަލް ކޯޓުގެ ޤާޟީ ތަނާޒުލުވެވަޑައިގަތީ، ތުހުމަތު ކުރެވޭ އެއް ފަރާތްކަމުގައިވާ މ.ކުދެހިގޭ އިސްޙާޤުގެ ދަރިއެއް، ޤާޟީއަށް މީގެ ކުރިން އިންޒާރުދީފައިވާތީ ކަމުގައި ޤާޟީ ވިދާޅުވިއެވެ. ޤާޟީގެ ފަރާތްޕުޅުން، އެ އެޅުއްވި ފަޔަވަޅަކީ، އިންސާފުން ޝަރީޢަތް ކުރިއަށް ގެންދިއުމަށް މުހިންމުކަމަށް ވާއިރު، މި މައްސަލައިގެ އަޑުއެހުންތައް މެދުކެނޑުމެއްނެތި ގެންގޮސް ނިންމާލުމަކީ އެއަށްވުރެ މުހިންމު ކަމެއް ކަމުގައި ދެކެމެވެ. ނޫންނަމަ، މި ދަނޑިވަޅުގައި، ދައުލަތުގެ ވަކީލުންނަށާއި ހެކިވެރިންނަށް، ތުހުމަތު ކުރެވޭ އިޞްޙާޤު ދަރި ނުވަތަ އެހެން ފަރާތަކުން ވެސް، އަނެއްކާ ބިރުދެއްކުމަކީ އެކަށީގެންވާ ކަމެކެވެ.\nއަދި ޤާޟީއަށް ތަނާޒުލުވެވަޑައިގަންނަވާން ޖެހިވަޑައިގަތީ، ތުހުމަތުކުރެވޭ އިސްޙާޤުގެ ދަރި އަދިވެސް ދޫވެފައި، އަދި ކިހެއްތަ ސްޓެލްކޯގެ ވަޒީފާގައި ހުރުމުންކަމުގައި ވުމަކީ، މި ޕާޓީން ކުށްވެރިކުރާ ކަމަކެވެ.\nވީމާ، މި ޕާޓީން އެދެނީ، ކްރިމިނަލް ކޯޓުން ވީހާވެސް އަވަހަކަށް މި މައްސަލަ ބަލާ ބެންޗު އެކުލަވާލައި، އަޑުއެހުންތައް ވިދިވިދިގެން ގެންދިއުމަށެވެ. އަދި މި ބިރުދެއްކުމުގެ މައްސަލައަށް6މަހެއްވުރެ ގިނަ ދުވަސް ވެފައިވާއިރު، މި ޕާޓީން އެދެނީ ތަންފީޒީ އިދާރާތަކުން މިކަން ސަމާލުކަމާއެކީ ބައްލަވައި، ދަޢުވާކުރަން ފޮނުވުމަށެވެ. ނުވަތަ މި ޢަމަލު ހިންގި ފަރާތް، ޓެގު އަޅުވައިގެން މޮނިޓަރ ކުރުމަށެވެ


މި ފޮޓޯއިން އިންސާނުން ފެއިލްވެފައިވާ މަންޒަރު ފެނޭހެއްޔެވެ؟ | Jazeera\tމި ފޮޓޯއިން އިންސާނުން ފެއިލްވެފައިވާ މަންޒަރު ފެނޭހެއްޔެވެ؟ - Jazeera\nމި ފޮޓޯއިން އިންސާނުން ފެއިލްވެފައިވާ މަންޒަރު ފެނޭހެއްޔެވެ؟\nއަލީ ޝިފާޒް July 1, 2019 140 views0\nއަހަރުމެން އިންސާނުންނަކީ އެހެން މަހުލޫގުންތަކަށްވުރެ މާތްކޮށް މަތިވެރިކޮށްފައިވާ ބައެކެވެ. ވިސްނާ ފިކުރުކުމުގެ ބާރު ވަނީ އަހަރެމެން އެންމެނަށްވެސް އެކި ފެންވަރަށް ދެއްވާފައެވެ. ވިސްނާ ފިކުރުކޮށްގެން ލިބޭ ޢިލްމާއި، ދުނިޔަވީ ހަޔާތުން ލިބޭ ހިލްމާއެކު އަހަރުމެންވެސް މިދަނީ ދުވަހެއް ދުވަހަކަށް ކުރިއަރަމުންނެވެ. ސައިންސާއި ޓެކްނޮލޮޖީގެ ގޮތުންނެވެ. އިޖުތިމާޢި ގޮތުންނާއި، އިގުތިސާދީ ގޮތުންނެވެ. އަހަރުމެން މިދަނީ ދުވަހެއް ދުވަހަކަށް ތަރައްޤީވަމުންނެވެ.\nވިސްނުމާއި ބުއްދީގެ ޢިލުމުން ތަރައްޤިވާން އަހަރެމެން މަސައްކަތް ކުރާއިރު، ވަށައިގެން ވާ މާހައުލަކަށް ނުބެލެއެވެ. އެ މާހައުލުގައި ދިރިއުޅޭ މަހުލޫގުންނަށް އެއްވެސް ބެލުމެއްނެތި އަހަރުމެން މިއަށްގެން ކުރިއަރާ ނިމެނީއެވެ. އުސް އިމާރާތްތައް އައިސް ވަށާލައިފިއެވެ. ވެހިކަލްތަކުން މުޅި ދުނިޔެ މިވަނީ ފުރިބާރުވެފައެވެ. އަހަރެމެންގެ ޢަމަލުތަކުގެ ސަބަބުން މުޅި ވެއްޓަށާއި އެ ވެށީގެ ހިޔަލުގައި ދިރިއުޅޭ ދޫނި ސޫފާ ސޫއްޕަށްވެސް އަސަރު ކުރާނެކަމަކަށް އަހަރުމެން ނުދެކެމެވެ.\nއަހަރެމެންގެ އާންމު ދިރިއުޅުން ހުންނަ ގޮތް ކިޔާލަމާހެއްޔެވެ. ހުސްދަޅު އެއްލާލަނީ މޫދަށް ނުވަތަ މަގުމައްޗަށެވެ. ސިނގިރޭޓް ފިލްޓްރު ބުރި ވެސް ހަމަ އެފަދައެވެ. އެ ފަހަރަކު ޖެހުނު ދިމާއަކަށް އެއްލާލާއިރު، ދެންވާނީ ކިހިނެތްތޯ ބަލާލީ ކާކު ހެއްޔެވެ. ކަނޑުގައި ދިރިއުޅޭ މަހުލޫގުންނަށް އެ ދަޅު ނުވަތަ އެއްްލާލާ ޕްލާސްޓިކް ކޮތަޅުގެ އަސަރުކޮށް މަރުވަނީއެވެ. ވެލާ ކަހަނބު ފަދަ ދިރޭ ތަކެތީގެ ބޮލުގައި އެ ކޮތަޅު އެޅި މަރުވަނީއެވެ. ބާނާ މަސްތައް ކަނޑާއިރު އޭގެ ބަނޑުތެރޭގައިވެސް ޕްލާސްޓިކެވެ.\nމި ފަހަރު މި ފެނުނީ އަނެއްކާވެސް ހިތްދަތި މިސާލެކެވެ. ފޮޓޯ ގްރާފަރަކު ނަގާފައިވާ ފޮޓޯ ފެނުމުން ދެލޮލުން ކަރުނަ އާދެއެވެ. މަންމަ ދޫނި އެ މަންމަގެ ލޯބިލޯބި ފުއްގަނޑަށް ކާން ދިނުމުގެ ނިޔަތުގައި ސިނގިރޭޓް ފިލްޓަރ ބުރިއެއް ކާންދެނީއެވެ. ހުރި ހިތާމައެއްގެ ބޮޑުކަމާއެވެ. އަހަރެމެން އިންސާނުންނަށް ބުއްދި ދެއްވާފައިވަނީ ނަމަކަށް ނޫނެވެ. އެހެން ނޫންނަމަ އަހަރެމެންގެ ދަރިންނަށްވެސް އަހަރެމެން ކާންދޭނީ ސިނގިރޭޓް ފިލްޓަރުބުރި ނޫން ހެއްޔެވެ.\nއެ ދޫނި އެ ދޫނީގެ ދަރިފުޅުގެ ބަނޑުފުރާނާ މުއްތިކުރުމަށް އެ ދޫނި އަތްފުނާ އަޅަމުންދާ ދިމަދިމާގައި ފިލްޓަރު ބުރިއާއި ޕްލާސްޓިކު ފަދަ ތަކެތި ހުރުމުން އޭނގޭން ދޭހަވަނީ ކޮންކަމެއް ހެއްޔެވެ؟ މި ފޮޓޯއިން އެ ފެންނަނީ ހަމަ ޤައިމުވެސް އިންސާނުން ފެއިލްވެފައިވާ މަންޒަރެކެވެ.


Maguboolu engine ge award3vana faharah Doosan Daewoo ah\nމަގުބޫލު އިންޖީނުގެ އެވޯޑް ތިން ވަނަ ފަހަރަށް ޑޫސާން ޑައިވޫއަށް\nރާއްޖޭގެ އެންމެ މަގުބޫލު މެރިން އިންޖީނު ބްރޭންޑްގެ މަގާމު ޑޫސާން ޑައިވޫ އިންޖީނު ޖެހިޖެހިގެން ތިން ވަނަ ފަހަރަށް ދިފާއުކޮށްފި އެވެ.\nއެންމެ ފަހުން ބޭއްވި ބޯޓިން އެވޯޑުގައި ވީއޭއެމްކޯ އިން އެތެރެކޮށް ވިއްކާ ޑޫސާން ޑައިވޫ އިންޖީނަށް އެވޯޑެއް ލިބުނުއެންމެ މަޤުބޫލު މެރިން އިކުއިޕްމެންޓް ސްޕްލަޔާގެ އެވޯޑު ވެސް އެ ކުންފުންޏަށް ލިބިފައިވެ އެވެ.\nޑޫސާން ޑައިވޫ މެރިން އިންޖީނަކީ ރާއްޖޭގެ 400 އަށްވުރެ ގިނަ އޮޑީގައި ބޭނުންކުރަމުން އަންނަ ގިނަ ދުވަހަށް ގެންގުޅެވޭ، އަގުހެޔޮ، ތެޔޮ ހަރަދު ކުޑަ އަދި ދިވެހިންގެ އިތުބާރު ލިބިފައިވާ އިންޖީނެއްކަމަށް ވީއޭއެމްކޯއިން ބުނެފައިވެ އެވެ. މި އިންޖީގެ 160 ހޯސްޕަވަރުން ފެށިގެން 1200 ހޯސްޕަވަރާ ދެމެދުގެ ލައިޓް، މީޑިއަމް އަދި ހެވީ ޑިއުޓީ ޑޫސާން ޑައިވޫ އިންޖީނު ވީއޭއެމްކޯއިން ދަނީ ފޯރުކޮށްދެމުންނެވެ.\nވީއޭއެމްކޯ ސާވިސް ސެންޓަރުންނާއި ރާއްޖޭގެ ކޮންމެ ހިސާބަކުންވެސް އިންޖީނު މަރާމާތުކޮށް ސާވިސްކުރުމުގެ ހިދުމަތްވެސް ދަނީ ފޯރުކޮށްދެމުންނެވެ. މެރިން އިންޖީނުގެ އިތުރުން އޮޑި ދޯނިފަހަރަށް ބޭނުންވާ އެހެނިހެން ސާމާނު އުފައްދާ ގިނަ ބްރޭންޑްތަކެއްގެ އުފެއްދުންތައް ވެސް ވީއޭއެމްކޯ އިން ދަނީ ފޯރުކޮށްދެމުންނެވެ.\nވާޗުއަލް ކަރަންސީ ރާއްޖޭގައި ބޭނުންކުރުމަކީ މަނާކަމެއް: އެމްއެމްއޭ


ބަލިޖެހޭ މީހުންގެ އަދަދު މިހާރު ހުރީ ބޭސްލައިންގައި ކަމަށް ބެލެވޭ: ޑރ. އަފްޒަލް – Dhen.mv\nބަލިޖެހޭ މީހުންގެ އަދަދު މިހާރު ހުރީ ބޭސްލައިންގައި ކަމަށް ބެލެވޭ: ޑރ. އަފްޒަލް\nMay 23, 2020 - 12:09 am\nރާއްޖޭގައި ކޮވިޑް-19އަށް ފައްސިވާ މީހުންގެ ޢަދަދު މިހާރު ފެންނަ މިހުރީ ބޭސްލައިން ނުވަތަ އެންމެ ދަށްކޮށް ހުންނާނެ ރޭޓްގައި ކަމަށް ވެދާނެ ކަމަށް ޑރ. އިބްރާހީމް އަފްޒަލް ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. އަފްޒަލް ވިދާޅުވީ ރާއްޖޭގައި ފައްސިވާ ބިދޭސީންނާއި ދިވެހިންގެ ޢަދަދުވެސް ދަނީ މަދުވަމުންކަމަށެވެ. އެގޮތުން މިހާރު ދުވާލަކު ފައްސިވާ މީހުންގެ ޢަދަދު 30 އާއި 50އާ ދެމެދު ހުރިއިރު މިއީ މިފަދަ ބަލިމަޑުކަމެއްގެ ޙާލަތުގައި ގިނަ ޢަދަދެއް ނޫންކަމަށް ޑޮކްޓަރު ވިދާޅުވިއެވެ.\nއޭނާ ވިދާޅުވީ އެންމެން ވެސް އެދޭނީ ދުވާލަކަށް ފަސް ވަރަކަށް ކޭހަށް ވުރެ އަދަދު މަތި ނުވުން ކަމަށާއި ނަމަވެސް މިފަދަ ބަލިތަކުގައި އަބަދުވެސް ބޭސް ލައިނެއް އޮންނާނެ ކަމަށެވެ. އެގޮތުން މިހާރު ރާއްޖޭގައި ބަލިޖެހޭ މިންވަރުހުރީ ގާތްގަނޑަކަށް 30 އާއި 50އާ ދޭތެރޭގައިކަމަށް ވަރަށް ބޮޑަށް ލަފާކުރެވޭކަމަށާ، އެހެން ބަލިތައްވެސް އުޅެނީ މިފަދަ މިންވަރެއްގައިކަމަށް ޑރ. އަފްޒަލް ވިދާޅުވިއެވެ.\n"ހަގީގަތުގައި ގައުމެއްގެ ތެރޭގައި މިފަދަ ބަލިމަޑުކަމެއް ފެތުރިގެންދިޔައީމަ އޭގެފަހުން އެޔަށް ކިޔާނީ އެގަމެއްގެ އެންޑިމިކް ބައްޔެކޭ. އެހެންވީމަ އެންޑަމިކްގައި ހުންނަކީ ބައްޔަކީ ހަގީގަތުގައި ކޮންމެވެސް ވަރެއްގެ ބޭސްލައިންއެއް ހުންނަ ބަލި. އެހެންވީމަ އެކަށީގެންވޭ މިބަލީގައިވެސް ނިމިގެންދާއިރު ކުރިއަށް އޮތް އަހަރުތަކުގައިވެސް ބޭސްލައިންއެއް އުފެދިގެން ދިއުން" ޑރ. އަފްޒަލް ވިދާޅުވިއެވެ.\nކޮވިޑް-19 މާލޭގައި ފެތުރެން ފެށި ފަހުން އެއް ދުވަހަކަށް އެންމެ ގިނައިން ކޭސް ފެނުނީ މިދިޔަ މަހުގެ 30 ވަނަ ދުވަހު އެވެ. އެ ދުވަހު 178 ކޭސް ފެނުނެވެ.\nމިހާފްތާ ތެެރޭގައި ރާއްޖެއިން ފައްސިވާ މީހުންގެ އެވްރެޖް އަދަދު އުޅެނީ ދުވަލަކު 30 އާއި 50 ދެމެދުގެ އަދަދެއްގައެވެ.


Saudi Gai Kudakudhin Kuraa Kuhthakah Maruge Adhabu Dhinun Huttaalanee - Vaguthu\nސައުދީގައި ކުޑަކުދިން ކުރާ ކުށްތަކަށް މަރުގެ އަދަބު ދިނުން ހުއްޓާލަނީ\nސައުދީ އަރަބިއްޔާގައި ކުޑަކުދިން ކުރާ ކުށްތަކަށް މަރުގެ އަދަބު ދިނުން ހުއްޓާލުމަށް ނިންމައިފިއެވެ.\nސައުދީގެ ހިއުމަން ރައިޓްސް ކޮމިޝަނުން މިކަން މިހާރު އިއުލާނުކޮށްފައި ވާއިރު، އެ ކޮމިޝަނުން ވިދާޅުވެފައި ވަނީ މިއީ ސައުދީ ރަސްގެފާނުގެ ނިންމެވުމެއް ކަމަށެވެ.\nސައުދީގައި މިފަދަ ނިންމުމެއް ނިންމާފައި މިވަނީ، އެޤައުމުގައި އާންމު ކުށްތަކުގައި ކުށްވެރިވާ މީހުންނަށް ދުއްރާއިން އަދަބުދިނުން ހުއްޓާލައި، އެފަދަ މީހުން ޖަލަށްލުމަށް ނުވަތަ ޖޫރިމަނާކުރުމަށް އެޤައުމުގެ ސުޕްރީމް ކޯޓުން މީގެކުރިން ނިންމާފައި ވަނިކޮށެވެ. ނަމަވެސް އިސްލާމީ މިންގަނޑުތަކާއި އެއްގޮތަށް އެޤައުމުގައި ދުއްރާއިން އަދަބު ދޭންޖެހޭ ހާލަތްތަކުގައި އެ އަދަބު ދެމުންދާނެއެވެ.\nއެކްޓިވިސްޓުންނާއި ހަވާލާދީ ނޫސްތަކުގައި ބުނެފައިވާ ގޮތުގައި، ސައުދީއަކީ ދުނިޔޭގެ އެހެން ޤައުމުތަކާއި އަޅާބަލާއިރު ކުށްވެރިންނަށް އެންމެ ހަރުކަށި އަބަދުތައް ކަނޑައެޅާފައިވާ އެއް ޤައުމެވެ. އަދި އިންސާނީ ހައްޤުތަކާއި ބެހޭ މައްސަލަތަކުގެ ރެކޯޑު އެންމެ ގިނަ ޤައުމަކީވެސް އެއީ ކަމަށް އެފަރާތްތަކުން ބުނެފައި ވެއެވެ.\nސައުދީގައި 2019 ވަނަ އަހަރު އެކަނިވެސް 184 މީހަކަށް މަރުގެ ޙުކުމް އިއްވައި އެ ޙުކުމް ތަންފީޒުކޮށްފައި ވާކަމަށް އެމްނެސްޓީ އިންޓަނޭޝަނަލް އިން ބުނެފައި ވެއެވެ. މީގެތެރެއިން އެކަކީ، ކުޑައިރު ކުރި ކުށެއްގައި އަބަދު ލިބުނު މީހެއް ކަމަށްވެސް އެ ގްރޫޕުން ވަނީ ބުނެފައެވެ.\nސައުދީގައި ކުށްވެރިންނަށްދޭ ބައެއް އަދަބުތައް ލުއި ކުރަމުން ދާއިރު، އެޤައުމުގެ ޒަމާންވީ ބައެއް ޤަވާއިދުތަކާއި ޤާނޫނުތަކަށް ފަހަކަށް އައިސް އަންނަނީ ބަދަލުތައް ގެންނަމުންނެވެ.\nއެގޮތުން 18 އަހަރު ނުފުރޭ ކުދިން ކައިވެނި ކުރުން ވެސް އެޤައުމުގައި މަނާކޮށްފައި ވަނީ ދާދިފަހުންނެވެ. މިގޮތަށް ނިންމާފައި ވަނީ 15 އަހަރުން ދަށުގެ ކުދިން ކައިވެނި ކުރުން މަނާކޮށް 18 އަހަރު ނުފުރޭ ކުދިން ކައިވެނި ކުރުމުގެ ކަންކަން ހަރުދަނާކޮށް ކުރިން ގެނެސްފައިވާ ބަދަލެއްގެ މައްޗަށެވެ.\nމީގެ އިތުރުން ސައުދީގައި އަންހެނުން އުޅަނދު ދުއްވުން މަނާކޮށްފައި ވަނިކޮށް، އަންހެނުންނަށް އެ ފުރުސަތު އަލުން ލިބިދިން ހުއްދަ އާއި މުނިފޫހިފިލުވުމުގެ ބައެއް ހަރަކާތްތައް ކުރިއަށް ގެންދިއުމުގެ ހުއްދަތަކަކީ ވެސް ދާދިފަހުން ގެނެވުނު ފާހަގަކޮށްލެވޭ ބަދަލުތަކެކެވެ.\nޖޫން 18, 2020 10:05\nސުބްހާނަﷲ. ކުޑަކުދީންނަށް ބޮޑެތި މީހުންނާ އިނދެވޭ. ޖިންސީ ގުޅުން ހިންގޭ. އެކަމަކު މަރުގެ އަދަބު ނުދެވޭ. މިހެން ހަދަން ހެޔޮނުވާނެ.\nޖޫން 18, 2020 11:15\nޔާ ރައްބި، ކާފަރު ގައުމު ތަކާއި ސައޫދީ ތެރޭގެ މުނާފިގުން ގެ ފިއްތުންތަކުގެ މައްޗަށް އާރާއި ބާރު ދެއްވައި އިސްލާމީ ޝަރީޢަތު އަބަދުވެސް ގާއިމު ކުރެވޭ ގައުމެއް ގޮތުގައި ސައޫދީ ލައްވާނދޭވެ.\nއިންސާނީ ހައްގުތަކޭ ކިޔައިގެން އިސްލާމް ދީނާ ހަނގުރާމަ ކުރުން ނޫން ކަމެއް ނުކުރޭ\nޖޫން 18, 2020 15:37\nމިއީ ކާފަ ރު ގައުމުތަކުގެ ފިއްތުމާ ހެދިތަ؟.ކުޑަކުދިންނަށް އަނިޔާކުރަން ބޭނުން ވަނީ ތަ ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ


BREAKING: Shammaan Ge Bandhah Anehkkaaves7Dhuvas Jahaifi - Vaguthu\nޝައްމާންގެ ބަންދަށް އަނެއްކާވެސް ހަތް ދުވަސް ޖަހައިފި\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ އެގްޒެކެޓިވް ޑިރެކްޓަރ ޝަހިންދާ އިސްމާއިލްގެ ފޮޓޯއެއް ފޭސްބުކަށް ލުމުން ހައްޔަރުކޮށްފައިވާ ޝައްމާންގެ ބަންދަށް އަނެއްކާވެސް ހަތް ދުވަސް ޖަހައިފިއެވެ.\nއޭނާ ހައްޔަރުކޮށް، ކުރިން ޖަހާފައި ވަނީ 15 ދުވަހުގެ މުއްދަތެކެވެ. އޭނާގެ ބަންދަށް ޖަހާފައިވާ 15 ދުވަހުގެ މުއްދަތު ހަމަވީ މިއަދުއެވެ. އެހެންވެ އޭނާ މިއަދު ކޯޓަށް ގެންދިއުމުން އިތުރު ހަތް ދުވަސް ވަނީ ޖަހާފައެވެ.\nމިދިޔަ މަހު ޝައްމާން ހައްޔަރުކުރިއިރު، އޭނާއާ ގުޅޭގޮތުން ފުލުހުން އެއިރު ވިދާޅުވީ، އޭނާ ހައްޔަރުކުރީ މުޖުތަމަޢުގައި ބިރުވެރިކަން އުފެދޭގޮތަށް މީހުންގެ ފުރާނައަށް ގެއްލުންދިނުމަށާއި އަނިޔާވެރި އަމަލުތައް ހިންގުމަށް ގޮވާލާ، ނިރުބަވެރި ޖަމާޢަތްތަކުގެ ނިޝާންތަކާއި ލިޔެކިޔުންތައް މީސްމީޑިއާގައި އާންމުކޮށް ހާމަކުރަމުން ދިޔަ މައްސަލަ އަކާއި ގުޅިގެން ކަމަށެވެ.\nނޮވެމްބަރު 4, 2019 18:16\nޢަދަބު ދެވި ބަންދުކިރެވެނީ ނިކަމެތި ސޮރު! ޢިސްލާމްދީނަށް ނިބުރަވެރި ހަމަލާއެއް ދިން ލާދީނީ ޓެރެރިސްޓުން ހިފައި ހައްޔަރުކުރަނީ ކޮން އިރަކު؟ ނިބުރަވެރި ލާދީނީ ޖަމާއަތުގެ މީހުން ދައުލަތުގެ މަގާމުތަކުން ބޭރުކުރޭ !\nނޮވެމްބަރު 4, 2019 20:16\nނިކަމެތި މީހާގެ ވާހަކަ ދައްކާލާނެ މީހެއްނުވޭ. އެމްޑީއެން ރިޕޯޓު ލިޔުނުމީހުން ހައްޔަރު ކުރޭ!!!\nނޮވެމްބަރު 5, 2019 09:38\nއާންމު ނިކަމެތި ރައްޔިތުން ހައްޔަރު ކުރާ ސަރުކާރެއް.\nނޮވެމްބަރު 5, 2019 15:04\nމެޑީއެންގެ މީިހުން ހައްޔަރު ކުރެވޭނީ މިސަރުކާރުގެ ފަސް އަހަރު ނިމުނީމަ!! ނަޝީދު އެ ހުންނަނީ އެމީހުން ނިކުމެވިއްޔާ!\nނޮވެމްބަރު 10, 2019 19:57\nޅާދީނީ މީހުންނަށް އަދަބު ދިނުން މާމުހިންމު


Alifuthaa balan Maamendhoo meehaku is nagaifi\nއަލިފުތާ ބަލަން މާމެންދޫ މީހަކު އިސް ނަގައިފި\nގއ. މާމެންދޫގައި މަގުމަތިކޮށްފައިވާ އަލިފުތާ\nގއ. މާމެންދޫގައި މަގުމަތިވެފައިވާ މީހާ، އުމުރުން 80 އަހަރުވެފައިވާ އަލިފުތާ ބަލަދުވެރިކަމާ ހަވާލުވެ ބަލައިދޭން އެރަށު މީހަކު އިސް ނަގައިފި އެވެ.\nމާމެންދޫގައި މަގުމަތިކޮށްލުމުން އަލިފުތާ ބަލައި ދޭނެ މީހަކު ހޯދަން އެރަށު ކައުންސިލުން އިއުލާނެއް ކުރީ ހަފުތާއެއްހާ ދުވަސް ކުރިންނެވެ.\nމާމެންދޫ ކައުންސިލް ރައީސް މުހައްމަދު ޒައީމް އަވަސްއަށް މައުލޫމާތު ދެއްވަމުން މިއަދު ވިދާޅުވީ ދެތިން ފަރާތަކުން އެ މައުލޫމާތު ސާފުކުރި ނަމަވެސް އަދި އެ މީހާ ހުރީ ކައުންސިލްގެ ބެލުމުގެ ދަށުގައި ކަމަށާއި އެކަމަކު އަމިއްލަ ހަރަދުގައި އެމީހާ ބަލައިދޭން އެކަކު އިސް ނަގާފައިވާ ކަމަށެވެ.\nޒައީމް ވިދާޅުވި ގޮތުގައި އަލިފުތާ ބަލައިދޭން އެެދޭ މީހާގެ ބޭނުން ވަނީ އަލިފުތާގެ ގޯތީގައި ހުރި ގެ މަރާމާތުކުރުމަށްފަހު އެގޭގައި ބަހައްޓައިގެން ބަލައިދޭށެވެ. އެ ގެ މަރާމާތު ކުރަން ދުވަސްކޮޅެއް ބޭނުންވެ އެވެ.\n"އެ މީހާ ހުރީ އަލިފުތާ ބެއްޔާ ބަލަން ތައްޔާރަށް. އަލިފުތާއަށް ލިބޭ ފައިސާ ވެސް އަދި ގޯއްޗެއް ވެސް އޭނާ ބޭނުމެއް ނުވޭ. އެކަމަކު އެމީހާ ބޭނުންވޭ ވަގުތުކޮޅެއް އެއީ އަލިފުތާގެ ގޯތީގަ މިހާރު ހުރި ގެ މަރާމާތުކޮށްލަން." އޭނާ ވިދާޅުވި އެވެ.\nޒައީމް ވިދާޅުވީ މި ވަގުތު ކައުންސިލްގެ ހާލަތު އޮތް ގޮތުން ކައުންސިލްގެ އިދާރާއަށް މީހަކު ބެލެން ނެތް ކަމަށާއި އެމީހާ ބަލައިދޭނެ މީހަކު ބޭނުންވާ ކަމަށެވެ. އަދި އެކަން ޖެންޑާ މިނިސްޓްރީން ވެސް ހިއްސާކޮށްފައިވާނެ ކަމަށެވެ.\nއަލިފުތާ އުފަން ދަރިއަކު ނެތެވެ. އޭނާގެ އަނބިމީހާ މަރުވިތާ މިހާރު ތިން އަހަރު ވެފައި ވެއެވެ. މިހާތަނަށް އެމީހާ ބަލަމުން އައީ ދޮންދަރިއެކެވެ. އެމީހާއަކީ ވެސް އުމުުރުން 65 އަހަރުން މަތީ މީހަކެވެ. އެނާއަށް އަލިފުތާ ބެލެން ނެތުމުން އަލިފުތާ ގެންގޮސް ވާރިސެއްގެ ގޭގެ ދޮރުމަތީ ބޭންދީ އެވެ. ނަމަވެސް ވާރިސުން ހަވާލު ނުވުމުން ފުލުހުން ކައުންސިލާއި ހަވާލުކުރީ އެވެ.\nޒައީމް ވިދާޅުވީ ކޯޓު ހަވާލު ކުރުމުން ނޫނީ ވާރިސުން އަލިފުތާއާ ހަވާލުވާން ބޭނުން ނުވާ ކަމަށާއި މައްސަލަ މިހާރު ކޯޓަށް ވެސް ވައްދާފައިވާ ކަމަށް ބުނާ ކަމަށެވެ.\nމާމެންދޫއިން އަވަސް އާއި ވާހަކަ ދެއްކި މީހަކު ބުނި ގޮތުގައި އަލިފުތާ މަގުމަތިވި އިރު އެނާއަށް ތުހުމަތުކޮށް ޖިންސީ ގޯނާގެ މައްސަލަތަކެއްގެ ވާހަކަ ވެސް ފެންމަތިކޮށްފައިވާ ކަމަށެވެ. ޒައީމް ވިދާޅުވީ އަލިފުތާއާ ގުޅުވައިގެން ދެކެވޭ އެ ވާހަކަތައް ޖެންޑާ މިނިސްޓްރީއާއި ގުޅިގެން ބަލާ ކަމަށެވެ. އަދި ވިދާޅުވީ ދުވަހަކުވެސް އެއްވެސް ފަރާތަކުން އެފަދަ މައްސަލައެއް ހުށަހަޅާފައިނުވާ ކަމަށެވެ.\nއަލިފުތާއަށް އުމުރުން ދުވަސްވީ މީހުންނަށް ލިބޭ 5،000 ރުފިޔާ އާއި ނުކުޅެދުންތެރިކަން ހުންނަ މީހުންނަށް ލިބޭ 2000 ރުފިޔާގެ އެލޮވެންސް ލިބެ އެވެ.\nއަލިފުތާ މިވަގުތު ހުރީ ކައުންސިލްގެ ބެލުމުގެ ދަށުން މާމެންދޫ ފުޓްބޯޅަ ދަނޑުގެ ޗޭންޖިން ރޫމެއްގަ އެވެ. އެ ތަނަކީ ކޮވިޑާއި ގުޅިގެން މީހުން ބަހައްޓަން ކައުންސިލުން ހަމަޖައްސާފައިވާ ތަނެވެ.\nމޯލްޑިވްސް ޕޮލިސް ސާވިސް ގއ. މާމެންދޫ މިނިސްޓްރީ އޮފް ޖެންޑާ އެންޑް ފެމިލީ + އާއިލާ\nވޭމަންޑޫ ހިޔާ ކުދިންނަށް ފުލުހުން އަނިޔާއެއް ނުކުރޭ


Maraaliyas haggu bas bunun hutta eh nulaanan: Ilyas | Mihaaru\nމަރާލިޔަސް ހައްގު ބަސް ބުނުން ހުއްޓައެއްނުލާނަން: އިލްޔާސް\nއިބޫ އާއި ފައިސަލް ސްޓޭޖަށް އަރުވައި އިލްޔާސް ދުއާއެއް ކުރައްވަނީ.\n21 ސެޕްޓެމްބަރ 2018 - 08:51\nއޭނާ މިހެން ވިދާޅުވީ، ރިޔާސީ އިންތިޚާބުގައި ވާދަކުރައްވާ އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އާއި ފައިސަލް ނަސީމްގެ ކެމްޕޭން ނިންމަން އައްޑު އަތޮޅު ހިތަދޫގައި ބޭއްވި ޖަލްސާގައި ވާހަކަ ދައްކަވަމުންނެވެ.\nއިލްޔާސް އެ ޖަލްސާގައި ބައިވެރިވެވަޑައިގަތީ ދުވަސްކޮޅަކު މެލޭޝިއާގައި އުޅުއްވުމަށް ފަހު އެވެ. އޭނާ މެލޭޝިއާ އަށް ފުރާވަޑައިގަތްއިރު ފުލުހުން ވަނީ އޭނާ އަށް ތުހުމަތުކޮށް މައްސަލައެއް ބަލަން ފަށައިފަ އެވެ. އެއީ، ޑރ. އަފްރާޝީމްގެ މަރާ ބެހޭ ގޮތުން ދެއްކެވި ވާހަކަތަކެކެވެ. އެ ވާހަކަތަކާ ގުޅޭ ބައެއް ކަންކަމުގައި ޖަވާބުދާރީވާން ފުލުސް އޮފީހަށް ހާޒިރުވާން އޭނާ އަށް އޮތީ އަންގައިފަ އެވެ.\nއިދިކޮޅު ޖަލްސާގައި އިލްޔާސް ވާހަކަ ދައްކަވަން ފެއްޓެވީ ފުލުހުންނަށް ދެއްވި މެސެޖަކުންނެވެ. ފުލުސް އޮފީހަށް ހާޒިރުވާން އެންގުމުން އޭނާ "ފިއްލެވީ" ނޫން ކަމަށް ވިދާޅުވި އެވެ.\nރާއްޖެ ވަޑައިގަތް ކަން މިހާރު ފުލުސް އޮފީހަށް އަންގަވާފައިވާނެ ކަމަށާއި އެހެންކަމުން އޭނާ ހޯދަން އަނބިކަނބަލުންނަށް ގުޅައި އުނދަގޫ ނުކުރަން އިލްޔާސް އެދިވަޑައިގަތެވެ.\n"އަޅުގަނޑު އެއްވެސް ޖިނާއީ ކުށެއް ނުކުރަން، އެކަމަކު އަޅުގަނޑު ރާއްޖެ އައިކަން އެންގީ ފުލުހުން ހިންގާ އެ ތަހުގީގަކަށް އެއްބާރުލުން ދޭން،" އިލްޔާސް ވިދާޅުވި އެވެ.\nއިބޫ އާއި ފައިސަލްގެ ކެމްޕޭން ނިންމާލި ޖަލްސާގައި އިލްޔާސް ވާހަކަ ދައްކަވަނީ.\nއިލްޔާސް ވިދާޅުވި ގޮތުގައި އޭނާއާ މެދު ބައެއް ބޭފުޅުން ހިތްހަމަނުޖެހެނީ އިސްލާމް ދީނުގައި އޮންނަ ގޮތަށް އަމަލުކުރަން އިރުޝާދު ދެއްވާތީ އެވެ. ދީނުގައި އޮންނަނީ އަނިޔާވެރިކަމަށް ބޯނުލެބުމަށާއި ކޮރަޕްޝަނާއި ފަސާދަ އަށް ޖާގަ ނުދޭން ކަމަށް ވިދާޅުވި އެވެ.\nއޭނާ ދައްކަވާ ބައެއް ވާހަކަތަކާ މެދު ޕީޕީއެމްގެ ރަނިން މޭޓު ޑރ. މުހައްމަދު ޝަހީމް އަލީ ސައީދު ހިތްހަމަނުޖެހުން ފާޅުކުރައްވަމުން ގެންދަވާ ކަމަށް އިލްޔާސް ވިދާޅުވި އެވެ. އެކަމަކު، އޭނާ ރައްޔިތުންނަށް ވިދާޅުވާ ވާހަކަތަކަކީ ގުރުއާނާއި ކީރިތި ރަސޫލާގެ ހަދީސްތަކުގައި ހިމެނޭ ވާހަކަތަކަށް ވާއިރު އެ ވާހަކަ ގޯސްވަނީ ކީއްވެތޯ އިލްޔާސް އެއްސެވި އެވެ.\nއޭނާ ދައްކަވަނީ ގުރުއާނުގެ އާޔަތްތަކުގެ ވާހަކަ ކަމަށްވާއިރު އެ އާޔަތްތައް ފޮހެވޭނީ ކިހިނެއްތޯ ވެސް ސުވާލު ކުރެއްވި އެވެ.\nވެރިކަންކުރާ ޕީޕީއެމާ ގުޅިވަޑައިގަތުމަށް ޝަހީމް ދެއްވާފައިވާ ދައުވަތު ގަބޫލު ނުކުރައްވައި އިލްޔާސް އެދިވަޑައިގަތީ، ޝަހީމް ތައުބާވެވަޑައިގެން، އަނިޔާވެރިކަމާ ދުރުވެވަޑައިގަތުމަށެވެ. ވެރިން ވެސް ދީނުގައި އޮންނަ ގޮތާ ޚިލާފަށް ކަންކަން ކުރައްވާ ކަން އެނގޭ ނަމަ ބޯނުލެބުމަށް އިސްލާމްދީނުގައި އޮންނަ ކަމަށް ވިދާޅުވި އެވެ.\nއިލްޔާސް ރޭ ވަނީ އިބޫ އަށް އޭނާ ތާއީދު ކުރައްވާ ސަބަބު ވެސް ވިދާޅުވެފަ އެވެ.\nއިލްޔާސް، އިބޫ އާއި ފައިސަލްއާ އެކު.\nއޭނާ ވިދާޅުވި ގޮތުގައި އިދިކޮޅު ކެންޑިޑޭޓަކަށް ވަޑައިގަންނަވާތީ ކޮން ބޭފުޅެއްތޯ ސުވާލު އުފެދިފައި ވަނިކޮށް، އެއީ އިބޫ ކަަމަށް ބުނަން ފެށީ ޕީޕީއެމުންނެވެ. އެހެންވެ އޭގައި ހިކުމަތެެއް ވާނެ ކަމަށާއި އިބޫ އަކީ ތެދުވެރި އަމާނާތްތެރިއެއް ކަން ޕީޕީއެމުން ވެސް ގަބޫލުކުރާ ކަން ހާމަވީ ކަމަށް ވިދާޅުވި އެވެ.\nއިލްޔާސް ވިދާޅުވީ، ވެރިއެއްގެ ކިބައިގައި ހުންނަން ޖެހޭ އަމާނާތްތެރިކަމާއި ތެދުވެރިކަމާއި އޯގާތެރިވުމުގެ ސިފަތައް އިބޫގެ އެބަހުރި ކަމަށެވެ. އެހެންކަމުން މި އިންތިޚާބުގައި ރައްޔިތުން ގޮތް ނިންމަން ޖެހޭނީ ވަރަށް ވިސްނާފައި ކަމަށް ވިދާޅުވި އެވެ.\nޖަލްސާގައި އިލްޔާސްގެ ވާހަކަ ނިންމާލެއްވީ އިބޫ އާއި ފައިސަލް ސްޓޭޖަށް އަރުވައި ކުރެއްވި ޚާއްސަ ދުއާ އަކުންނެވެ.\nއައްޑޫ ސިޔާސީ ޕާޓީ ފުލުހުން ޝައިޚު އިލްޔާސް ހުސައިން ރައީސް އިބްރާހިމް މުހައްމަދު ސޯލިހް ނައިބު ރައީސް ފައިސަލް ނަސީމް\n45 ކޮމެންޓް, 401 ރިއެކްޝަންސް\nހައްގުބަހަކީ މީހުންނަ ލާދީއޭ ގޮވުންތަ؟\nއިލްޔާސްމެން އަބަދު ދުވަނީ ކޮޅުކޮޅަށް؟! ކޮންކަމެއް ދީނޭ ދީނޭ ކިޔާފަ ޙާޞިލު ނުވެގެންބާ މަގޭ ހިތަށް އެބައަރާ. ދެން ހަމައިރުކޮޅަކުން ތިމާ ބޭނުންވާ މަޤުޞަދު ޙާޞިލު ނުވީމަ އާޔަތެއް ކިޔާފަ އަނެއްކާވެސް ދީނޭ ކިޔާނެ!\nއިލްޔާސް ބެލި ބެލުމުން ފެނުނީ އިބޫއަކީ އަމާނާތްތެރިކަމާ އޯގާތެރިކަމާ ތެދުވެރިކަމުގެ ސިފަތައް ހުރި މީހެއް ކަމަށް. ދީންވެރިކަން ނުވަތަ ދީނުގެ ކަންކަމަށް އިސްކޮށް ހިތާވަރު ހުރީ ކިހާ ހިސާބެއްގަތޯ ނުބެއްލެވުނީތޯ ނޫނީ ބުނާކަށް ނެތީތޯ ނޫނީ މިވަގުތާ ގުޅޭ ކަމަކަށް ނުވަނީތޯ؟ އިސްލާމީ ގައުމެއްގެ ވެރިކަމަށް އެރުވުމަށް ޝެއިޚުން މީހުން ޕްރޮމޯޓްކުރާއިރު އެންމެ ފުރަތަމަ ބަލާނީ އެކަމަށް ކަމަށް ހީކުރިން.\nހައްގުބަހަކީ ތިމާ ހަމަ ހިތައް އެރިހާ ގޮތަކަށް ޤުރުއާނުގެ އާޔަތްތައް ތަފްސީރުކޮށް ފިތުނަ އުފެއްދުންބާ ..މުސްލިމް ވެރިއަކާ ފިރިއައުނާ އެއްވަރުކޮށްފަ ގުޅުވާލާފަ މީހުންނަށް ވިސްނަދޭން މަސައްކަތް ކުރުމަކީ އެއީ ހައްގުބަސ ބުނުމޭ ބުނީމާ އެއީ ވަރަށްބޮޑު އޮޅުވާލުމެއް .. ތި އުފައްދާ ފިތުނައިގެ ހިތި އަދި ފެންނާނެ\nހައްގުބަހަކީ ބަދަލުވުމެއްނެތި އަބަދުވެސް އެއްގޮތަކަށް އޮންނަ އެއްޗެއް. ޝައިހް ގެ ސިޔާސީ ވިސްނުމާ އެއްގޮތަކަށް ހައްގުބަސް ބަދަލެއްނުވާނެ. ޝެއިހްގެ ހައްގުބަސް އަނެއްކާވެސް ބަދަލުވާތަން ދުނިޔޭގަ ތިބިބަޔަކަށް ފެންނަނެ.\nއިލްޔާސް ވާހަކަ ދައްކަނީ ދީނުގައި އޮންނަގޮތް އޮޅުވާލައިގެން ، ތިޔައީ ހައްގުބަސް ބުނާ ޝޭޚެއްނޫން ، އެވަގުތަކު ހުންނަ ސިޔާސީ ފަޅިައކަށް ބުރަވެގެން އަބަދުވެސް ވާހަކަ ދައްކާ ޝޭޚެއް ، ޝޭޚުން ހައްގުބަސް ބުނާނީ ތިފަދަ ސިޔާސީ ޕޯޑިޔަމްތަކަށް އަރާ ދައްކާ ވިޔާނުދާ ވާހަކަތަކުގެ ތެރެއިން ނޫން ،\nއިލްޔާސް ހުންނަ ކޮޅަކަށް ނޫން ބައި ގިނަ ކޮޅަށް 2008 ޑީއާރ ޕީ އެކަނި އެހެން އެންމެން އެއްކޮޅުގަ 2013 އެމްޑީޕީ އެކަނި އެހެން ހުރިހާ އެންމެން އެއްކޮޅުގަ މިފަހަރު ޔަމީނު އެކަނި އެހެން ހުރިހާ އެންމެން އެއްބައި\nފަހެ މޫސާގެފާނާ ހާރޫނުގެ ފާނު ފިރުޢައުނުގެ ދަރުބާރަށް ވަޑައިގެން ޙައްޤު ބަސް އިއްވެވި އެވެ ވަﷲ އަޢުލަމް\nމަރުވުމަށްފަހު އިލްޔާސްއަށް އެނގޭނެ ހައްގު ބަސް ބުނެވިފައިހުރީ ކިހާ މިންވަރަކަށްކަން!


Scotland katuvaalumahfahu Croatia dhevana burah - AO News\nސްކޮޓްލެންޑް ކަޓުވާލުމަށްފަހު ކްރޮއޭޝިއާ ދެވަނަ ބުރަށް\nރޭގެ މެޗުގައި ލަނޑުޖެހުމަށްފަހު ކްރޮއޭޝިއާގެ ލޫކަ މޮޑްރިޗް (ކ) އާއި އިވާން ޕެރިސިޗް އުފާ ފާޅުކުރަނީ. --ފޮޓޯ: ޓުވިޓާ\nމިހާރު ކުރިއަށްދާ ޔޫރޯ ފުޓްބޯޅަ މުބާރާތުގައި ރޭ ސްކޮޓްލެންޑްގެ މައްޗަށް 3-1 އިން ކުރިހޯދައި، ކްރޮއޭޝިއާ އިން ދެވަނަ ބުރުގެ ޖާގައެއް ކަށަވަރުކޮށްފިއެވެ.\nރޭގެ ނަތީޖާއާއެކު މި ގްރޫޕުގެ އެއްވަނަ ހޯދީ އިންގްލެންޑުންނެވެ. އެ ޓީމަށް ކުޅުނު ތިން މެޗުން ހަތް ޕޮއިންޓް ލިބިފައިވާއިރު، ދެވަނައިގައި އޮތް ކްރޮއޭޝިއާ އާއި ތިންވަނައިގައި އޮތް ޗެކް ރިޕަބްލިކަށް ލިބިފައިވަނީ ހަތަރު ޕޮއިންޓެވެ. ކްރޮއޭޝިއާ އަށް ކުރިލިބެނީ ޖެހި ގޯލްގެ ތަފާތުންނެވެ. އެންމެ ފުލުގައި އޮތް ސްކޮޓްލެންޑަށް ލިބުނީ އެއް ޕޮއިންޓެވެ.\nމިއީ ޔޫރޯގެ މެޗެއްގައި ކްރޮއޭޝިއާ އިން ތިން ލަނޑުޖެހި ތިންވަނަ ފަހަރެވެ. މީގެކުރީން، އެ ޓީމުން 1996 ވަނަ އަހަރުގެ މުބާރާތުގައި ޑެންމާކް އަތުން 3-0 އިން މޮޅުވިއިރު، ޔޫރޯ 2012 ގައި ރިޕަބްލިކް އޮފް އަޔާލެންޑް ބަލިކޮށްފައިވަނީ 3-1 އިންނެވެ.\nސްކޮޓްލެންޑުން ރޭގެ މެޗަށް ނިކުތްއިރު ދިމާވެފައިވާ އެންމެ ބޮޑު މައްސަލަ އަކީ އެންމެ ފަހުން އިންގްލެންޑާ ދެކޮޅަށް ކުޅުނު މެޗުގައި މޮޅު ކުޅުމެއް ދެއްކި ޒުވާން މިޑްފީލްޑަރު ބިލީ ގިލްމޯ އަށް ނުކުޅެވުމެވެ. އޭނާ ކޮވިޑް-19 އަށް ޕޮޒިޓިވްވުމުން ހުރީ ކަރަންޓީނުގައެވެ.\nސްކޮޓްލެންޑާ ދެކޮޅަށް ކްރޮއޭޝިއާ ކުޅުނު މެޗުގައި ލޫކަ މޮޑްރިޗް އެ ޓީމުގެ ގޯލަށް ބޯޅަ ފޮނުވާލަނި. –ފޮޓޯ: ޓުވިޓާ\nގްލާސްގޯގެ ހެމްޕްޑަން ޕާކްގައި ކުޅުނު ރޭގެ މެޗުގައި ކުރީން ލީޑްނެގީ ވެސް ކްރޮއޭޝިއާ އިންނެވެ. މެޗުގެ 17 ވަނަ މިނެޓުގައި އެ ޓީމަށް މިލަނޑުޖަހައިދިނީ ނިކޮލާ ވްލަސިޗް އެވެ. މިއީ އެ ޓީމުގެ ފޯވާޑް ބްރޫނޯ ޕެޓްކޮވިޗް ބޮލުން ޖައްސާލި ޕާހަކުން ވްލަސިޗް ކާމިޔާބުކުރި ގޯލެކެވެ. ފުރަތަމަ ހާފު ނިމެން ތިން މިނެޓަށްވެފައިވަނިކޮށް، ސްކޮޓްލެންޑަށް އެއްވަރުކޮށްދިނީ ކެލުމް މެގްރެގާ އެވެ.\nކްރޮއޭޝިއާ އިން ދެވަނަ ފަހަރަށް ލީޑްނެގީ މެޗުގެ 62 ވަނަ މިނެޓުގައި އެ ޓީމުގެ ކެޕްޓަން ލޫކަ މޮޑްރިޗް ކާމިޔާބުކުރި ގޯލުންނެވެ. މިއީ ޕެނަލްޓީއޭރިޔާތެރެއިން މޮޑްރިޗް ކާމިޔާބުކުރި ހިތްގައިމު ގޯލެކެވެ. އޭގެފަހުން، މެޗު ނިމެން 13 މިނެޓަށްވެފައިވަނިކޮށް މޮޑްރިޗް ނަގައިދިން ކޯނަރަކުން ކްރޮއޭޝިއާގެ ތިންވަނަ ލަނޑުޖަހައިދިނީ އިވާން ޕެރިސިޗް އެވެ. މިއީ މި މުބާރާތުގައި އޭނާ ޖެހި ދެވަނަ ލަނޑެވެ.\nރޭގެ މެޗުގައި ޖެހި ލަނޑާއެކު ކްރޮއޭޝިއާގެ މޮޑްރިޗް ވަނީ ޔޫރޯގެ މުބާރާތެއްގައި އެ ޓީމަށް ލަނޑުޖަހައިދިން އެންމެ ދުވަސްވީ ކުޅުންތެރިޔާގެ އިތުރުން އެންމެ ހަގު ކުޅުންތެރިޔާގެ ޝަރަފު ވެސް ހޯދާފައެވެ. ރޭގެ މެޗުގައި ލަނޑުޖެހިއިރު އޭނާގެ އުމުރަކީ 35 އަހަރާއި 286 ދުވަހެވެ. އަދި އޭގެކުރިން، 2008 ވަނަ އަހަރުގެ ޔޫރޯގައި އޮސްޓްރިއާ ކޮޅަށް ލަނޑުޖެހިއިރު މޮޑްރިޗްގެ އުމުރަކީ 22 އަހަރާއި 273 ދުވަހެވެ.\nކުޅިވަރުކްރޮއޭޝިއާ ގައުމީ ޓީމުދުނިޔެލޫކަ މޮޑްރިޗްސްކޮޓްލެންޑް ގައުމީ ޓީމުޔޫރޯ 2020


10 Aharuvi Kaivenygai Hihdhathikan Thahahmalu kuri Zuvaneh ge Vaahaka\nއެކަނިވެރި ކަމާއި މާޔޫސް ކަމުގައި\n10 އަހަރުވި ކައިވެނީގައި ލިބުނު ހިތްދަތިކަން ތަހައްމަލު ކުރި ޒުވާނެއް ވާހަކަަ\n07 ޖެނުއަރީ 2022 - 23:35:57\nއުފަލެއްނެތް މިދުނިޔޭގައި މާޔޫސް ހިތަކާއި އެކު އުޅެން މިއަދު މަޖުބޫރު ވެފައިވަނީ ހަމައެކަނި ފާތިހު އަކަށް ނޫނެވެ. އޭނާގެ މަޖްބޫރު ހިތް ކަތިލަމުން އެދަނީ ވޭނާއި އަނިޔާއިންނެވެ. ދިރި އުޅުމުގެ ފޮނިރަހަ ލިބި ޖިސްމުގެ އުފަލުން މަހްރޫމް ވެގެން ކައިވެނި ފޮޓޯ ގަނޑެއްގެ ސިފައިގައި އެ ދައްކަނީ ދުނިޔޭގެ މަޖްބޫރު ދިރިއުޅުމަށް ހުރަސް އެޅޭނެތީއެވެ.\nކޮންމެ މީހަކުވެެސް ކައިވެއްޏެއް ކޮށް އެކައިވެނީގެ ފޮނިރަހަ ލިބުމަށް އެދޭނެވެ. ނަމަވެސް ފާތިހު ދިރިއުޅުން ތަގުދީރުގެ ނިޔާއިން މުޅިން ބަދަލުކޮށްލީ ފާތިހުގެ އުމުރުން އެންމެ 35 އަހަރުގަ އެވެ.\nދުވަހަކު ވެސް މީހަކާ ކައިވެއްޏެއް ނުކުރުމަށް ފާތިހު ވައުދުވީ ދިރިއުޅުމަށް ދިމާވި ގިނަ ގޮންޖެހުންތަކަށް އޭނާގެ އަމިއްލަ ނަފްސު ކޮންޓްރޯލް ނުކުރެވުނު ހިސާބުންނެވެ. ހަތަރު ދަރިން ލިބި ދިރިއުޅުން އުފާވެރި ކައިވެއްޏަކަށް ހެދުމަށް އަނބިމީހާ އާ އެކު ވައުދުތަކާއި އަހުދުތަށްވެ، ދުވަސް ތައް ގުނަމުން އައިގޮތް އޭނާ ކިޔައިދިނީ އަސަރާ އެކު ހިތް ކުދިކުދި ވެފައިވާ ހާލުގައެވެ.\nފާތިހު ބުނިގޮތުން އަނބިމީހާގެ އަޅާލުމެއް ނުލިބި ހަ މަސް ނުވަތަ ހަތް މަސް ވޭތުކުރަން ޖެހެހުނު ދުވަސްތައް ހަޔާތުން ކަނޑައްތު ވެއްޖެ ކަމަށް އޭނާ ބުންޏެވެ. އެއް ކޮޓްރިއެއްގައި ނިދާ އަނބިމީހާގެ ހޫނު އިހުސާސް ނުވެ އޮންނަން ޖެހޭ ކޮންމެ ރެއަކީ އޭނާއަށް އެތަކެއް އުނދަގޫތަކެއް ކުރުވަމުން ދިޔަ ރޭތަކެއް ކަމަށް ފާތިހު ބުންޏެވެ.\nޖިސްމާނީގޮތުން އަނބިމީހާގެ ހަށިގަނޑުގެ ކިތައްމެ ބޮޑު ބަލިކަމެއް ހުއްޓަސް ފާތިހުގެ ފަރުވާލެއް ނެތެވެ. ފާތިހު ބޭނުން ވަނީ ލޯތްބާއި އަޅާލުމެވެ. ލޯބިން ބައްދާލާށެވެ. ހީ ސަމާސާ ކުރުމަށެވެ. ލޯބިވާ ވާހަަކަ ބުނާށެވެ. ހުރިހާ ކަމެއް ކުރަން ޖެހެނީ ފާތިހު އަށެވެ. މިހުރިހާ ކަމެއްގެ ތެރެއިން އެތައް ރޭ ފާތިހު ކަޑައްތު ކުރީ ވޭނާއި ކެކުޅުމުގައެވެ.\nއައިޝާ ފާތިހުއަށް ގަދަރުކުރެވެ. ނަމަވެސް އޭނަ ބޭނުން ނުވަނީ ފިރިމީހާ އާއި ކައިރި ވާށެވެ. ސަބަބެއް ކަމަށް އައިޝާ ބުނާކަމަށް ވަނީ ފިރިމީހާ އާ ކައިރިވާ ހިތް ހަމަ ނުވަނީ ކަމަށެވެ. ހަތަރު ދަރިން ލިބި 10 އަހަރު ކައިވެއްޏަށް ފާއިތުވެފައި ވާއިރު ކައިވެނީގެ ފުރަތަމަ ރޭ އެކޭ މިއަދެކޭ އެއްވެސް ތަފާތެއް އައިޝާގެ ކިބައަކުން ފާތިހު އަކަށް ނުފެނެއެވެ. ނަމަވެސް ކޮންމެ ރެ އެއް ފާތިހު އާ އަލްވައުދު ކިޔަނީ އެކަނިވެރިކަމާ ހިތްދަތިކަން މަތީގަ އެވެ.\nއެ ދިރިއުޅުމުގެ ވާހަކަ އޭނާ ހިއްސާ ކުރަމުން އެންމެ ފަހުން ބުނީ އެ ހިތްދަތި ދިރިއުޅުން ނިމުމަކަށް ގެންނަން ވިސްނި ކަމަށާއި އެ ވިސްނުން ބަދަލު ކުރަން މަޖުބޫރުވީ ދަރިންގެ ހައްގުގަ ކަމަށެވެ.\n"މިހެން މިވާހަކަ ކިޔައިދިނަކަސް މި ދިރިއުޅުމުގެ އިހްސާސްތަކެއް ނުކުރެވޭނެ. މިއީ ދިރިހުއްޓާ މަރުވުން ފަދަ ކަމެއް. އަހަރެންގެ މި ހިތްދަތިކަން ވަރަށް ގިނަ ފަހަރު އަންހެނުންނަށް ވެސް ކިޔައިދީފިން ނަމަވެސް ބަދަލެއް ނާދޭ،" ފާތިހުގެ ހިތްދަތި ދިރިއުޅުގެ ވާހަކަ އޭނާ ކިޔައިދިނީ ގިސްލާ ރޮމުންނެވެ.\nދުވަސްތައް މާޒީ އާއި އެކުވެ، ފާތިހުގެ ދިރިއުޅުން އެހެން ދިމާލަކަށް ބަދަލުކޮށްލަން ފާތިހު ވިސްނީ އޭނާގެ ދިރިއުޅުމުން އުނިވަމުންދާ އަނބިމީހާގެ ފަރާތުން ބޭނުންވާ އުފާތައް، އޭނާގެ ޖިސްމަށް ބޭނުން ވާތީއެވެ.\nހެޔޮގޮތުގައި ރަނގަޅު ކައިވެއްޏެއް ކުރަން އޭނާ ބޭނުންވާ ވާހަކަ އާއި އެހެންވެ ކުދިންގެ މަންމައަށް އޭނާގެ ނިންމުން އަންގަން ޖެހުނު ކަމަށާއި ނަަމަވެސް އެ ވާހަކަ އޭނާއަށް އަންހެނުން ގާތު ބުނަން ދަތިވި އެވެ. ނަމަވެސް އެންމެ ފަހުން ފާތިހު އެ ވާހަކަ އަންހެނުން ގާތު ބުނި ކަމަށާއި ދެ މީހުން ސުލަހަވެރިކަމުގައި ވަރި ތާ މިހާރު ތިން އަހަރުވެފައިވާކަމަށް ފާތިހު ބުންޏެ އެވެ.\nފާތިހުގެ އެ ހިތްދަތި ދިރިއުޅުމުގެ ސބަބުން އޭނާއަށް އިތުރު ކައިވެންޏެއް ކުރަން ވެސް ބޭނުންނުވެފައި ހުންނަތާ މިހާރު ތިން އަހަރުވީ އިރު އޭނާގެ ދިރިއުޅުމުގެ އުއްމީދުގެ ހުޅުކޮޅު ނިވުނީ ކަމަށް އޭނާގެ އަމިއްލަ ޒަމީރު ގަބޫލު ކުރެ އެވެ. އެކަމުގައި އޭނާ ވިސްނާވިސްނާ މިހާރު އޭނާއަކީ ނަފްސާނީ ބަލީގެ އެކަނިވެރި އެކެވެ.


SunOnline: #SUN VAAHAKA: Dear lilly 21\nޑިއަރ ލިލީ 21\nއައިޝާ ނަސީމް 24 Sep 2020, 08:18\nމާތްﷲ ގުރުއާނުގައި ވަހީ ކުރައްވާފައިވެއެވެ.(كُلُّ نَفۡسٖ ذَآئِقَةُ ٱلۡمَوۡتِۗ وَنَبۡلُوكُم بِٱلشَّرِّ وَٱلۡخَيۡرِ فِتۡنَةٗۖ وَإِلَيۡنَا تُرۡجَعُونَ) މާނައަކީ ކޮންމެ نفس އަކީވެސް މަރުގެރަހަ ލިބިގަންނާނޭ އެއްޗެކެވެ. އަދި ނުބައިގޮތާއި ހެޔޮގޮތް މެދުވެރިކުރައްވައި، ތިމަންރަސްކަލާނގެ ތިޔަބައިމީހުން امتحان ކުރައްވައި ގޮތްބައްލަވަމެވެ. އަދި ތިޔަބައިމީހުން رجوع ކުރައްވާހުށީ، ތިމަންރަސްކަލާނގެ حضرة އަށެވެ.\nޒައިރާ އެރޭވެސް ކެމީލާއަށް ވިސްނައިދޭން މަސައްކަތްކުރިއެވެ. މާމަ ދެރަވިނަމަވެސް ޒައިރާ އެބުނާފަދައިން ކެމީލާއަށް ރަގަޅުގޮތް ވާން ބޭނުންކަމުގައި ބުންޏެވެ. އެންމެފަހުން ޒައިރާ ގުޅައިގެން ކިޔާން އެގެއަށް އައެވެ. ކިޔާން ފެނުމުން ކެމީލާގެ ލޮލަށް ކަރުނަ ޖަމާވިއެވެ.\n"ލިލީ. އެގެއަށް ދުވަސްކޮޅަކު ގޮސްފައި ފޫހިވެއްޖެއްޔާ އެނބުރި އަންނާނީ. ކޮންމެ ދުވަހަކު ލިލީ އަށް މާމަ ކައިރިއަށް އާދެވޭނެ. ދޮންތަ ތިގެއަށްވެސް ދާނަން. ކޮންކަމަކާ ވޮރީ ތިކުރަނީ؟ ކިތަންމެ ކުދިންނެއް އެޑޮޕްޓްކޮށްގެން ހެޕީކޮށް އުޅޭ. ޓޮމް ކްރޫޒްމެން ބްރެޑް ޕިޓްމެންވެސް ކިތައް ކުދިންނެއް އެގެންގުޅެނީ. އެކުދިން ހަމަ ސެލްބްރިޓީއިންގެ ގޮތުގައި ކިޙާ ހެޕީކޮށް އެއުޅެނީ. ލިލީއައި ދޮންތި ޗުއްޓީ ހަދާލަން އެކި ތަންތަނަށް ދާނީ. މަޖާފަށެއް ކޮށްލަންވާނެ. ޕެރިހަށް ގޮސް މެކްރުން ކާލާފައި އެ ރެސިޕީ ހުރިގޮތަށް ނަގައިގެން އެވެސް ހަދައިގެން ވިއްކޭނެއްނު. ." ޒައިރާ ކިޔާންގެ އަނގަމަތީ އަތް އަޅަމުން އޭނަ ބޭނުންވާހާ ވާހަކައެއް ދައްކާ ނިންމާލައިފިއެވެ.\n"ޒައިރް. ކޮއްކޮ ބޭނުން ޑިޒިޝަނެއް ނަގާނީ. ޑޯންޓް ބީ ސެލްފިޝް..." ކިޔާން ޒައިރާގެ ކޮލުގައި މަޑުމަޑުން ޖަހައިލިއެވެ. "މާމަގެ ޚިޔާލު އެންމެ ބޭނުމީ. ވަރަށް ދުވަސްކޮށްފައި މި އާދެވުނީ. ސޯ ހިނގާ އެއްޗެއް ކައިގެން ސްޓޯރީ ކިޔަން. އެކި ތަންތާ އުޅުނަސް ކޮންމެ ރެއަކު މިގޮތަށް އެންމެން ބައްދަލުކުރީމަ ފެމިލީ ރިލޭޝަން ނުކެނޑޭނެ. ދޮންބެ ބިޒީކަމުން ނާދެވުނީ. ދެން އާދެވޭތޯ ބަލާނަން......." ކިޔާން ދެކުދިންނަށް ބަލައިލަމުން ހީލިއެވެ.\n"ނޫން ދޮންބެ. މިހާރު އެނގިއްޖެ. އަމިއްލައަށް ނޫން ޑިޒިޝަން މޭކް ކުރާނީ. އިސްތިޚާރާކުރާނީ. އޭރުން ހެއްދެވިފަރާތުން އެންމެ ރަގަޅުގޮތް ދައްކަވާނީ......" ކެމީލާ ކުއްލިއަކަށް ހޭންފެށިއެވެ. "ކީއްވެ އެވަރު ކަމަކާ ހާސްވީ؟ ކޮންމެ ކަމަކަށް ސޮލިއުޝަން އެއް އޮންނާނެ.................."\nކިޔާން ކެމީލާގެ ނިތްކުރީގައި ބޮސްދިނެވެ.\n"ހައު އާ ޔޫ ފީލިން ނައު......"\n"އަލްހަމްދުލިﷲ..." ކެމީލާ ބްލީޗްކޮށްފައިވާ ފަދަ ހުދު ދަތްތައް ފެންނަވަރަށް ހީލިއެވެ.\n"އައި ފީލް ޓެރިބަލް. ފަސްޓްލޭޑީއަށް ވަރުގަދަ ލަނޑެއް ދީފައި މިހިރީ." ޒައިރާ އޭނަ ކެމީލާ ކަމަށް ހެދިގެން ކުރި ކަންތައް ކިޔާދިނުމުން ކެމީލާއަށް މަޖާވެގެން ހީފައިވެސް އެހެން ދޮގުހަދަން ނުވާނެކަމުގައި ބުނުމުން ކިޔާން ހިނި އައެވެ. ކެމީލާގެ އެ ރަގަޅު ސިފަތައް ލިބުނީ އެކުއްޖާގެ ބައްޕަގެ ފަރާތުން ހެއްޔެވެ؟ ނަވީންއަކީވެސް މާތް ރަގަޅު މީހެކެވެ. ދޮންބައްޕަގެ ހަދާންތައް ކިޔާންގެ ހިތުގައި ވެއެވެ.\nކިޔާން ހަގީގަތުގައި ބޭނުމީ ކެމީލާއަށް އެކަހަލަ ރަގަޅު އާއިލާއަކުން ޖާގަ ލިބުމެވެ. އޭރުން އޭނައަށް ވެސް ތަންކޮޅެއް ޚަރަދު ކުޑަވާނެއެވެ. ވަގުތުވެސް ވާނެއެވެ. ކެމީލާއަށް ޚަރަދުކުރުމަކީ އޭނައަށް ބުރަކަމެއް ނޫނެވެ. ނަމަވެސް އެވަރަށް ބުރަކޮށް ވަޒިފާ އަދާކުރާއިރުވެސް ދެކޮޅު ނުޖެހެނީ ކެމީލާގެ ބޭސްފަރުވާއާއި ހޮސްޕިޓަލް ބިލްތައް ބޮޑުކަމުންނެވެ. ގޭގެ ޚަރަދުތައްވެސް އެހާ ބޮޑެވެ. ރައީސްގެ އާއިލާއިން ކެމީލާ ދަރިއަކަށް ހަދައިފިނަމަ އެއީ އެކުއްޖާގެ ނަސީބެވެ. އެ އާއިލާއަށްވެސް ލިބޭނެ އުފަލެކެވެ. ސަބަބަކީ ކޮއްކޮއަކީ ކޮންމެ ބަޔަކުވެސް ދަރިއެއްގެ ގޮތުގައި ދެކެން އެންމެ ބޭނުންވާފަދަ ބަސްއަހާ އެންމެ ރަގަޅު ކުއްޖާއެވެ.\nއެރޭ ސާލިހާއަށް އެތައް ދުވަހެއްގެ ފަހުން އުފާވެރިކަމެއް ލިބުނެވެ. ހުރިހާ ދަރިންކޮޅާއެކު އަނގަ ތަޅާލުމުގެ ފުރުސަތު ލިބުނެވެ. ކެއުމަށްފަހު ނިދާބޮކީގެ ފަނޑުއަލީގައި އެތައް އިރެއްވާންދެން ވާހަކަދައްކާލަން ތިބެފައި ކިޔާން ނިދީވެސް އެގޭގައެވެ. އެންމެން ކޮޓަރިތެރޭ ރަޖާއާއި ބާލީސްތައް އަޅައިގެން ތަޅުންމަތީގައެވެ.\nއެރިއިރާއެކު ޒައިރާއަށް ސޯފިއާ ގުޅިއެވެ. ހަވީރު ކެމީލާ ބަލާ އެގެއަށް ދާނެކަމުގައި ބުނެލުމުން ޒައިރާ ނަށައިލިއެވެ.\n"ފަސްޓްލޭޑީ ސޯފީ ހަވީރު މިގެއަށް ވަޑައިގަންނަވާނެ." ޒައިރާ ކެމީލާގެ ގައިގާ ހިފައިގަތެވެ.\n"ނޭގޭ. ވަރަށް ހާސްއެބަ ވޭ. ދޮންތި ހަމަރަގަޅަށްވެސް އަހަރެން ފޮނުވައިލަނީތަ؟ ކިހިނެއް މާމައާއި ދޮންތި ނެތި އުޅޭނީ؟ ދޮންބެ އެގެއަށް ދާނަންތަ؟ " ކެމީލާ އިނީ ސޯފާއަށް އެރިގޮތަށް ބާލީސް މޭގައި ޖައްސާ ބާރުކޮށްލައިގެންނެވެ. އޭނަ ހަމަ ބިރުގަންނަނީއެވެ. ބީރައްޓެހި ބަޔެއްގެ ތެރެއަށް ގޮސްގެން އުޅެން އޭނައަށް ފަސޭހަވާނީ ކިހިނެއްކަމެއް ނޭގެއެވެ. ތުންފަތް ހަފާލަ ހަފާލާ އިންދާ ޒައިރާ އެންމެނަށް ވާވަރަށް ކޮފީއާއި ސެންޑްވިޗް ހަދާލައިފިއެވެ. ބިސްގަނޑުވެސް އެޅިއެވެ.\n"ކޮއްކޮ ޕްރެޒިޑެންޝަލް ޕެލެސްއަށް ހިޖުރަކުރާތީ ރަގަޅަށް ކާންދޭންވާނެ ތާ. ދުވަސްކޮޅަކުން ފޮނިވެގެން ދޮންތަމެން ފެނުނަސް އެނގޭކަމަކަށްވެސް ހަދާނުލާނެ..." ޒައިރާ ކެމީލާގެ ކޮލުގައި ހިފައިލިއެވެ.\n"ދޮންތީ...." ކެމީލާ ތުންފިތައިލިއެވެ.\n"ދޮންތި އާއި ދޮންބެ މި ފެމިލީއިން ލިލީ ބާކީކޮށްލަން އުޅޭތީ އަދިވެސް ގަބޫލު ނުކުރެވިފައި މިހިރީ. އެކަމާ ވަރަށް ހެޕީވެ އެކަން އެކްސެޕްޓްކުރީމަ. އެހެންވެއްޖެއްޔާ މިއީ ބްލެކް ޝީޕް އޮފް ދަ ފެމިލީތަ؟ މިހާރު އެކަން ރިއަލައިޒްވެއްޖެ....." ކެމީލާ އެހެން ބުނެފައި ސޯފާއަށް ވެއްޓިގަތްގޮތަށް މޫނު ފޮރުވައިގެން އޮތުމުން އޮތީ އެކަމާ ހިތްހަމަނުޖެހިފައިކަން ދެނެގަނެވުނެވެ.\n"މިއޮތް ޑްރާމާ ކުއީންއެއް. އެޑޮޕްޓް ކުރީމަ ހުރި ތަފާތަކީ ޔޫ ވިލް ގެޓް ޕޭރެންޓްސް އެންޑް ވީ ވިލް ބީ ރިޗާ. އަދި އަހަރެމެން އުޅޭނީ ހަމަ ވަން ބިގް ހެޕީ ފެމިލީއެއްގެ ގޮތުގައި......." ޒައިރާ ކެމީލާގެ ފައި އުނގަށް ލައިގެން ސޯފާގައި ހަމަޖެހިލިއެވެ.\n"މިހުރިހާ ދުވަހު ފަސްޓްލޭޑީ ކުއްޖަކު އެޑޮޕްޓްނުކޮށް ކުއްލިއަކަށް އެހެން ހިތަށް އެރީ ކީއްވެތަ؟ ކުއްލިއަކަށް އެޑޮޕްޓްކުރަން ނިންމި ސަބަބަކީ ކޮބާ؟އެއްގޮތަކަށްވެސް ނުވިސްނޭ. ފަސްޓްލޭޑީ ބޭނުންވާނަމަ ކުޑަ ކުޑަ ކުއްޖަކުވެސް އެޑޮޕްޓްކުރެވިދާނެ. ވައި މީ؟ ދޮންތިއަށް ހީވަނީ ކިހިނެއް؟ " ކެމީލާ މޫނުން ކުޝަން ނެގިއެވެ.\n"އިޑިއަޓް. މާތްﷲ ކަމެއް އިރާދަކުރައްވައިފިނަމަ "ބީ " އެގޮތަށް ވަހީ ކުރެއްވުމުން އެކަމެއް ވާކަން އަބަދު ލިލީ ބުނަމެއްނު. ނިއުމަތެއް ދެއްވާން ހުރިއްޔާ ހަމަ އެކަމެއް ދެއްވާނެ. އެއީ އެހާ ހައިރާންވެ ސުވާލު އުފެދެންވީ ކަމެއްވެސް ނޫން މައި ޑިއަރ ލިލް ސިސް....." ޒައިރާ ގެ ހިނިގަނޑު މަތަވެ ސިހުނީ ކުއްލިއަކަށް ތެތް ތުވާއްޔެއް މޫނާއެކު އޮޅައިލެވުމުންނެވެ. އަޑުކޮޅަށް ހަޅޭއްލަވައިގެންފާ ތެޅިގަނެގެން ތުވާލި ނެގިއިރު ކުރިމަތީގައި ހުރި ކިޔާން ފެނުނެވެ. ޒައިރާ މަޖާވެފައި ހޭންފެށިއެވެ. ކިޔާން ފެންވަރައިގެން ނުކުމެ ތުވާލި އަޅަން ބަހައްޓާފައި ހުރި ސްޓޭންޑްކަމަށް ހީކުރީހެއްޔޭ ކިޔާފައި ހުނެވެ. އެހެން ދުވަހެއްނަމަ ފީކުކުޅެއްހެން އަރައިގަންނާނެއެވެ. މިއަދު އޭނަގެ ބޮލަށް މީހަކު ދޮންވެލި ގޯންޏެއް ބަންޑުންކޮށްލިޔަސް ތަބީއަތު ގޯހެއްނުވާނެކަން ނޭގެއެވެ. އެއަށްވުރެ ބޮޑު ނިއުމަތެއް ލިބި ޒައިރާގެ މުސްތަގުބަލްވެސް އެއްކޮށް ރާވާލައިފިއެވެ. ކެމީލާއަށް ލިބޭ ކޮންމެ ނިއުމަތެއް އޭނައާއި ހިއްސާނުކޮށް ނުހުންނާނެކަމުގެ ޔަގީންކަން އެބައޮތެވެ. ސާލިހާ އާއި ހުރިހާ ކުދިން ސައިބޯން އިށީދެލުމަށްފަހު ފޯރިފަށެއް ހުއްޓެވެ. ޒައިރާގެ އަޑު އެންމެނަށްވުރެ ގަދައެވެ. މާމަވެސް އެކުދިންގެ އުފަލުގައި ބައިވެރިވެ ދޭތެރެއަކުން ހިނިގަނޑެއް ޖަހައިލައެވެ.\n"ކިޔާން ދަރިފުޅާ.މާމަގެ ދަތްތަކެއް އުފުރައިލަން އެބަޖެހޭ."\n"އޭރުން މާމަ ބޭބީއަކަށް ވެދާނެ. މިހާރުވެސް ކިއުޓްކަމުން ހަމަ ބޭބީއެކޭ ތަފާތެއްނެތް...." ކިޔާން މާމަގެ ޟައީފު ހަށިގަނޑުގައި އަތް ވަށައިލިއެވެ.\n"ދޮންބެވެސް ދެން ޕޮލިއާނާއާއި މެރީކުރަން އުޅޭ. އޭރުން މާމަ މުނިމާމައަކަށް ވާނެ..." ޒައިރާ އެއްލޯ މަރައިލިއެވެ.\nކިޔާންއަށް އެ ނަން އަޑު އިވުމުން އުދަގޫތަކެއްވިއެވެ.\nނީވްއަށް އައި ފޯނުކޯލަކުން އޭނަ ހުރީ ވަރަށް ކަންތައް ބޮޑުވެފައެވެ. ހަދަންވީގޮތް ހުސްވެފައެވެ.\n"ޔޫޒްލެސް ގާލްއެއް. ދެން ކަމެއް ނުވަންޏާ ތިގޭގައި ހުރުމުގެ ބޭނުމަކީ ކޮބާތަ؟ އެނބުރި އާދޭ......." އެޖުމްލައިން ނީވްގެ ހިތަށް އުދާސްކަމެއް ލިބުނެވެ. އަންހެންކުއްޖަކަށް ވުމުން ބޭކާރު މީހަކަށް ވީއެއް ނޫނެވެ. އޭނަ އަދި ފުރުސަތުގެ ބޭނުން ހިފާނެއެވެ. ނަމަވެސް މިގޭގައި އުޅެ އުޅެ އެލީނާދެކެވެސް ފާޑެއްގެ ލޯތްބެއް ޖެހިއްޖެއެވެ. އެވަރުން އެގެއަށް އައި ނިޔަތް ބަދަލުވެ ބަދަލު ހިފުމާއި ނަފްރަތުގެ ގިނި މަޑުވިތާ ކޮން ދުވަހެއްހެއްޔެވެ؟ ނަމަވެސް "ޔޫޒްލެސް" ކަމަށް އެންމެ ލޯބިވާ ފަރާތުން ބުނުމުން ހިތާއި ދެކޮޅަށް ނަމަވެސް ކުރިއަށް ފިޔަވަޅެއް އަޅަން ފިކުރުކުރިއެވެ.\nޒައިރާ ލޫކާއާއި އެލްފް ގޮވައިގެން މަގުމަތީގައި ހުރިއިރު ދާހާ މީހުން ޚާއްސަ ނަޒަރަކުން ބަލައިލައެވެ. އެތެރެއަށް ވަނީ އެލީނާ ގެއަށް އަންނާނެހާ އިރުކޮށްފައެވެ. ލޫކާގެ ފިލާވަޅުތައް ދަސްކުރުވާ ވާހަކައެއް ކިޔައިދިނެވެ. ގެއަށް ދާގަޑި ޖެހުމުން ކާނެ އެއްޗެއް ފެނޭތޯ ބަލާފައި ފްރިޖް ހުޅުވާލިއިރު ނަޒަރުގައި އަޅައިގަތީ ކުލަކުލައިގެ ރީތި ކުދި ފޮށިތަކެވެ. ނަގާފައި ބޭރުގައިވާ ނަފުޒުތައް ކިޔާލުމާއެކު ލޯ ދިއްލުނެވެ. ލަޑޫރޭ މެކަރޮން އެވެ. ޕެރިހުގައި އުފައްދާ އެންމެ މަޝްހޫރު މެކަރޮން ނުކެވިގެން އޭނަ އުޅޭތާ ކޮން ޒަމާނެއްހެއްޔެވެ؟ ފޮށި ހުޅުވައިލިއިރު ލައިލެކް އޮރެންޖް ގުރާފެހި ޗޮކްލެޓް ނޫ އަދި ވިދާ ގަދަ ފިޔާތޮށިކުލައިގެ މެކަރޮންތަކެވެ. ޒައިރާ ކުޅުދިޔާވިއެވެ. އަވަހަށް އެކަތި ނަގާ ތަންގަނޑެއް ކަޑައިގަތެވެ. އަނގައިގެ ތެރެއަށް ވިރުމުން ލިބުނު ރާހަތާއިއެކު ލޯ މަރައިލެވުނެވެ. ބަލާކަށް ނުހުރެ އަވަހަށް އެ ފޮށި އެއްކޮށް ހުސްކޮށްލާފައި އެވަރުންވެސް ހިތްފުރޭވަރެއްނުވިއެވެ.\n"މާމައާއި ލިލީއަށް ނުދީ ކާކަށް ނުވާނެ.." ޒައިރާ ހަތަރު ޕެކެޓް ނަގާފައި ބޭރު ބަލައިލިއިރު ތިރީސްއަށް ޑޮލަރު ޖަހާފައި އޮތްތަން ފެނި ދެލޯބޮޑުވިއެވެ. އެންމެ ހަ ބިސްކޯދު ތިރީސް އަށް ޑޮލަރަށް ވިއްޔާ ހަސަތޭކަ ވަރަކަށް ރުފިޔާއެވެ. ބިސްކޯދެއްގެ އަގު ސަތޭކަ ރުފިޔާއެވެ. މުއްސަދިންނަށް ބޮޑު އަގަކަށް ނުވިޔަސް އޭނަ އަނގަ ހޭވިފައި އިރުކޮޅެއްވާންދެން ހުރެފައި އެފޮށިތައް ދަބަހަށް ލިއެވެ.\nމާމައާއި ކެމީލާއަށް މެކަރޮން މީރުވެގެން އެގެނައީ ކޮންތާކުންތޯ އެހިއެވެ.\n"ލިލީޕެލެސްއިން ލިބުނު ހަދިޔާއެއް..."\n"އަލްހަމްދުލިﷲ. ވަރަށް މީރު. އެކަމަކު މި ކޭއިރުވެސް ހިތަށް އެރި ހާދަ ގިނަކުދިންތައް ކާ އެއްޗެހި ނުލިބިފައިވެސް ތިބޭނެއޭ." ކެމީލާ އެންމެފަހު ވައިލެޓްކުލައިގެ ކެމަރޮން އަނގަޔަށް ލިއެވެ.\n"އެހެންވެޔޭ ދޮންތި ބުނަނީ ސޯފިއާމެންގެ ދަރިއަކަށް ވެއްޖެއްޔާ ކޮންމެ ފަހަރަކު ސުފުރާ މައްޗަށް އަރުވާނީ މިހާ އަގުބޮޑު ކާއެއްޗެއްސާއި ބުއިންތައް. ލިލީއަށް ފްރޮސްޓީވެސް މީރެއްނު. އައިސްކްރީމާއި ޗޮކްލެޓްވެސް ހިތް ފުރެންދެން ކާލެވޭނެ. ޕްރިންސެސް އެއްފަދައިން ގެންގުޅޭނީ....." ޒައިރާ ކެމީލާ ގާތަށް އަރާ ދެފައި ވަށްކޮށްލައިގެން އިށީނެވެ.\n"މުއްސަދިވީމަ ދުނިޔޭގެ އުފާތަކަށް ޣާފިލުވާނީ. ފަގީރުވީމަ އޯލްމައިޓީއާއި މާ ކްލޯޒްވެވޭނެ. އެގޮތަށް ފީލްވޭ.. "\n"ދެދުނިޔޭގެ އުފަލާއި ނަސީބު ލިބިއްޖެ މީހަކީ އެންމެ ބާއްޖަވެރިމީހާ. އެހެންވީމަ ލިބޭ ނިއުމަތަށް ޝުކުރުކުރަންވާނެ ލިލީ. ލިލީއަކީ ނަސީބުރަގަޅު ކުއްޖެއްހެން ހީވޭ. އެގެއަށް ގޮސް ފޫހިވެއްޖެއްޔާ ކަމް ބެކް....." ޒައިރާ ޚިޔާލީ ފޮލާ ކައްކާ އަޑު އަހަން އިނދެ ކެމީލާ އަށްވެސް ހެވިއްޖެއެވެ. ދެރަވެ މޮޅިވެރިވެ ނުހޭން ހުއްޓަސް ޒައިރާގެ ވާހަކައިން ބައެއްފަހަރު ހިނި ނާންނަ ވަރެއްނޫނެވެ. ޒައިރާގެ ރީތި ހުވަފެންތަކުގައި ކުލަ ޖެއްސުމުގެ އެހީތެރިއަކަށްވާން ކެމީލާ ނިންމީ އަމިއްލަ އުފާތައް ގުރުބާންކޮށްފައެވެ. ކިތަންމެ މުއްސަންޖަސް އާއިލާ ނޫން ބަޔެއްވީމަ އެތަނަށް ދިޔުމަކީ އޭނަގެ ހިތަށް ދަތިކުރުވާ ހާލަތެކެވެ. ހިތް ރުޔަސް އޭނަ ހުރީ އެކަން ފޮރުވައިގެންނެވެ. އުފާވެރިކަން ދައްކައިގެންނެވެ. ގިނަގިނައިން ދުޢާކުރިއެވެ. އޭނަ އެންމެ ކަންބޮޑުވަނީ ދުޝްމަނެއްގެ ގޮތުގައި ދެކުނު ޖުއާންގެ ކޮއްކޮއެއްގެ ގޮތުގައި އުޅެން ޖެހޭތީއެވެ. ފެނުނު ފުރަތަމަ ދުވަހުން ފެށިގެން ހިތުގައި ޚާއްސަ ގަދަރަކާއި މަގާމެއްދެވުނެވެ. ހަމްދަރުދީއާއި ކުލުނު އުފެދުނެވެ. ކޮންމެވެސް ތާކުން ދެކުނު ދެނެފަރިތަ ޝަޚުސަކަަށް ޖުއާން ވިއެވެ. މިހާރުވެސް ނަމާދުކުރާ ކޮންމެ ފަހަރަކު ޖުއާންއަށް ރަހުމަތްލައްވާ ހިދާޔަތް ދެއްކެވުމަށް އެދި ދުޢާކުރެވެއެވެ. ޖުއާންއަށް އުފާވެރިކަން ލިބުމަށާއި އުމުރު ދިގުކުރެއްވުމަށް އެދެވެއެވެ. އެންމެފަހުން ޖުއާންއާއެކު އެގެއަށް ދެވުމުން ޖުއާންއަށް ދީން އޮޅުންފިލުވަދީ ރަގަޅު ކުއްޖަކަށް ހަދަން އޭނަ މަސައްކަތްކުރާނެއެވެ.\nސޯފިއާ ގޭގެ މަތީބައިގާ ވި އެންމެ ތަނަވަސް އެއްކޮޓަރީގެ ފަރުނިޗަރުތައް އާކުރުވާ ދޮރުގެ ފަރުދާތަކާއި ބެޑްޝީޓްތައް އަދި ކުޝަންތައްވެސް ބަދަލުކުރުވީ ފުރާވަރުގެ އަންހެންކުއްޖަކު އެންމެ ގަޔާވާފަދަ ގޮތަށެވެ. މަޑު ރަގްތައް ކެހެރިގަނޑެއްފަދައެވެ. ކްލޯޒެޓްވެސް އެކި ވައްތަރުގެ ހެދުންތަކުން ފުރާލަފައެވެ. ގަހަނާ ކްލޯޒެޓެއް ފަހުން ތައްޔާރުކުރަން އޭނަ ޚިޔާލުކުރިއެވެ. އެކަމަކު ކެމީލާއަށްޓަކާ އެތައް ވައްތަރުގެ ގަހަނާތައްވެސް ގެނެސް ރީިވާ މޭޒުގެ ވަތްގަނޑުތައް ފަޅުފިލުވައިލިއެވެ. ޚާދިމާއިން މަސައްކަތްކޮށް ނިމުނުއިރު މާބްލްތަކާއި ފަރުނީޗަރުތައްވެސް އޮފް އަރައެވެ. އާތިކާ ދޮރުމަތީ ހުއްޓިފައި ފާޑަކަށް ހީލައިފިއެވެ.\n"ސޯފީ. ތިކުރަނީ މޮޔަކަމެއް..."\n"ބައެއްފަހަރު ދިރިއުޅުމުގައި ހެދޭ މިސްޓޭކްތަކުން މީހުންނަށް އިބުރަތެއް ލިބިދޭ. އަހަންނަށް ފީލްވަނީ މިއީ ތަފާތު ބަދަލެއްކަމަށް......................"\n"ޝައުން މީހަކާއި އިނީމަ ސޯފީއަށް އެހެރީ އަންހެންދަރިއަކު ލިބިފައި. އިތުރަށް ކޮންކަމެއްތޯ ސާބިތުކުރައްވަން ތިއުޅުއްވަނީ؟ އެލީނާއާއި ވިޝާކަހަލަ މާތްކުއްޖަކު އެޑޮޕްޓްކުރިނަމަ އުފަލުން އެކަމާ އެއްބަސްވާނަން. އެކަމަކު. އެންމެ ކުޑަވެގެން އެހާ ދީންވެރިނަމަ ބުރުގާވެސް އަޅާނެ ދޯ. ތެދަށް ބުނަންޏާ ލޭކެންގެ ފަހަތު އަޅުވަފާނެތީ ބިރުގަނޭ. އައި ވޯންޓް ލެޓް ހާ ކަމް ނިއާ ހިމް. ފުރަންވީކަން ނޭގޭ. ނޫނީ އެ ކުއްޖާގެ ފަރާތުން ކުރިމަތިވެދާނެ ބިރުވެރިކަމެއް އެނގެނީއެއްނޫން. ބިރުވެރި ކުއްޖެއް................" އާތިކާ ހުރީ ފޫހިވެފައެވެ.\n"އެހާ އިނޮސެންޓް ރީތި ކަމެއް ދުވަހަކު ނުދެކެން...." ސޯފިއާ ތައުރީފުކުރިއެވެ.\n"އިނަސެންޓް؟ ގޯޑް ސޯފީ. ސޯފީއަށް ނުފެނޭތަ އެ ޗީކީ ސްމައިލް؟ ބަލާލާފައި ހީވަނީ މީހަކަށް ލަނޑެއް ދޭންވެގެން ހެވިފައި ހުންނަހެން. ޕްރިޓީ އެކަމަކު އެއްވެސް ޑިސިޕްލިންއެއް ނެތް އަނގަގަދަ ކުއްޖެއް. އެންމެ ރަގަޅު. ވޯނިން ނުދެއޭ ސޯފީވެސް ނުބުނައްޗޭ."\nސޯފިއާ ހުރީ އާތިކާގެ ވާހަކަ ގަބޫލު ކުރަން ތައްޔާރަކަށް ނޫނެވެ.\nސޯފިއާ އަންނަންވާއިރަށް ކެމީލާ ފެހިއަދި މަޑު އޮރެންޖްކުލަ އެކުލެވޭ ކަކުލާއި ހަމަޔަށް އޮތް ހެދުމަކާއިއެކު ކަޅުކުލައިގެ ޖިންސެއްލައިގެން ތައްޔާރުވެލިއެވެ. ޒައިރާ ކުޑަކޮށް މޭކަޕްކޮށްލަދިނެވެ. ކެމީލާ ފުރަތަމަ ފަހަރަށް ސްކާފް އެޅީ ބިސްމި ކިޔާފައެވެ. ކަޅު ބުރުގާއާއި ނިކަން ގުޅެއެވެ. ޒައިރާ ބުނީ ކެމީލާ ބުރުގާ އެޅިޔަސް ނޭޅިޔަސް އެންމެ ލޯބި އެންމެ ބަސްއަހާ ކުއްޖާކަމުގައެވެ. ކެމީލާ އޭނަގެ މާމައާއި ދޮންތިގެ ގައިގާ ބައްދާލާފައި ސަލާމްކުރިއެވެ. ކޮންމެ ދުވަހަކު ގެއަށް އަންނާނެ ކަމުގައި ވައުދުވިއެވެ.\n"ލިލީ އަށް އެފެމިލީ ކަމުނުދަންޏާ ހަމަ އެނބުރި އަންނަންވީ. ވީ އާ ޑުއިން ދިސް ފޯ ޔޯ ފިއުޗާ ޑާލިން..." ޒައިރާ ހީލިއެވެ.\n"އެނގެޔޭ ދޮންތީ. އެންމެ އުފާވަނީ ދޮންތިމެން އުޅެން ރީތި އެޕާޓްމެންޓެއް އެމީހުން ދިނީމަ. ކިހާ ޖެނެރަސް ފަސްޓްލޭޑީއެއް............." ކެމީލާއަށް އެއީ ޒައިރާ ޝަތުރުކޮށްގެން ލިބުނު އެޕާޓްމެންޓެއްކަމެއް ނޭގުނެވެ.\n"ހޫމް ލިލީ ބަލާ އޭނަ ވަޑައިގަންނަވާނީ ތަޅުދަނޑި ހިފައިގެން ކަން ނޭގޭ...." ޒައިރާ ދެލޯ ހަނިކޮށްލަމުން ވިސްނުމެއްގެ ތެރޭ ހުރެފައި ކިޔައިލިއެވެ.\n"ޒައިރާ. މާމަ އެހެން ތަނަކަށް ބަދަލުވާކަށް ދެން ބޭނުމެއްނޫން. މާމަ މިތަނުގައި ބަހައްޓާފައި ތިކުދިން ދޭ...." ސާލިހާގެ ވާހަކަތަކުން ޒައިރާ އެކަނި މާމަގެ ގައިގާ ބައްދައިލީއެވެ. މާމަމެންގެ އުމުރުގެ މީހުން ދިރިއުޅުމަށް ބަދަލުތަކެއް ގެންނާކަށް ނޭދޭނެއެވެ. ނަމަވެސް ބަދަލުތަކާއި އެކު އުޅުނީމަ ފަހުން އޭގެ އުފާވެރިކަން މާމައަށްވެސް ލިބޭނެކަން ޔަގީނެވެ.\nހަގީގަތުގައި ޒައިރާއަށް މިވަރުގެ އުފަލެއް އަދި ހަޔާތުގައި ލިބިފައެއް ނެތެވެ. އެންމެ މުއްސަދި ޝާހީ އާއިލާގެ ލޮލުގައި ކެމީލާ އަޅައިގަތުމަކީ އެ މީހުންގެ ދިރިއުޅުމަށް އައި އިންގިލާބެކެވެ. އަޑިގަނޑަކަށްފަހު އުސްގަނޑެއް އަންނާނެއޭ ބުނެއުޅޭ ނޫންހެއްޔެވެ؟ މައިންބަފައިން ވަކިވެ ނިކަމެތި ޔަތީމުންގެ ގޮތުގައި އުޅުނު ކުދިންކޮޅަށް މާތްﷲ ރަހުމަތުގެ ބެއްލެވުމަކަށް ބައްލަވާ ވޮޑިގެން ރަހުމަތެއް ލެއްވީ ކަމަށްވެސް ވެދާނެއޭ ޒައިރާގެ ހިތް ބުންޏެވެ. އެހެންނޫންނަމަ ކުއްލިއަކަށް މިފަދަ ނަސީބެއް ލައްވާނެ ގޮތެއް އޭނަގެ ވިސްނުމަކަށް ނައެވެ.\nޖައިޝް އެނދުގައި އޮށޯވެލައިގެން އޮވެ ލެޕުން އެއްޗެއް ބަލަމުން ދިޔައެވެ. އޭނަގެ ނަޒަރު ހުއްޓިފައިވާ ސީސީޓީވީ ފުޓޭޖްއިން ރީތިކޮށް އެ މަންޒަރު އެބަފެނެއެވެ.\n"ކިޔާން އާއި އެލީނާ..ޝައުންގެ ބެސްޓީގެ ގޮތުގައި ހުރެ ކުރާ ކަންތައްތައް ބަލާބަލަ..........."


ކުޑަމަރަށް ނުވިސްނައި ބިރު ނުގަންނަ މީހަކަށް ބޮޑުމަރަށް ތައްޔާރެއް ނުވެވޭނެ!: މުފްތީ މެންކް\nކޮންމެ ދުވަހަކުވެސް ކޮންމެ މީހެއްގެ ނަފްސްވެސް ވުިއްކައިލެވެއެވެ. ސުވާލަކީ ވިއްކައިލެވެނީ ކާކަށް ހެއްޔެވެ؟\nކޮންމެ ރެއަކު ނިދަމުއެވެ. ނިދުމަކީ ކުޑަވަރެއްގެ މަރެކެވެ. ދެ މަރުހިއްޕަވާކަމަށް ވަޙީބަސްފުޅުގެ ތަފްސީރުގައި އޮންނަނީ އެހެންވެގެންނެވެ. އެމީހެއްގެ ނިދީގައި އަޖަލު ހަމަވެ ފުރާނަ ނުހިއްޕަވާ މީހުންގެ ފުރާނަތައް އެމީހެއްގެ ހަށިގަނޑަށް އަލުން ރުޖޫޢަކުރައްވަވާ މީހުން ނިދީން ހޭލައެވެ.\nނިދީން ހޭލެވުމުން ކޮންމެ މީހަކުވެސް އެމީހެއްގެ ނަފްސް ވިއްކައިލައެވެ. ކާކަށް ހެއްޔެވެ؟ ޖަވާބަކީ ﷲ ތަޢާލާގެ މަގުގައެވެ. ނުވަތަ ޝައިޠޯނާއަށެވެ. ނިދީން ހޭލެވުމުން އެކަމަށް ޝުކުރުވެރިވެ ﷲ ތަޢާލާގެ މަގުގައި ދުވަސް ހޭދަކުރި މީހާ އޭނާގެ ނަފްސް އެވިއްކައިލީ ﷲ ތަޢާލާގެ މަގުގައެވެ. ނޫންނަމަ، ދުވަސް ހޭދަކުރީ ޝައިޠޯނާގެ މަގުގައިކަމަސްވާނަމަ އެމީހާގެ ނަފްސް އެވިއްކައިލީ ޝައިޠޯނާއަށެވެ.\nމިއީ ކޮންމެ މީހަކުވެސް ވަރަށް ބޮޑަށް ވިސްނަންޖެހޭނެ ވިޔަފާރިއެކެވެ. ކިތަންމެ ބޮޑު މަންފާއެއްވެސް ހޯދެން އޮތް ވިޔަފާރިއެކެވެ. އަދި ކިތަންމެ ބޮޑު ގެއްލުމެއްގެ ތެރެއަށްވެސް ވެއްޓިގެން ހިނގައިދާނެ ވިޔަފާރިއެކެވެ.\nމީސްތަކުންނޭވެ! ކުޑަމަރުގައި (ނިދީގައި) ތިމާގެ ފުރާނަ ނުހިއްޕަވައި އަލުން ދިރުން ދެއްވަވަނީ ތައުބާވެ ހެޔޮ ޢަމަލުތައްކުރަން ފުރުޞަތު ދެއްވެވުމަށެވެ. އެ ފުރުޞަތުގެ ބޭނުން ހެޔޮގޮތުގައި ހިފުމަށެވެ. ތައުބާވެ ހެޔޮ ޢަމަލުތައްކޮށް ﷲ ތަޢާލާ އާއި ކުއްތަންވުމަށްޓަކައެވެ. އެކަން ނުކުރެވި ނަގައިލެވޭ ކޮންމެ ވަގުތަކީ އަމިއްލަ ނަފްސަށް ތިމާ އަމިއްލައަށް ދެވޭނެ އެންމެ ބޮޑުއަނިޔާއެވެ.\nކުޑަމަރުން މިންޖުކުރައްވަވައި އިތުރު ދުވަހަކަށް ދިރުން ދެއްވެވިކަމަށްޓަކައި ޝުކުރުވެރިވުމަކީ ފަތިސް ނަމާދުން ދުވަސްފެށުމެވެ. އަދި ރޭގަނޑު ނިދަންވަންދެން ﷲ ތަޢާލާ ރުހިވޮޑިގަންނަވާނެ ޢަމަލުތައް ކުރުމެވެ. ވީމާ ކޮންމެ ދުވަހެއް ނިމުމުން އެދުވަހު ތިމާގެ ނަފްސް ވިއްކައިލެވުނީ ކާކަށް ކަމާއިމެދު ވިސްނައިލާށެވެ!\nދިރިހުރިނަމަ ކޮންމެ ރެއަކީވެސް ކުޑަމަރާއި ކުރިމަތިލާންޖެހޭނެ ރެއެކެވެ. ކޮންމެ ރެއަކު ބައްދަލުކުރަންޖެހޭ ކުޑަމަރާއިމެދު ނުވިސްނާ އަދި ބިރުވެތިނުވާ މީހަކަށް ބޮޑުމަރަށް ތައްޔާރެއް ނުވެވޭނެއެވެ. ކުޑަމަރުން ދިރުން ދެއްވެވުމުން ބޮޑުމަރު ކޮންމެ ވަގުތަކުވެސް ވެދާނެކަމަށް ބިރުވެތި ނުވެވޭ މީހަކަށް އާޚިރަތް ލިބިގަތުމަކީ ކުރެވެން އޮތްކަމެއް ނޫނެވެ.\n"ނަފްސްތައް މަރުވާހިނދު، އެ ނަފްސްތަކުގެ ފުރާނަތަކާއި، މަރުނުވެ ނިދާ ވަގުތުގައި ނިދާ މީހުންގެ ފުރާނަތައް ހިއްޕަވަނީ ﷲ އެވެ. ދެން މަރުވުމަށް ކަނޑައަޅުއްވަވައިފި މީހެއްގެ ފުރާނަ އެކަލާނގެ ހިފަހައްޓަވަތެވެ. އަދި އެނޫން މީހުންގެ ފުރާނަ، ކަނޑައެޅިގެންވާ މުއްދަތަކަށް (ހަށިތަކަށް) ފޮނުއްވަވަތެވެ. ހަމަކަށަވަރުން އެކަންތަކުގައި ފިކުރުކުރާ ބައަކަށް ހެކިތަކެއްވާކަން ކަށަވަރެވެ." (އައްޒުމަރި: 42)


Feature Film "Dhauvathu" premierkoffi\nލުއި ޚަބަރު - ދައުވަތު ފިލްމު\nފިލްމް ''ދައުވަތު'' ޕްރިމިއާކޮށްފި\nއެންމެ ގިނަ ބަޔަކަށް ކަމުދިޔައީ އާނަންދުގެ އެކްޓިން\nކ. މާލެ 13 ޖޫން 2019 | ބުރާސްފަތި 02:28 8,490\nރައްޔިތުންގެ މަޖިލީހުގެ ރައީސް ފިލްމް ޕްރިމިއަރކޮށްދެއްވަނީ - ރާއްޖެއެމްވީ\nކުލަގަދަ ހަފްލާއަކާއެކު ވީ މިޑިއާގެ ފުރަތަމަ ފީޗާ ފިލްމު ''ދައުވަތު'' ޕްރިމިއާކޮށްފި އެވެ.\nމަޝްހޫރު ފިލްމީ ތަރީ އަދި މިހާރު ވީ ޓީވީގެ ޕްރޮޑަކްޝަން ޓީމްގެ ކޯޑިނޭޓަރ ޔޫސުފް ޝަފީއު (ޔޫއްޕޭ) ލިޔެ ޑައިރެކްޓް ކޮށްފައިވާ ''ދައުވަތު'' ޕްރިމިއާ ކުރުމުގެ ހަފްލާގައި ޝަރަފުވެރި މެހެމާނެއްގެ ގޮތުގައި ބައިވެރިވެވަޑައިގެންނެވީ ކުރީގެ ރައީސުލްޖުމްހޫރިއްޔާ އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދެވެ.\nއެ ރަސްމިއްޔާތުގައި ރައީސް ނަޝީދު ވިދާޅުވީ، ގައުމެއް ބިނާވެގެން އަންނަނީ ވާހަކައިން ކަމަށެވެ. އަދި 80 ގެ އަހަރުތަކުން ފެށިގެން ރާއްޖޭގައި ފީޗާ ފިލްމު ހަދަމުން އައިކަން އެމަނިކުފާނު ފާހަގަކުރެއްވިއެވެ.\nއެމަނިކުފާނުގެ އަރިހުގައި ވީ މީޑިއާގެ ބާނީ އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އިތުރުން ވީ މީޑިއާގެ މެނޭޖިން ޑިރެކްޓަރ އަދި ގާސިމްގެ ދަރިކަލުން ސިޔާދު ގާސިމްވެސް ބައިވެރިވެވަޑައިގެންނެވިއެވެ.\nރައީސް ނަޝީދުއާ ގާސިމް އިބްރާހިމް ދައުވަތު ޕްރިމިއާގައި\nވީ މީޑިއާގެ މުއައްޒަފުންގެ 100 ޕަސެންޓްގެ މަސައްކަތް ހިމެނޭ އެ ފިލްމަކީ ރާއްޖޭގެ ދެކުނު ރަށެއްގައި ހިނގާފައިވާ ހަގީގީ ހާދިސާގެ މައްޗަށް ބިނާކޮށް ހަދާފައިވާ ފިލްމެކެވެ. ފިލްމުން ފެނިގެން ދަނީ އަލަތު ކައިވެނީގެ ކުރުމަށް ފަހު ދެމަފިރިއަކު ''ހަނީމޫން'' ގައި ހިނގާ ކަންތައްތަކެވެ. މި ފިލްމުގައި ދައްކުވައިދެނީ ސިހުރުގެ ނުރައްކާތެރި ކަމާއި އެކަމުން ސަލާމަތްވުމަށް ފަރުދީ ގޮތުން ކުރެވިދާނެ ކަންތައްތަކެވެ.\nފިލްމުގައި ފެނިގެންދާ ތަރިންގެ ތެރޭގައި، އައްޒަ، އަހުމަދު އީސަ (އަނަންދު)، އަލީ އާޒީމް (ދޮން އައްޔަ) ގެ އިތުރުން ސްޓެޕް އައްޔަގެ އިތުރުން ޒިޔާދާއެވެ.\nފިލްމު ބެލި މީހުން ބުނީ، ފިލްމު ވަރަށް ތަފާތު އަދި އެހާމެ ފުރިހަމަ ކަމަށެވެ. ފިލްމު ތަފާތު ފިލްމަކަށް ވެފައިވާއިރު ގިނަ ބެލުންތެރިން ވަނީ އެ ފިލްމުގައި ނުބައިބައި ރޯލުން ފެނިގެންދާ އާނަންދުގެ ރޯލަށް ތައުރީފްކޮށްފައެވެ.\nބެލުންތެރިޔަކު ބުނީ އާނަންދުގެ އެކްޓިން އެހެން ތަރިންނާ ވަރަށް ތަފާތުކަމަށެވެ. އާނަންދު ބުނީ، ފިލްމުގައި އޭނާ އަދާކުރި ނުބައި ރޯލާއި މެދު ހިތް ހަމަޖެހޭކަމަށާއި، ވީހާވެސް ގިނަ ބެލުންތެރިންނަށް އެ ފިލްމު ކަމުގޮސްފައިވާތީ އެކަމަށް ޝުކުރު އަދާކުރާ ކަމަށެވެ.\nފިލްމުގެ ޑައިރެކްޓަރު ޔޫއްޕެ ބުނީ، ސިހުރާ ބެހޭ ގޮތުން ފިލްމެއް ހަދަން ހިޔާލަށް އައީ މީގެ ކުރިން ރާއްޖޭގައި ސިހުރު ހެދުން ގިނަވެގެން ދިޔަ ދަނޑިވަޅުގައި ކަމަށެވެ. އަސްލާ އެއްގޮތް ކުރުމުގެ ގޮތުން ގިނަ މަސައްކަތެއް ކޮށްފައިވާ ކަމަށް ޔޫއްޕޭ ބުންޏެވެ. އަދި އެ ފިލްމުގެ ކޮންމެ ތަރިއަކުވެސް ވަރަށް މަސައްކަތް ކޮށްފައިވާ ކަން އޭނާ ފާހަގަ ކުރިއެވެ.\nފިލްމު އޮލިމްޕަހުގައި ހޮނިހިރު ދުވަހާ ހަމަޔަށް އަޅުވަން ހަމަޖެހިފައިވާއިރު ޓިކެޓް ލިބެން ހުންނާނީ ކޮންމެ ދުވަހެއްގެ ހެނދުނު ދިހައަކުން ރޭގަނޑު އަށަކަށް ކަމަށް ވީމީޑިއާ އިން ބުންޏެވެ.


އަލްފާޟިލް ފަރުހާދު އިބްރާހީމް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2016 - The President's Office\nވިޜުއަލް އާޓްސްގެ ދާއިރާއިން؛ ލިޔުމާއި ކުރެހުމާއި ފަރުމާކުރުމުގެ ރޮނގުން\nއަލްފާޟިލް ފަރުހާދު އިބްރާހީމް\nވާރޭވިލާ / ހދ. ނޭކުރެންދޫ\nވިޜުއަލް އާޓްސްގެ ދާއިރާއިން، ލިޔުމާއި ކުރެހުމާއި ފަރުމާކުރުމުގެ ރޮނގުން މިއަހަރު ހިތްވަރު ދިނުމުގެ އިނާމު ލިބިވަޑައިގަންނަވާ ފަރުހާދު އިބްރާހީމަކީ، 2003 ވަނަ އަހަރު މި ދާއިރާގައި ޚިދުމަތް ކުރައްވަން ފެށްޓެވި ބޭފުޅެކެވެ. ވޭތުވެދިޔަ 13 އަހަރު ދުވަހުގެ ތެރޭގައި، މިރޮނގުން ތަފާތު މަސައްކަތްތައް ފަރުހާދު ވަނީ ކުރައްވާފައެވެ. މިގޮތުން ކުރައްވާފައިވާ މަސައްކަތްޕުޅުތަކުގެ ތެރޭގައި ރާއްޖޭގެ އެކި ކަންކޮޅުތަކުގައި ބިނާކޮށްފައިވާ އެކި މިސްކިތްތަކުގައި ޢަރަބި އަކުރުން ލިޔެފައިވާ ލިޔުންތައް ލިޔުއްވުމާއި، މިސްކިތްތަކުގެ ނަންބޯޑުތައް ހެއްދެވުމާއި، ބައެއް ކުންފުނިތަކާއި މީޑިއާތަކުގެ ލޯގޯ ފަރުމާކުރެއްވުން ހިމެނެއެވެ. ފަރުހާދު މިހާތަނަށް7މިސްކިތަކަށް ޢަރަބި އަކުރުން ލިޔުންތައް ލިޔުއްވައިދެއްވާފައިވެއެވެ. މިގޮތުން، ހުޅުމާލޭގައި ބިނާކޮށްފައިވާ [މަސްޖިދު ޢުމަރު ބުނުލް ޚައްޠާބު] އާއި، [މަސްޖިދު ޢަޒީޒާ މޫސާ] އާއި، ހއ.އުތީމު ގަނޑުވަރު މިސްކިތާއި، ތޮއްޑޫގައި ބިނާކޮށްފައިވާ [މަސްޖިދު ޢާއިޝާ] އާއި، ހއ.އުލިގަމުގައި، މާލޭގެ ހުކުރު މިސްކިތުގެ ނަމޫނާއާ އެއްގޮތަށް ބިނާކޮށްފައިވާ [މަސްޖިދު މޫސާ ޢަލީ]އާއި، ގެމަނަފުށީ [މަސްޖިދު އިބްރާހީމް] އާއި، އައްޑޫ ޕޮލިސް އެކަޑަމީގެ މިޙުރާބުގޭގައި ހުރި ހުރިހާ ލިޔުންތައް ތައްޔާރުކުރައްވާފައިވަނީ ފަރުހާދު އިބްރާހީމެވެ.\nމިދެންނެވި މަސައްކަތްތައް ފަރުހާދު ކުރައްވަމުން ގެންދަވާފައިވަނީ، ޕްލާސްޓިކްގައި ޢަރަބި އަކުރު ކަނޑައި ނަގައިގެންނެވެ. އެގޮތަށް އެ މަސައްކަތް އޭނާ ކުރައްވަނީ، އެފަދަ ލިޔުންތައް ވީހާވެސް ދިގު މުއްދަތެއްގައި ހުންނާނެގޮތް ހެއްދެވުމަށެވެ. އަދި އަތުން ކަނޑައި ނެގުމުގެ ބަދަލުގައި މެޝިން ބޭނުންކުރައްވައިގެން މި މަސައްކަތް ކުރައްވަން ވަނީ ފަށްޓަވާފައެވެ.\nމި މަސައްކަތުގެ އިތުރުން، މިހާތަނަށް ފަރުހާދު އިބްރާހީމް ވަނީ ތަފާތު އެކި މުއައްސަސާތަކުގެ ލޯގޯވެސް ފަރުމާކޮށްދެއްވާފައެވެ. މިގޮތުން، ސަން މެގަޒިންގެ ލޯގޯއާއި، މިއަދު ނޫހުގެ ލޯގޯއާއި، ސަން އެފް.އެމް.ގެ ލޯގޯއާއި، ސްކޫލްތަކުގެ އެކި ޖަމުޢިއްޔާތަކުގެ ލޯގޯ ފަރުމާކުރައްވާފައިވެއެވެ.\nފަރުހާދު އިބްރާހީމުގެ ޚާއްޞަ އަނެއް ދާއިރާއަކީ، އެކިއެކި މުނާސަބަތުތަކަށް ސްޓޭޖް ޑެކަރޭޝަން ހައްދަވައިދެއްވުމެވެ. މިގޮތުން މިހާތަނަށް ވަރަށްގިނަ ޖަލްސާތަކަށާއި ޙަފުލާތަކަށް ސްޓޭޖް ތައްޔާރުކޮށްދެއްވާފައިވެއެވެ. ހަވީރު ސްޕޯޓްސް އެވޯޑްގެ ސްޓޭޖް 2008 ވަނަ އަހަރާއި، 2009 ވަނަ އަހަރު ތައްޔާރުކޮށްދެއްވިއެވެ. އާފަތިސް އެވޯޑް 2008ގެ ސްޓޭޖާއި، ސަން އެފް.އެމް. އެވޯޑްގެ ސްޓޭޖް، 2009 ވަނަ އަހަރާއި، 2010 ވަނަ އަހަރު ތައްޔާރުކޮށްދެއްވިއެވެ. ޖަމާލުއްދީން ސްކޫލްގެ އިނާމު ދިނުމުގެ ޖަލްސާގެ ސެޓްތައް، 2004 ވަނަ އަހަރުން ފެށިގެން 2008 ވަނަ އަހަރާ ހަމަޔަށް ތައްޔާރުކޮށްދެއްވާފައިވަނީވެސް ފަރުހާދު އިބްރާހީމެވެ. ހަމައެހެންމެ، ހިރިޔާ ސްކޫލްގެ އިނާމު ދިނުމުގެ ޖަލްސާގެ ސެޓްތައް، 2011 ވަނަ އަހަރުން ފެށިގެން 2014 އަށް ތައްޔާރުކޮށްދެއްވާފައިވެއެވެ. މީގެއިތުރުން، މިނިސްޓްރީ އޮފް އިސްލާމިކް އެފެއާޒުން ކުރިއަށް ގެންދަވާ، ދީނީ ދަރުސް ސިލްސިލާ [އިޙްޔާ ފޯރަމް]ގެ ސްޓޭޖް 2013 ވަނަ އަހަރުން ފެށިގެން މިހާތަނަށް ތައްޔާރުކޮށްދެއްވަމުން ގެންދަވާފައިވަނީވެސް ފަރުހާދު އިބްރާހީމެވެ.\nވޭތުވެދިޔަ އަހަރުތަކުގެ ތެރޭގައި ރާއްޖޭގެ އެކިއެކި ޓީ.ވީ ޗެނަލްތަކުން އުފައްދައި ގެނެސްދިން ސެޓްތައްވެސް ފަރުހާދު އިބްރާހީމް ވަނީ ތައްޔާރުކޮށްދެއްވާފައެވެ. އެގޮތުން، ޓީ.ވީ މޯލްޑިވްސްއިން 2005 ވަނަ އަހަރު ގެނެސްދިން [މާމަ ކާފަ އެވޯޑް]ގެ ސެޓް ތައްޔާރުކުރެއްވުމާއި، ޓީ.ވީ.އެމް.ގެ [ފިލްމީ އުދަރެސް] އާއި [ހެނދުނު ހެނދުނާ] ފަދަ ބައެއް ޕްރޮގްރާމްތަކުގެ ސެޓްވެސް އޭނާ ތައްޔާރުކޮށްދެއްވިއެވެ. އަދި 2006 ވަނަ އަހަރު ޓީ.ވީ.އެމް. އިން ގެނެސްދިން ހުރިހާ ޝޯތަކެއްގެ ސެޓްތައް ތައްޔާރުކުރައްވާފައިވަނީވެސް ފަރުހާދެވެ. ވީ.ޓީ.ވީ ސްކޫލް އައިކަން 2009 އަދި 2010ގެ ސެޓާއި، ވީ.ޓީ.ވީ މޯލްޑިވިއަން އައިކަން 2009 އާއި 2010 އަދި 2011ގެ ސެޓާއި، 2009ވަނަ އަހަރުން ފެށިގެން 2011 ވަނަ އަހަރުގެ ނިޔަލަށް ވީ.ޓީ.ވީ އިން ގެނެސްދިން ހުރިހާ ޕްރޮގްރާމްތަކުގެ ސެޓްތައް ތައްޔާރުކޮށްދެއްވާފައިވަނީވެސް ފަރުހާދު އިބްރާހީމެވެ. ސަން އެފް.އެމް.ގެ [ވާހަނދާނަކުން] މި ޝޯގެ ސެޓްވެސް ތައްޔާރުކޮށްދެއްވާފައިވެއެވެ. 2013 ވަނަ އަހަރާއި، 2014 ވަނަ އަހަރު ހދ. އަތޮޅުގައި ބޭއްވުނު އަތޮޅު ޤުރްއާން މުބާރާތުގެ މުޅި އިވެންޓް ފަރުމާކުރައްވައި، އެހުރިހާ މަސައްކަތްތަކެއްވެސް ވަނީ ކުރައްވާފައެވެ.\nޤައުމީ ދުވަސް ފާހަގަކުރުމަށް 2009 ވަނަ އަހަރު ހއ. ދިއްދޫގައި ބޭއްވުނު އިޙްތިފާލުތަކުގެ ހުރިހާ ޑެކަރޭޝަންތައް ތައްޔާރުކޮށްފައިވަނީ ފަރުހާދުގެ ބެއްލެވުމުގެ ދަށުންނެވެ.\nމި ދާއިރާއިން ފަރުހާދު މިހާތަނަށް ކުރައްވާފައިވާ މަސައްކަތުން ގިނަ ބަޔަކަށް މި މަސައްކަތް ވަނީ ދަސްކޮށްދެއްވާފައެވެ. އޭގެތެރޭގައި ގިނައިން ހިމެނެނީ ޒުވާނުންކަން އޭނާ ފާހަގަކުރައްވައެވެ.


Barcelona Rey Kulhunu Matchun Celta Vigo Athun Bali Vejje\nބާސެލޯނާ ރޭ ކުޅުނު މެޗުން ސެލްޓަ ވިގޯ އަތުން ބަލިވެއްޖެ\n2 މަސް,2ހަފްތާ,2ދުވަސް,9ގަޑި, 55 މިނެޓް, 16 ސިކުންތު ކުރިން 1310ފަތޯނާ ފާއިޒް\nސްޕެނިޝް ލީގުގެ ޗެމްޕިއަންކަން ކަށަވަރުކޮށްފައިވާ ބާސެލޯނާ ރޭ ކުޅުނު މެޗުން ސެލްޓަ ވިގޯ އަތުން ބަލިވެއްޖެއެވެ.\nސެލްޓަ ވިގޯ އަތުން ބާސާ ބަލިވީ ދޭއް ސުމެއްގެ ނަތީޖާއިން. ޗެމްޕިއަންސް ލީގުގައި އަންގާރަ ދުވަހުގެރޭ ލިވަޕޫލާއި ދެކޮޅަށް ކުޅޭ ދެ ވަނަ ލެގުގެ މެޗު އޮތުމުން ރޭގެ މެޗަށް ބާސެލޯނާ އިން ނުކުތީ ބަދަލުތަކަކާއެކުގައެވެ. އެ ގޮތުން ފުރަތަމަ އެގާރައިގައި ހިމެނޭ ގިނަ ކުޅުންތެރިން ރޭގެ މެޗުގައި ނުކުޅެއެވެ.\nބާސެލޯނާ ލީގުގެ އެއް ވަނައިގައި އޮތީ 36 މެޗުން 83 ޕޮއިންޓާ އެކުގައެވެ. ދެ ވަނައިގައި އޮތް އެތުލެޓިކޯ މެޑްރިޑް ރޭ ކުޅުނު މެޗުން އެސްޕަންޔޯލް އަތުން ތިނެއް ސުމަކުން ބަލިވިއިރު، އެ ޓީމަށް 36 މެޗުން ލިބިފައިވަނީ 74 ޕޮއިންޓެވެ.\nރޭގެ މެޗުގައި ސެލްޓަ އިން ޖެހި ދެ ލަނޑުވެސް ކާމިޔާބު ކުރީ މެޗުގެ ދެވަނަ ހާފުގައެވެ. އެ ހާފުގެ ކުރީކޮޅުގައި ސެލްޓަ އިން ޖެހި ލަނޑު ރެފްރީ ގަބޫލުކޮށްފައެއް ނުވެއެވެ. ސެލްޓަގެ ފުރަތަމަ ލަނޑު މެޗުގެ 67 ވަނަ މިނެޓްގައި ކާމިޔާބުކުރީ މެކްސީ ގޯމޭޒްއެވެ.\nމެޗު ނިމެން ދެ މިނެޓަށް ވެފައި ހުއްޓައި ސެލްޓަގެ ދެ ވަނަ ލަނޑު ޖެހީ އިއާގޯ އަސްޕާސްއެވެ. އެ މެޗުން ސެލްޓާ އަށް ލިބުނު ތިން ޕޮއިންޓާ އެކު އެ ޓީމަށް ވަނީ ރެލިގޭޝަނުން ސަލާމަތްވުމުގެ ފުރުސަތު ބޮޑުވެފައެވެ. ސެލްޓަ މި ވަގުތު ލީގުގެ 14 ވަނައިގައި އޮތީ 36 މެޗުން 40 ޕޮއިންޓް ހަމަކޮށްގެންނެވެ.\nވިމްބަލްޑަން ޓެނިސް މުބާރާތުގެ އަންހެން ބައިގެ ތަށި ސިމޯނާ އުފުލާލައިފި\nކޮޕާ އެމެރިކާގައި ޗިލީ ބަލިކޮށް އާޖެންޓީނާ ތިންވަނަ ހޯދައިފި\n2 ހަފްތާ ކުރިން 57 0\nއަންހެނުންގެ ވޯލްޑް ކަޕް ފައިނަލަށް ސްވިޑަން ދަތުރުކޮށްފި\n2 ހަފްތާ ކުރިން 67 0\n2 ހަފްތާ ކުރިން 42 0


ހިތުގެ ޝަކުވާ… ނުވަވަނަ ބައި – Esfiya\nހިތުގެ ޝަކުވާ… ނުވަވަނަ ބައި\n“ޑޫ ޔޫ ރިއަލީ ވޯންޓު ނޯ؟” ރައިޝާ ކައިރި އެހެން އަހާލުމަށްފަހު ނައިރާ ބަލައިލީ މާއިޝްއާ ދިމާލަށެވެ. މާއިޝްވެސް އެވަގުތު ނައިރާމެން ތިބި ދިމާލަށް ބަލަހައްޓައިގެން އިނީ ރައިޝާ ގާތު ނައިރާ ހުރިހާ ވާހަކައެއް ކިޔައިދީފާނެ ކަމުގެ ބިރު ހީވުމުންނެވެ. ނައިރާ އެހެން ރައިޝާއާ ވާހަކަ ދެއްކުމުން އެ އުޅެނީ ހުެިހާ ވާހަކައެއް ކިޔައިދޭންކަން މާއިޝްއަށް ނަގައިގަނެވުނެވެ. އެހެންކަމުން ދެލޯ ބޮޑުކޮށްލާ ދެފަރާތަށް ބޯ ހޫރުވާލުމުން އެ ބުނީ ރައިޝާ ގާތު ނުބުނާށޭކަން ނައިރާއަށް ނަގައިގަނެވުނެވެ. އެހެންނަމަވެސް، ނައިރާ މަޢާފްކުރާށޭ ބުނާ ފަދަ ގޮތަކަށް މާއިޝްއާ ދިމާލަށް ބަލައިލުމަށްފަހު އަނެއްކާވެސް ރައިޝާއާ ކުރިމަތިލިއެވެ. “ނައި ކީއްވެތަ މާ ވަރަކަށް ރައިގެ ފަހަތަށް ދެންމެގަ ތި ބެލީ..؟ ދެންވެސް އަވަހަށް ބުނެބަ..” ނައިރާ މާ ވަރަކަށް ރައިޝާގެ ފުރަގަހުން ފަހަތަށް ފާހަގަ ކުރެވުމުން ރައިޝާ އަހާލިއެވެ. ނައިރާ ފުން ނޭވާއެއް ދޫކޮށްލިއެވެ. “އޯކޭ. މި ވީ ގޮތަކީ…” އެހާ ހިސާބަށް ބުނެލުމަށްފަހު ނައިރާ ހުއްޓާލިއެވެ. ރައިޝާ އިނީ ނައިރާ ދެން ބުނާނެ އެއްޗަކާ މެދު ވަރަށް ޝައުގުވެރި ވެފައެވެ. އަނެއްކޮޅުން މާއިޝް އިނީ ނައިރާ ރައިޝާއަށް ހުރިހާ ވާހަކަތަކެއް ކިޔައިދީފާނެތީ ބިރުން ވިރެން ގާތްވެފައެވެ.\n“ވަޓް..؟ ކީއްތަ ވީ..؟” ރައިޝާ އަނެއްކާވެސް އަހާލީ ނައިރާ މާ ޑްރާމާ ބޮޑުކޮށްލައިގެން އުޅެން ފެށުމުންނެވެ. އެއާއެކު ނައިރާ ވާހަކަ ފެށީ ކުޑަ އިރުކޮޅަކު ދައްކާނެ ރަނގަޅު ބަހަނާއަކާ މެދު ވިސްނަން އިނދެފައެވެ. “ހޫމް.. ވީ ގޮތް ދޯ.. އަނޭ.. މީ.. އަނޭ.. އާނ ޔެސް..! އަސްލު ވީ ގޮތަކީ މިއަދު އާޝް ނައި ދެކެ ލޯބި ވާކަން އެނގުނީމަ ނޭނގެ ނައިއަށް ވާ ގޮތެއްވެސް.. ކިހިނެއް ކިޔައިދޭނީވެސް.. މިހިތަށް ކުރާ އަސަރަކުން ހީވަނީ ހިތުގެ ތެރޭގަ އެއްފަހަރާ ބަހާރު މޫސުމަށް މާތަކެއް ފޮޅެހެން.. ހައޭ.. އާޖް ޖަބް މުޖޭ ޕަތާ ޖަލާކީ ވު މުޖްސެ ޕްޔާރް ކަރްތީހޭ ތޫ މޭ އުސްކާ ޕްޔާރް މޭ ޕާގަލް ހޯ ގަޔާ..” ހިތާވީ ފަޅީގައި އަތް އަޅާލަމުން ދެލޯ މަރާލުމަށްފަހު ވަރަށް ފިލްމީކޮށް ނައިރާ ބުނެލިއެވެ. އެއާއެކު ރައިޝާގެ ހިނިގަނޑު ދިޔައީ ފަޅައިގެންނެވެ. މުޅި ދުވަސް އެކީހެން ދެން ރައިޝާ މަލާމާތް ކުރާނެކަން އެނގުނު ނަމަވެސް، ނައިރާ އެ ޑްރާމާ ކުޅުނީ ހަގީގަތް ރައިޝާއަށް އެނގިއްޖެނަމަ މާއިޝް އޭނާ ނޮޅާލަންވެސް ފަސްނުޖެހޭނެކަން އެނގޭތީއެވެ.\nދުރުގައި އިން މާއިޝްއަށް ވެސް ނައިރާގެ އެ މަޖާ ޢަމަލު ފެނުނު ނަމަވެސް، ހިނިގަނޑު މަތަކޮށްލުމަށްފަހު، ހަމަޖެހުމުގެ ނޭވާއެއް ދޫކޮށްލީ ނައިރާ ރައިޝާއަށް އެއްވެސް ވާހަކައެއް ކިޔައިނުދޭކަން އެނގުމުންނެވެ. މިހާރު ނައިރާއަށް ހުރިހާ ވާހަކައެއް ކިޔައިދެވުނުކަމުގެ މޮޔަ މާއިޝްއަށް ހީވާން ފެށީ ނައިރާގެ އަނގަ ގަދަކަމާއި، ހަލަނިކަން ފެނިފައެވެ. އެވަގުތު ޓީޗަރު އައިސް ސަލާމް ގޮވާލުމުން މާއިޝް ދެފަރާތަށް ބޯހޫރުވާލުމަށްފަހު ކޮޅަށް ތެދުވިއެވެ. އަމިއްލަ ވާހަކައިގައި ތިބި ނައިރާ އަދި ރައިޝާއަށް ވެސް ޓީޗަރު ވަތް ކަން އެނގުމުން ކޮޅަށް ތެދުވެ، ސަލާމް ބަލައިގަތެވެ. ޓީޗަރު ފިލާވަޅު ނަގައިދޭން ފެއްޓުމުން ހުރިހާ ކުދިންވެސް އަމިއްލަ ވާހަކަތަކުން ދުރުވެ، ފިލާވަޅަށް ސަމާލުކަން ދޭން ފެށިއެވެ.\nސްކޫލް ނިމުމުން ނައިރާއާއި ރައިޝާ ކްލާހުން ނުކުތެވެ. ކްލާހުގެ ދޮރުން ނުކުތުމުގެ ކުރިން ރައިޝާ މާއިޝްއަށް ލޯބިން ފުރިގެންވީ ފުން ނަޒަރެއް ރައްދުކޮށްލިތަން ނައިރާގެ އިތުރުން ޚުދު މާއިޝްއަށް ވެސް ފެނުނެވެ. އެވަގުތުވެސް ރައިޝާގެ ކަނޑެއްފަދަ ކަޅުކުލައިގެ ފުން ދެލޮލުން މާއިޝްއަށް ފެނުނީ މާއިޝްއަށްޓަކައި އެ ހިތުގައިވާ ތެދުވެރި، ޙަޤީޤީ ލޯތްބެވެ. އެވަގުތުވެސް ހަމަ ތެދުވެގެން ގޮސް ރައިޝާ އެ އަތުތެރޭގައި ފޮރުވާލަން މާއިޝް ބޭނުންވިއެވެ. އެ ލޯބިލޯބި މޫނުކޮޅަށް ބޮސް ދިނުމަށް އެދި ހިތް ގޮވަން ފެށިއެވެ. ލޯބިވާ ވަރު އަންގައިދޭން މާއިޝް އެވަގުތުވެސް ބޭނުންވީ ހިތުގެ އެންމެ ފުންމިނަށެވެ. އެހެންނަމަވެސް ދާން ދާން ހިތަށް އަރުވައިގެން އިންދާ ރައިޝާ ކްލާހުން ނުކުމެގެން ދިޔުމުން މާއިޝްއަށް ދެއަތުން އިސްތަށިގަނޑުގައި ހިފާ ބާރުކޮށްލެވުނެވެ.\nއޭނާ މިހާ ފިނޑި މީހަކަށްވީ ކޮންއިރަކުހެއްޔެވެ؟ އަމިއްލަ އިހުސާސްތަކާއި، ޖަޒުބާތުތައް ވަންހަނާކުރުމަށް ނުކުޅެދުނީ ކީއްވެހެއްޔެވެ؟ އެހެން އެއްވެސް ކުއްޖަކު މިހާތަނަށް ކުޅެލަން ނުކުޅެދިފައިވާ އޭނާގެ ޒުވާން ހިތާ ކުޅެލަން އެނގުނީ ހަމައެކަނި ރައިޝާއަށެވެ. އެ ހިތުގެ ވިންދު އަވަސްކުރުމަށްވެސް ކުޅަދާނައީ ހަމައެކަނި ރައިޝާއެވެ. އެންމެ ފުރަތަމަ ސްކޫލަށް އައި ދުވަހު ދެމީހުން ބައްދަލުކޮށްލި ނަޒަރުން އެކަނިވެސް މާއިޝްގެ ހިތުގައި ލޯތްބޭ މި ކިޔާ ޖަޒްބާތު ޓަކިޖަހާލިއެވެ. ރައިޝާގެ ނަމުގައެވެ. ލޯބި އެއީ ބިލާހެއް ކަމަށް ކުރިން ޤަބޫލު ކުރިނަމަވެސް، މިހާރު އެއީ ތެދުވެރި އިޙްސާސެއްކަން އޭނާއަށް ޔަޤީނެވެ. ރައިޝާ ހުރިހާ ކަމެއް ބަދަލުކޮށްލައިފިއެވެ. އޭނާގެ މުޅި ދިރިއުޅުން ބަދަލުކޮށްލައިފިއެވެ. އެއީ ކޮންފަދަ ޖާދޫއަކުންބާވައޭވެސް މާއިޝްގެ ހިތަށް ބައެއްފަހަރު އަރައެވެ. ރައިޝާގެ ޚިޔާލުތަކުގައި އިން މާއިޝްގެ ތުންފަތަށް ވެރިވި ހިނިތުންވުމުންވެސް ހާމަވެގެން ދަނީ ރައިޝާއާ ދޭތެރޭ އޭނާގެ ހިތުގައި އޮތް ޙަޤީޤީ ލޯތްބެވެ.\n“އަމް.. މާއިޝް..” ސިހިފައި މާއިޝްއަށް ބަލައިލެވުނީ ކުރިމަތިން އަންހެން ކުއްޖެއްގެ ތޫލި އަޑު އިވުމުންނެވެ. އެވަގުތު މޫނުމަތީގައިވި ހިނިތުންވުން މާއިޝް ފޮރުވާލީ ނުހަނު ކުޅަދާނަކަމާ އެކީއެވެ. އެ އަންހެން ކުއްޖާގެ އެއް އަތުގައި އޮތް ފިނިފެންމާ ފެނުމުން މާއިޝްއަށް އެ ކުއްޖާ ކުރަން އެ އުޅެނީ ކީއްކަން ރޭކާލިއެވެ. އެވަގުތު ހިތަށް ވެރިވި ފޫހިކަމުގެ އިޙުސާސުން މާއިޝްއަށް ދެލޯ މަރާ ބާރުކޮށްލެވުނު އިރު ފުން ނޭވާއެއް ދޫކޮށްލެވުނެވެ. މާއިޝްގެ މޫނުމަތިން އެކަނިވެސް އޭނާ ފޫހިވެފައިވާ މިންވަރު ހާމަވެއެވެ. “މާއިޝް.. އަމް.. އަމްމް.. އަމް… އައި.. އައި.. އައި ލައިކް ޔޫ.. ނޯ.. އައި ލަވް ޔޫ މާއިޝް.. އަައި ލަވް ޔޫ.. ޕްލީޒް ގިވް މީ އަ ޗާންސް ޓު ޕްރޫވް އިޓް.. ޕްލީޒް..” އެހެން ބުނަމުން އެ އަންހެން ކުއްޖާ ދިއްކޮށްލި މާ ތިރިކޮށްލަން ޖެހުނީ މާއިޝްގެ މޫނުގެ ކުލަވަރު ހުރި ގޮތް ފެނިފައެވެ. އެވަގުތުވެސް މާއިޝް ބުނާނީ ނޫނެކޭކަން އެ ކުއްޖާއަށް އެނގުނެވެ. “ލުކް.. އައިމް ސޮރީ.. އައި ޑޯންޓް އީވެން ނޯ ހޫ ޔޫ އާރ.. އައި ޖަސްޓް ވޯންޓު ސޭ ދެޓް އައިމް އިން ލަވް ވިތް ސަމްވަން އެލްސް.. ސޯ އައި ކާންޓް ބީ ވިތް ޔޫ.. އައިމް ރީލީ ސޮރީ..” ހަމައެކަނި އެހެން ބުނެލުމަށްފަހު މާއިޝް ގޮނޑިން ތެދުވެ، ކޮނޑުގައި ދަބަސް އަޅުވާލިއެވެ. “އިޓްސް އޯކޭ.. އައި ނިއު އައި ވޯޒް ގޮނަ ގެޓް ރިޖެކްޓެޑް އެނީވޭސް.. މާއިޝް އަކަށްވެސް ލޯބި ނުވާއިރު ލޯބިވާ ކަމަށް ހެދިގެނެއް ނޫޅެވޭނެ ދޯ.. އައި ކޭން އަންޑަރސްޓޭންޑް.. އުއްމީދު ކުރަން މާއިޝްއަށް މާއިޝްގެ ލަވް އާ އެއްކޮށް ހެޕީ ލައިފްއެއް ސްޕެންޑް ކުރަން ލިބޭނެ ކަމަށް.. ގުޑް ބައި..” އެ އަންހެން ކުއްޖާ ހިތި ހިނިތުންވުމެއް ހަދިޔާ ކޮށްލުމަށްފަހު ކްލާހުން ބޭރަށް ނުކުންނަން ދިޔުމުން މާއިޝްއަށް ފުން ނޭވާއެއް ބޭރުކޮށްލެވުނެވެ.\nހުރިހާ އަންހެން ކުދިން އޭނަ ދެކެ ލޯބި ވަނީ ކީއްވެހެއްޔެވެ؟ އޭނާގެ ސަބަބުން އަންހެން ކުދިންތަކެއް ދެރަވެ ކަރުން އަޅާކަން އެނގުމަކީ އޭނާ ބޭރުން ނުދެއްކިޔަސް، އޭނާގެ ހިތަށް ފަސޭހަ ކަމެއް ނޫނެވެ. އޭނާ އަންހެން ކުދިންނަށް އިޙްތިރާމް ކުރެއެވެ. މި ކަންތައްތަކުގައި އޭނާގެ އެއްވެސް ކުށެއް ނެތް ނަމަވެސް އޭނާ އެކަމާ ދެރަވެއެވެ. އެހެންމަވެސް، އޭނާގެ ހިތުން ޖާގަ ލިބޭނެ ހަމައެކަނި ކުއްޖަކީ ރައިޝާއެވެ. އެނޫން ކުއްޖަކަށް އޭނާގެ ދިރިއުޅުމާ ވައި އެޅޭކަށްވެސް އޭނާ ތަނެއް ނުދޭނެއެވެ. ރައިޝާއަކީ އޭނާގެ ހިތުގެ ހިތުގެ ރާނީއެވެ. އެހިތުގެ މަލިކާއެވެ. ވީއިރު، އެނޫން ކުއްޖަކަށް އޭނާގެ ހިތުން ޖާގަ ދޭނީ ކިހިނެއްހެއްޔެވެ؟ ޚިޔާލުތަކުން އެއްފަރާތް ވެލަމުން މާއިޝް ކްލާހުން ބޭރަށް ނުކުންނަން ހިނގައިގަތެވެ.\nމާއިޝް ސިޑިން ފައިބައިގެން ދިޔުމުން ސިޑިތަކުގެ ދަށުގައި ފިލާ އޮތް ރައިޝާ ތެދުވީ ވަގު ބުޅަލެއް ކާއެއްޗެއް ހޯދާ ފަދައިންނެވެ. އޭނާ ދެންމެ ކްލާހަށް އައީ ޑިކްޝަނަރީ ފޮތް ބާއްވާފައި އާދެވުމުން އެ ބަލާށެވެ. އެހެންނަމަވެސް، ކްލާސް ދޮރު މައްޗަށް އެރި އިރު ފެނުނު މަންޒަރަކުން އޭނާ ހުއްޓުން އެރިއެވެ. މާއިޝްގެ ކުރިމަތީގައި ފިނިފެންމަލެއް ހިފައިގެން ހުރި އަންހެން ކުއްޖާ ފެނުމުން އޭނާގެ ހިތަށް ބުނަން ނޭނގޭ ކަހަލަ އުނދަގޫތަކެއް ވަމުން ދިޔައެވެ. ފުރަތަމަ ދެރަވެގެން ރޯންވެސް ހިތަށް އެރިއެވެ. ދެވަނަ ފަހަރަށް ގޮސް އެ އަންހެން ކުއްޖާ ނޮޅާލަފާނަމޭވެސް ހިތަށް އެރިއެވެ. ހަދަންވީ ނުހަދަންވީ ގޮތެއް ނޭނގިފައި ހުރި ރައިޝާ ނިންމީ އެ ކުޅިވަރު ނިމެންދެެން ބަލަން ހުރުމަށެވެ. އެދެމީހުން ދެއްކި ވާހަކަ މާ ސާފުކޮށް އަޑު ނީވުނު ނަމަވެސް، މާއިޝް ގޮނޑިން ތެދުވެ ދަބަސް ކޮނޑުގައ އެޅުވި އިރު އެ މޫނުމަތީގައި ހުރި ކުލަވަރުތަކުންނާއި، އެ އަންހެން ކުއްޖާ މާއިޝްއަށް ރައްދުކޮށްލި ހިތި ހިނިތުންވުމުން ރައިޝާއަށް މާއިޝް ބުނީ ނޫނެކޭ ކަން ނަގައިގަންނާކަށް މާ ގިނަ އިރެއް ނުނެގިއެވެ. އެއާއެކު ރައިޝާއަށް އުފަލުން ފުންމައިވެސް ގަނެވުނެވެ. އެ އަންހެން ކުއްޖާއަށް ނުފެނުނުނަމަވެސް، އެ ކުއްޖާއާ ދިމާލަށް ދޫނެރެލާފައި ރައިޝާ އަވަހަށް ގޮސް ސިޑިތަކުގެ ދަށަށް ވަދެ ފިލާ އޮތީ މާއިޝް ކްލާހުން ނުކުންނަތަން ފެނުމުންނެވެ. މާއިޝް ދިޔުމާއެކު ސިއްރު ސިއްރުން ރައިޝާ ފިލާ އޮތް ތަނުން ތެދުވެ ޔުނީފޯރމް ރަނގަޅު ކޮށްލިއެވެ. އަދި ކުއްލިއަކަށް ކަމެއް ހަނދާންވީ ފަދައަކުން ސިޑިން މައްޗަށް އަރާ ކްލާހަށް ވަނީ ޑިކްޝަނަރީ ބަލައެވެ. މިހާރު ނައިރާ ހުންނާނީ ރައިޝާ ނައިސްގެން ލަސްވެފައެވެ. ރައިޝާ ގޮސް ކްލާހަށް ވަތް އިރު އެއްކަލަ އަންހެން ކުއްޖާ ކްލާހުން ނުކުންނަނީއެވެ. އަޅާވެސްނުލާ ރައިޝާ ކްލާހަށް ވަދެ، މޭޒުގެ ވަތްގަނޑުގައި އޮތް ޑިކްޝަނަރީ ހިފައިގެން އަވަހަށް ބޭރަށް ނުކުތީ ނައިރާއަށް ލަސްވާނެތީއެވެ.\nސްކޫލުގެ ގޯތިތެރެއިން ނުކުމެ މާއިޝް މިސްރާބު ޖެހީ އޭނާގެ ގެއާ ދިމާލަށެވެ. ސްކޫލާ ފުދޭވަރަކަށް ދުރުގައި ހުރި ނަމަވެސް ހިނގާލާފައި ގެޔަށް ދިޔުން ބޮޑު ކަމަކަށް ނުވާތީީ މާއިޝް ކޮންމެ ދުވަހަކުވެސް ގެޔަށް ދަނީ ހިނގާލާފައެވެ. ސްކޫލުގައި ދިމާވާ ކަންތައްތަކާއި، ފިލާވަޅުތަކުން ސިިކުނޑި ތާޒާ ކޮށްލުމަށް މާއިޝްއަށް އެންމެ ފަސޭހަ ގޮތަކީ އެއީއެވެ.\nހިނގާލާފައި ގޮސް މާއިޝް ހުއްޓުނީ ވަރަށް ތަނަވަސް ގެއެއްގެ ކުރިމައްޗަށެވެ. އެ ގޭގޭ ބޭރު ފާރުތަކުންނާއި ގޯތިތެރެއިންވެސް ފެންނަނީ ޝާހީކަމާއި ހިތްގައިމު ކަމެވެ. ގޯތިތެރޭގައި ހައްދާފައި ހުރި އެކިވައްތަރުގެ ރީތި މާއަޅާ ފެހިކަން ގަދަ ގަސްތަކުން އެތަނަށް ރީތި ބަގީޗާއެއް ނަން ދެވޭހާ ފުރިހަމައެވެ. ބިންމަތީގައި ހެދިފައިވާ ކާޕރޓް ވިނަގަނޑު ރީތިކޮށް އެއްވަރަށް ކޮށާފައި ވުމުން މުޅި މާހައުލުން ފެންނަނީ ފެހިކަމާއި ޗާލުކަމެވެ. އެ ގަސްތަކަށް އެކަނި ބަލައިލުމުންވެސް އެ ގަސްތައް ހެއްދި މީހަކު ހައްދާފައިވަނީ ނުހަނު ލޯބިން، ފަރުވާތެރިކަމާ އެކުގައިކަން ހާމަވެއެވެ. ބޮޑު ގޭޓުން ވަދެ މެދުގައި ރީތި ތަރުތީބަކުން ގައު ޖަހާ އަތުރާލެވިފައިވާ މަގުން މާއިޝް ހިނގަމުންގޮސް ގެއަށް ވަނެވެ. ގޭތެރެއަށް ވަނުމުން ފެންޑާތެރެއިންނާއި، ބިތްތަކުންނާއި، ފަރުނީޗަރުތަކުންވެސް ފެންނަނީ ޝާހީކަމެވެ. އެހެން ނުވާންވީ ސަބަބެއްވެސް ނެތެވެ. އެ ގެއަކީ ރާއްޖޭ ނަން މަޝްހޫރު ވިޔަފާރިވެރިޔާ މުޙައްމަދު އަމާންގެ ގެއެވެ. ކަޅުކުލައިގެ އެ ބޮޑު ދޮރު ހުޅުވާލުމަށްފަހު މާއިޝް ގެއަށް ވަތް އިރު ސިޓިންރޫމުގައި އޭނާގެ ކޮއްކޮ މާނިޝް ގޭމް ކުޅެން އިނުމުން ކޮއްކޮއަށް ގޮވާލާފައި މާއިޝް މިސްރާބު ޖެހީ ކޮޓަރިއާ ދިމާލަށެވެ.\nސިޑިން އަރައިގެން ގޮސް މާއިޝް އޭނާއަށް ޙާއްސަ ކުރެވިފައިވީ ކޮޓަރީގެ ދޮރު ހުޅުވާލިއެވެ. ކޮޓަރީގެ ބިތްތަކުގައި ހުދާއި ކަޅުކުލައިން ފަރުމާކުރެވިފައިވީއިރު، ކޮޓަރީގެ މުށިތައްވެސް ހުރީ ކަޅުކުލައިގައެވެ. އެ ތަނަވަސް ކޮޓަރީގެ ކަނާތްފަރާތު ބިތުގައި ކަޅުކުލައިގެ ބޮޑު ކިންގް ސައިޒްގެ އެނދު ބަހައްޓާފައި ހުރި އިރު، ގޮދަޑީގައި އަޅާފައިވާ ބެޑްޝީޓްވެސް ވަނީ ކަޅާއި، ހުދުކުލައިގައެވެ. އެނދާ ދިމާއަށް ވާ ގޮތަށް ހުރި ކޮމްޕިޔުޓަރ މޭޒުމަތީގައި އެއްވެސް ތަރުތީބެއްނެތި ގޭމް ކުޅެން ބޭނުންކުރާ ރިމޯޓާއި، ސީޑީ ޕްލޭޔަރު ފަދަ ތަކެތި ހުއްޓެވެ. އެނދުގެ ވައަތްފަރާތުގައި ބެލްކަންޏަށް ނުކުމެވޭ ގޮތަށް ކަހާލެވޭ ކަހަލަ ދޮރެއް ހުއްޓެވެ. ކޮޓަރީގެ ވައަތްފަރާތުގައި ފާޚާނާއާ ޖެހިގެން ކަނާތް ފަރާތަށް ކޮޓަރިއަށް ވަންނަ ދޮރާ ދިމާލުގައި ހުރި ކަޅުކުލައިގެ ޑްރެސިންގ ޓޭބަލް މަތީގައި ރީތިވާން ބޭނުންކުރާ ސާމާނުތައް ހުރީ އެއްވެސް ތަރުތީބެއްނެތި އުކާލާފައެވެ. ފާޚާނާއާ ދިމާލުން ވައަތްފަރާތުގައި ހުރި ކަޅުކުލައިގެ ތަނަވަސް ކްލޯޒެޓްގެ ތެރެއަށް އެއްފަހަރާ ތިން މީހުންނަށްވެސް ވަދެވޭހާ ބޮޑެވެ. ބެލްކަނީގެ ދޮރާ ޖެހިގެން ހުރި ސްޓަޑީ ޓޭބަލްގެ މަތީގައި ހުރި ފޮތްތައްވެސް އެގޮތް މިގޮތަށް އުކާލެވިފައި ހުރި އިރު، އެނދުމަތީގައިވެސް ފޮތްތައް ހުރީ އުކާލާފައެވެ. އެ ބޮޑު ކޮޓަރި ފަރުމާކޮށްފައިވާލެއް ކިތަންމެ ރީތިވެފައި، ފުރިހަމަވިޔަސް ކޮޓަރި ތެރެއިން އެއްވެސް ކަހަލަ ތަރުތީބެއް ފެންނަން ނެތުމުން ބަލައިލަން އުނދަގޫ ގޮތެއް ހުއްޓެވެ.\nދޮރުން ވަތް މާއިޝްއަށް ކޮޓަރިތެރެ އޮތް ގޮތުން އެއްވެސް އުނދަގުލެއް ވީހެނެއް ހިއެއްނުވެއެވެ. އަބަދު އެގޮތަށް އޮވެއޮވެ އާދަވީ ކަންނޭނގެއެވެ. މީހުން ބުނެއުޅޭނޫންހެއްޔެވެ؟ ފިރިހެނުންނަކީ ކިތަންމެ ގޮނޑުކޮށް އުޅެން ޖެހުނަސް އަސަރެއް ކުރާ ބައެއް ނޫންތާއެވެ. މާއިޝް އަކީވެސް އެކަހަލަ ސޮރެކޭ ބުނެވިދާނެއެވެ. ވަތް ގޮތަށް ދަބަސް އެނދުމައްޗަށް އެއްލައިލާފައި މާއިޝް ޔުނީފޯރމް ބޭލުމަށްފަހު ފާޚާނާއަށް ވަނީ ފެންވަރާ ތާޒާވެލުމަށެވެ. އަވަސްއަވަހަށް ފެންވަރައިގެން ނުކުމެ، ރަތްކުލައިގެ ޓީޝާޓަކާއި، ކަޅުކުލައިގެ ދޫ ޓްރެކްސޫޓެއް ލުމަށްފަހު މާއިޝް މެންދުރު ނަމާދުކޮށްލިއެވެ. ނަމާދުކޮށްލުމަށްފަހު، މާއިޝް ބަދިގެއަށް ދިޔައީ ބަނޑުހައިވެފައި ހުރިލެއް ބޮޑުކަމުންނެވެ. ސްކޫލް ބްރޭކް ގަޑީގައި އެއްވެސް ނުކާތީ، ކޮންމެ ދުވަހަކު ގެއަށް އަންނަ އިރު މާއިޝް ހުންނާނީ ބަނޑުހައިވެގެންގޮސް ހަލާކުވާވަރު ވެފައެވެ. ކުރާނީ ކީއްހެއްޔެވެ؟ އެހެން ކުދިންނާ ކުރިމަތިލާ، މާ ގިނައިން ވާހަކަ ދައްކަން ބޭނުން ނުވާތީ މާއިޝް އަބަދުވެސް އެގަޑީގައި ކްލާހުގައި އިންނަނީ އެކަނިވެލުމުގެ ގޮތުންނެވެ.\nބަދިގެއަށް ވަތް ތަނުން މާއިޝްއަށް އޭނާގެ މަންމަ ކައްކަން ހުރި ވަސް ޖެހުމުން ނޭފަތް ދަމާލެވުނެވެ. ވަގުތުން ގޮސް މަންމަ ގައިގައި ބައްދާލިއެވެ. “މަންމަ ކޯޗެއް ހަދަނީ..؟” މަންމަގެ ކޮނޑުގައި ދަތްދޮޅި އަޅުވާލަމުން މާއިޝް އަހާލީ ކުޑަކުއްޖެއް ފަދައިންނެވެ. ބޭރުތެރޭގަޔާ ސްކޫލުގައި ކިތަންމެ ހިތްހަރު މީހަކަށް ވެގެން އުޅުނަސް މާއިޝް ގޭތެރޭގައި އުޅޭނީ ހަމަ ކުޑަކުއްޖެއް އުޅޭ ގޮތަށެވެ. ސަކަރާތް ޖެހުމާއި، ސިޔާސަކަމުން އެއީ ހަމަ އެއްވަނައެވެ. “ހޫމް.. އާދެވިއްޖެ ދޯ.. މަންމަ މިހާރު މި ހަވީރަށް ހެދިކާ ހަދަނީ.. މިހާރު ގަޑިން ތިނެއް ޖަހަނީއޭ.. މާޝްއަށް ހުންނާނެ ޓޮމާޓޯ ބަތާ އޮރެންޖު ޖޫހާ ގިރާފަ.. މޭޒުމަތީގަ ހުންނާނެ ކާން ހަދާފަ.. އަވަހަށް ދޭ ކާން..” މާއިޝްގެ މަންމަ މާހީން ބުނެލީ ނުހަނު ލޯބިންނެވެ. މާހީން ހަމަ އެހެން ބުނުމާއެކު މާއިޝް ކުޑަ ކުއްޖެއްހެން ދުވެފައި ގޮސް ކާގެއަށް ވަނެވެ.\nމާއިޝް އުޅުނު ގޮތުން ހީވަނީ ހަތަރު އަހަރުގެ ކުޑަ ކުއްޖަކު ގޭތެރޭގައި ދުވެދުވެެފައިި އުޅޭހެންނެވެ. ކިތަންމެ މުއްސަންޖަސް، މާއިޝްގެ ހިތުގައި އެކަމާ މެދު އެއްވެސް ބޮޑާކަމެއް ނުވަތަ ކިބުރުވެރިކަމެއް ނުވާކަން ހަމައެކަނި މާއިޝްގެ ޢަމަލުތަކުންވެސް ދޭހަވެއެވެ. ބޭރުފުށުން ބަލާލާފައި މާއިޝްއަކީ ވަރަށް ފޮނި، ބޮޑާ މީހެކޭ މީހުން ބުންޏަސް މާއިޝްގެ ހިތުގައިވާ ޙަޤީޤަތް ﷲ މޮޅަށް ދެނެވޮޑިގެންވާކަން މާއިޝް އަބަދުވެސް ހަނދާން ބަހައްޓައެވެ. އެހެންމީހުންގެ ރުޅިވެރި ބަސްތަކުންނާއި، ޙަސަދައިން މާއިޝް އަބަދުވެސް ރެކިގަންނަން ބޭނުންކުރާ ހަތިޔާރަކީ އަޅުކަމެވެ. އެއީ އޭނާގެ މަންމަމެން ކުޑައިރުއްސުރެވެސް އޭނާއަށް ދަސްކޮށްދީފައި ގޮތެވެ. މޮޅަށް ކިޔަވާ، ދީނީ ކަންތައްތަކަށް ސަމާލުވާން މަންމައާއި ބައްޕަ އަބަދުވެސް ނަސޭޙަތްތެރި ވެއެވެ. މާއިޝް އަބަދުވެސް އެ ނަސޭޙަތްތައް އަޑުއަހާ އެއްގޮތަށް ޢަމަލު ކުރެވޭތޯ މަސައްކަތް ކުރެއެވެ. ނުކުރެވެނީ ހަމަ އެންމެ ކަމެކެވެ. ކޮޓަރި ސާފުކޮށް ތަރުތީބު ކުރުމެވެ. އެކަން ދުވަހަކުވެސް އިސްލާޙު ކުރެވޭނެކަމާއި މެދު މާއިޝްއަށް ޝައްކެވެ.\nV v v v reethi mi baives vaguthu vee varakun genesdhehchey mi vhk ge part thah ingey nayooo Kokky 😘😘😘 stay safe nayoo Kokky miss you love you sooooo much nayoo Kokky 💖♥😘😘😘😘😘😘😘\nWow Masha Allah vrh reethi Mi part vxxx❤❤❤❤\nKeep it up ingey ❤❤❤❤\nHahhahaha naseebakun nairaa nubuney dhw.❤❤❤ Ril kaari Ah vxx Hini aeyyy nairaa ulunu vahtharun. ❤❤🤣🤣Hehehheh❤❤❤❤❤🤣🤣🤣\nDhn mihaaru Mi Wait kurany maaish And raishaa guleyne irakah. ❤❤❤❤❤❤❤❤❤❤❤❤\nAwwwwwnnn maaish haadha cute eyyyy home gaa uley iru.❤❤❤❤❤ Hahahhaha🤣🤣🤣🤣🤣🤣🤣❤❤❤❤\nMaaish ge room clean kohdeyn dhw mihaaru dhen dhaan veee hehhehe❤❤🤣🤣🤣🤣🤣🤣🤣🤣🤣❤❤❤\nDhen in part Ah Waiting ❤❤❤\nLove u sooo much ❤❤\nManjey kiyaalaafa cmnt eh kohllaanan ngey… Manje ge surpriseeothy…\nhello ril sisoo…\nawwwnn tysssm sisyyyy\nhaha yess naira ulhunu vahtharu dhww nayoo gaathah vx hini aissa inii… hehe\nhehe adhi ait kohlaa. edhemiihun vrh avahah gulheyne.. ekmehissabun adhi nimuniikii noon ingey… edhemiihunge love life ga adhi vrh gina huras thakaa kurimathilaan jeheyne… let’s wait to see dhw\nyess vrh cute dhw\naan koyaa avahah aadhey ehenoonii raisha fakeereh vc nulibyneesorakah… raisha akii vrh tharuthiibu kujjekey… kihineh ekahala sorakaa ekii enme dhuvahakah vxefakiiru ulheynii dhw… i feel sorry for rai…\nawwwn tyssssssmmm darl… yess hama genesdheynan vaguthu V varakun ingey\nlymmmmmmmmm nd mymmmmmmmm sisooo\naaan reesh brww i’ll be waiting for ur ccmnt ingey…\ndhen eoh surise eh dhww… ma hama rangalhahvx haadu vegen gos rathah araifi\nMAAISHHHH 🤣🤣🤣🤣🤣DHOGEH VAA NOON… HAMA FIREHENUN GE VAHTHARU… OHH EHNMA MAAISH IS NOT THAT TYPE DHW… HE’S COOL 👌👌👌😼😼HAADHA MAJALEY GEY THEREY… KLW MA FURATHAMA VX HITHAH EREE RAI EYNA AA INDHEGEN E GEAH DHIYAEEMA RAISHA FAKEERAH E KOTARI THERE FENUNIIMA VAANEE KIHINEH BAA EY😫😫😫🤢🤢E GOYYA ANBURAIGANEGEN VEHTEYNEE THWCHEH… KLW HAADHA DIMAND BODEY DHW MAAISH AH… NAIRA AREY.. KYA BAATH HAI… EOH DRAMA EH DHWW… EY DHN HURIHAA COUPLE EH EH EPISODE AKUN FENNAANEE KON IRAKUN THR KOYAA\nBYE BYE TAATAA\nAMMAAAAAI HAAADHA VARUGADHA CMMNT EKEY DHW MANJE THI KURII… GADHA BURO… HAHA YES HE IS DAMN COOL EY DARL… AAN KLW MA VX HAMA THIHEN HITHAH ERII… RAISHA FAKEERA HEYTHEREY HAMDHARUDHII VEVEY VARUN VX DHW.. PIS PIS PIS… ADHI EKAM E DHEMIIHUN INNAANII MAA FAUNNEY… ADHI KEI KOHLAA… AAN EBUNAAHEN NAIRA JAVAABU DHIIBA REESH DHAITHA AH… LHEYY DARL THI IKURAA GOTHAKAH NOONEY MI VHK KURIYAH DHANIIKII… EYNDHA JAISH FENEYTHR? ADHI E SORU VX GENESSA MASHAH KAMEH VAANII… EKAM UREY… DHONBE GENEVEYTTHW BALAANAN NET EPISODE G… E GOI OK THR LWBIKOLHUUU??\nNOONEY MIVAGUTHAKU ROADH EH NOON KOYAA.. MANJE?\nkalwyney haadha mistakes gina eyy dhw.. avas kurn ulhen hadhaigen…\nAMMAAAAAAI HAAADHA VARUGADHA CMMNT EKEY DHW MANJE THI KURII… GADHA BURO… HAHA YES HE IS DAMN COOL EY DARL… AAN KLW MA VX HAMA HITHAH ERII THIHEN… RAISHA FAKEERAA DHEYTHEREY HAMDHARUDHEE VEVEY VARUNVX DHW… PIS PIS PIS…. ADHI EKAM E DHEMIIHUN INNAANII MAA FAHUNNEY…ADHI KEI KOHLAA RANKOLHAA… AAN EBUNAAHEN NAIRA JAVAABU DHIIBA REESH DHAITHA AH… AHEYYY DARL THI HIIKURAA GOTHAKAH NOONEY MI VHK KURIYAH DHAANIIKII…. HURIHAA COUPLES EH EKKOH DHW… UMMM… COVER GA EYNDHA JAISH FENEYTHR?? ADHI E SORU VX GENESSA MASHAH KAMEH VAANII…. EKAM HUREY…. DHONBE GENEETHW BALAANAN NEXT EPISODE GA INGEY DHOONGNAA… E GOI OK THR LWBIKOLHUUU….\nNOONEY MIVAGUTHU ROADHA EH NOON KOYAA… MANJE YOA???\nmivarunvx mistakes huriyyaa never mind… dhen rangalheh nukureveyne.. magey ingilithah bindhaigen goosieyyyyy\nRangalhu thi varu kuri kan vx… Dhevana cmnt kiima mashah ehcheh vis ney varu v🤣🤣… Aan enme rangalheyegoe… Ehn vanii?? Jaish eii kaaku baa… Aaannnnn mashah feney… Magey dhelo salaamathun eba huhttey… Aaan Magey roadha ey… Kaley roadha thr? (ey ehn dhaane ngey.. Alhaa nulaa Kale kiyas) 😂bye byeee taaataaa.. Comedy land adhi vx upeh nuvey dhwww😫😫😫\njaish fennaanii ahi stry mrdhaa hama ah dhiyaiima koyaa.. hehe aan type kohfa avahah fonuvan ulhen hadhaigen mashah liyevey vahtharu eii… hahaha… ma dhwww… dhen ingeynu manje ah dhw 😉 hehehehehe… aan mashah hurevidhaane alhaanulkaa vx.. eyy ekam ma guguri dheke bireh nugane ingey majeyy… haha… ekam dhenerain thereyge scene vrh………… ma hama aslahvx inii dhen kiyan nukerifa.. anekkohu mi lliy sis gandu dhimaa kuraa varunvx nethey hama neyvaa levenvx… hurihaa kameh manje liyunu stry akun… huh… vrh foohivey… eyyy CL submit kuriithr dhoongnaa?? aaneaarifu dhen wedding nimuniima mihaaru aharun lavvaa hurihaa bura masakkatheh kuruvaafa aharun mathin handhaanehvx nei viyya… ma eyruvx buniimennu eii aarifu ge vahtharey… koyaa kobaa rihey dhin maavaharu vikkaaliithr mihaaru?\nhoon bye taa taa\nއެ ރޭގަނޑު 4\nހިތާމަ ބިރުވެރި August 17, 2018\nހިތާމަ ލޯބި October 12, 2017\nހިތާމަ އެހެނިހެން ލޯބި June 14, 2017\nލޯބި January 24, 2015\nހިތާމަ ކުރުވާހަކަ ލޯބި May 24, 2020


Hrithik dheke loabivaathee anhenun maraalaifi\nރިތިކް ދެކެ ލޯބިވާތީ އަންހެނުން މަރާލައިފި\nދިނޭޝްވަރް ބުދިދަތު އާއި އޭނާގެ އަންހެނުން ޑޮނީ\nހަސަދަ އަކީ ފަނާކުރަނިވި ޖަޒުބާތެކެވެ. ވަރަށް ރަނގަޅު ގުޅުމެއްގައި ވެސް ހަސަދަ އަށް ޖާގަ ދެވިއްޖެނަމަ އެ ގުޅުމެއް ފަނާވެގެން ދިއުން އޮންނާތީ ވަރަށް ގާތުގަ އެވެ. އިންޑިއާ ނަސްލުގެ ފިރިހެނަކަށް ވެސް އަމިއްލަ ނަފްސު ހަލާކުގެ ތެރެއަށް ވައްޓާލެވުނީ ހަސަދައިގެ ސަބަބުންނެވެ.\nނިއުޔޯކް ސިޓީގައި ދިރިއުޅޭ އިންޑިއާގެ 33 އަހަރުގެ ދިނޭޝްވަރް ބުދިދަތު އާއި އޭނާގެ އަންހެނުން ޑޮނީ ޑޮޖޯއީ، 27، ގެ ކައިވެނީގައި ވެސް ޖެހުނު މައްސަލަ އަކީ ޑޮނީގެ ހިތުގައި ވަރަށް ޅަ އިރުއްސުރެ ބޮލިވުޑް ބަތަލު ރިތިކް ރޯޝަން އަށް އޮތް ލޯތްބެވެ.\nބުދިދަތު އާއި ޑޮނީ ކައިވެނި ކޮށްފައިވަނީ މިއަހަރުގެ ޖުލައި މަހު އެވެ. ކައިވެންޏަށްފަހު މި ދެމަފިރިންގެ މެދުގައި ޖެހެމުން ދިޔަ މައްސަލައަކީ ރިތިކް ދެކެ ޑޮނީ ލޯބިވާކަން އެނގިގެން އެކަމާ ހަސަދަވެރިވެގެން ޖެހެމުންދިޔަ މައްސަލަ އެވެ.\nމިގޮތަށް ވީ އަރާރުމެއްގައި މިދިޔަ ބުދަ ދުވަހުގެ ރޭ ބުދިދަތު ވަނީ އޭނާގެ އަންހެނުން މަރާލާފަ އެވެ.\nއަންހެނުން މަރާލުމަށްފަހު ބުދިދަތު އޭނާގެ އަންހެނުންގެ ކޮއްކޮއަށް ކުރި މެސެޖެއްގައި އެކަމަށް އިއުތިރާފުވެފައި ވެއެވެ.\nފަހުން ބުދިދަތު ވެސް ވަނި އަމިއްލައަށް މަރުވެފަ އެވެ. އޭނާ ޑޮނީ މަރާލީ އަނިޔާކުރާތީ ކޯޓުގައި މައްސަލަ ޖެއްސުމުން އަންހެނުން ހުންނަ ގެއަށް ނުދާން ކޯޓުން ބުދިދަތު އަށް އަމުރުކޮށްފައި ވަނިކޮށް އެގެއަށް ވަދެ އެވެ.\nރިތިކް ރޯޝަން މަރު


Nasheed iskoh hunnavai, sarukaaru vattaalan ulhey kamah Gasim thuthumathu kuravvaifi | Mihaaru\nރައީސް އިބްރާހިމް ސޯލިހް އާއި ގާސިމް: ނަޝީދުގެ އަމާޒަކީ ވެރިކަމަށް ވަޑައިގަތުން ކަމަށް ގާސިމް ތުހުމަތު ކުރައްވާ. --ފޮޓޯ/މިހާރު\nނަޝީދު އިސްކޮށް ހުންނަވައި، ސަރުކާރު ވައްޓާލަން އުޅޭ ކަމަށް ގާސިމް ތުހުމަތު ކުރައްވައިފި\n24 ޖެނުއަރީ 2019 - 11:40 80 comments\nރައީސް އިބްރާހިމް މުހައްމަދު ސޯލިހްގެ އިތުބާރު ނެތް ކަމުގެ ވޯޓެއް ނަގައި މަގާމުން ދުރު ކުރުމަށް ފަހު، ކުރީގެ ރައީސް މުހައްމަދު ނަޝީދު ވެރިކަމަށް ވަޑައިގަތުމުގެ މަސައްކަތްޕުޅު އެމްޑީޕީ ތެރޭގައި ކުރައްވަމުން ގެންދަވާ ކަމަށް ރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ރޭ ތުހުމަތު ކުރައްވައިފި އެވެ.\nކޯލިޝަން ސަރުކާރުގެ އެއް ލީޑަރުގެ ގޮތުގައި ހުންނެވި ގާސިމް މި ތުހުމަތު ކުރެއްވީ، އެ ޕާޓީގެ ހަރުގޭގައި އޮތް ހަފުލާއެއްގައި، ކުރީގެ ރައީސް މުހައްމަދު ނަޝީދާއި އެމްޑީޕީ އަށް ވަރަށް ބޮޑަށް ފާޑުވިދާޅުވެ ވާހަކަ ދައްކަވަމުންނެވެ. ނަން ވިދާޅުނުވެ ބަހުގެ ހަމަލާތައް އަމާޒުކުރައްވަމުން، ނަޝީދު ބޭނުންފުޅު ވަނީ ވެރިކަން ހިންގުން ބަރުލަމާނީ ނިޒާމަކަށް ބަދަލުކުރައްވަން ކަމަށް ގާސިމް ރޭ ވެސް ވިދާޅުވި އެވެ.\n"އެ ޕާޓީ [އެމްޑީޕީ] ގެ ތެރެއިން ބޮޑުސިންގާ ފަސާދައެއް އުފައްދައި، އެ ޕާޓީގެ ތެރެއިން ބޮޑުސިންގާ ކަންތައްގަނޑެއް، ހައިޖާނެއް ރާވައިގެން އެމަނިކުފާނުގެ ނޯކޮންފިޑެންސް ވޯޓު ނެގުމާ ދިމާލަށް އަމާޒުކޮށް، ސަރުކާރު ވައްޓާލައި ވަކި މީހަކު ވެރިކަމަށް އައުމަށް ކުޅޭ ކުޅިގަނޑު އަޅުގަނޑުމެން މިތިބީ ބަލަން ދޯ. އެނގޭ. އަޅުގަނޑުމެން މީ ކުޑަކުދިންނެއް ނޫނޭ، ކިޔައިދޭކަށެއް ނުޖެހޭނެ،" ގާސިމް ވިދާޅުވި އެވެ.\nރައްޔިތުންގެ މަޖިލީހުގެ އިންތިޚާބުގެ ހުރިހާ ދާއިރާތަކަކަށް އެމްޑީޕީން ވާދަކުރަން ނިންމި ނިންމުމާ ގުޅޭ ގޮތުން ގާސިމް ރޭ ވެސް ހިތްހަމަޖެހިވަޑައިނުގެން ވާހަކަ ދެއްކެވި އެވެ. ރައީސް އިބްރާހިމް މުހައްމަދު ސޯލިހް ދިފާއުކުރައްވައި، އެ ނިންމެވުމަކީ ނަޝީދު ރިޔާސަތުގައި އިންނަވައިގެން އެމްޑީޕީގެ ގައުމީ މަޖިލީހުން ކުރި ކަމެއް ކަމަށް ވިދާޅުވި އެވެ.\n"ދެން ތި ބޭފުޅުންނަށް އެނގިވަޑައިގަންނަވާނެ، އަޅުގަނޑު ކޮންމެހެން ނަން ދަންނަވާކަށް ބޭނުމެއް ނޫން. ނަން ނޭނގޭތީކީއެއް ނޫން. އަޅުގަނޑު ކިޔާލާ ހިތް ނުވަނީ،" ގާސިމް ވިދާޅުވި އެވެ.\n"ތިމާމެންކޮށްފައި އޮތް އަހުދާއި ވައުދު އުވާލީ. ތިމަންނާމެން އެގްރިމެންޓެއް ނުކުރަމޭ. ކިހިނެއް ކުރާ އެއްޗެއްތޯ އެއީ."\nކޯލިޝަން ލީޑަރުން މަޝްވަރާ ކުރައްވަނީ: ---ފޮޓޯ: ހުސައިން ވަހީދު/މިހާރު\nއެއްބަސްވުން ނެތް ކަމަށް އެމްޑީޕީން އިސް ބޭފުޅުން ވިދާޅުވަމުން ގެންދަވާއިރު، އެ އެއްބަސްވުން ނޫހުގައި ޝާއިއުކުރަންވީތޯ ވެސް ގާސިމް ސުވާލު ކުރެއްވި އެވެ. އެހާ އަވަހަށް އެއްބަސްވުން އާއްމުކުރަން ބޭނުން ނުވަނީ "ހަޑިމުޑުދާރު ކަންކަން ކުރަން ބޭނުން ނުވާތީ" ކަމަށް ވިދާޅުވި އެވެ.\n"އެކަމަކު ވަގުތު އައީމަ ކުރާނަން، އަޅުގަނޑުމެން އަތުގައި އެބަހުރި ސޮއި ކުރައްވާފައި ހުރި ލިއުންތައް. އަދި އަޅުގަނޑުމެން ބޭނުމެއް ނޫން ބާޒާރުމައްޗަށް ނުކުމެ ބަކަރިއެއް ކަރުގައި ވާޖަހައިގެން ދަމާކަށެއް،" ގާސިމް ވިދާޅުވި އެވެ.\n"އަޅުގަނޑުމެން މިތިބީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްއާ އެކީގައި. އެމަނިކުފާނުގެ ސަރުކާރު ނަގަހައްޓައި ދަމަހައްޓަން. އެކަން އަޅުގަނޑުމެން ކުރާނަން ކިތަންމެ ރުޅި އަޔަސް،" ގާސިމް ވިދާޅުވި އެވެ.\nއޭނާ ވިދާޅުވި ގޮތުގައި ވެރިކަމުގެ ފަސް އަހަރު ފުރިހަމަ ކުރައްވަން ރައީސް އިބްރާހިމް މުހައްމަދު ސޯލިހް ބޭނުންފުޅުވާ ނަމަ އެކަން ހިނގާނީ އެ މަގަށެވެ. ގާނޫނުއަސާސީއާ ޚިލާފަށް ރައީސް ކަމެއް ނުކުރައްވާ ނަމަ އަބަދުވެސް ޖުމްހޫރީ ޕާޓީން ތިބޭނީ އެމަނިކުފާނާ "އަތްގުޅާލައިގެން" ކަމަށް ވެސް ވިދާޅުވި އެވެ.\nސޯޝަލްމީޑިއާގެ އެކައުންޓަކުން ނަޝީދު ފާޑުވިދާޅުވެ، ތިން ރައީސުންނާ އެކު ވެސް މަސައްކަތް ނުކުރެވުނު ކަމުގެ ތުހުމަތު އަޅުވާފައިވާ ކަމަށް ގާސިމް ވިދާޅުވި އެވެ. އޭނާ އެ އިޝާރާތް ކުރެއްވީ އެލެކްސްގެ ނަމުގައި ހިންގާ ޓުވިޓާ އެކައުންޓަކުން ގާސިމަށް ފާޑުވިދާޅުވި ވާހަކައަށެވެ.\nއެއީ ނަޝީދުގެ ފާޑުވިދާޅުވުމެއް ކަމަށް ދޭހަވާ ގޮތަށް ވާހަކަ ދައްކަވަމުން ގާސިމް ވިދާޅުވީ އެމްޑީޕީ ސަރުކާރުގެ ހޯމް މިނިސްޓަރު ކަމުގައި ނުހުންނެވުނީ ފުރައްސާރަ ކުރިމަތިކުރުމުން ކަން ނަޝީދަށް އެނގިވަޑައިގަންނަވާނެ ކަމަށެވެ. އިސްތިއުފާ ދެއްވީ ޖަލުގައި ރޯކޮށްލަން ރޭވުމުން ކަމަށް ގާސިމް ވިދާޅުވި އެވެ.\nއެ ފަހަރު ވެސް ކޯލިޝަނުން ވަކިވީ، ގާސިމް ވިދާޅުވި ގޮތުގައި، އެމްޑީޕީގެ ގައުމީ މަޖިލީހުން ފާސްކޮށް، ޖުމްހޫރީ ޕާޓީ ދުރުކޮށްލީއޭ ރަސްމީކޮށް އެންގުމުންނެވެ.\nއިތުރު ލިޔުންތައް ރައީސް މުހައްމަދު ނަޝީދު ސިޔާސީ ޕާޓީ މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް އިއްތިހާދުގެ ހަމަނުޖެހުން ސަރުކާރު


University akun Shahrukh Khan ge namugai scholarship dhenee\nޝާހު އަށް ހޮނަރަރީ ޑިގްރީ ދެނީ --\nމަޝްހޫރު އެކްޓަރު ޝާހްރުކް ހާނަށް ލެ ޓްރޯބް ޔުނިވަސިޓީން އޮނަރަރީ ޑިގްރީ އެއް ދީ، އޭނާގެ ނަމުގައި ޕީއެޗްޑީ ސްކޮލްޝިޕެއް ވެސް ތައާރަފުކޮށްފި އެވެ.\n"ޝާހްރުކް ހާން ލެ ޓްރޯބް ޔުނިވަސިޓީ ޕީއެޗްޑީ ސްކޮލަޝިޕް" ކޮންމެ ހަތަރު އަހަރަކުވެސް ދެނީ އެކި ދާއިރާތަކުން ރިސާޗްކުރާ އިންޑިއާގެ އަންހެނުންނަށެވެ. މި ސްކޮލަޝިޕް ތައާރަފުކުރީ އަންހެނުން ކުރި އެރުވުމަށް ޝާހުގެ "މީރް ފައުންޑޭޝަން" އިން ކުރާ މަސައްކަތަށް އެހީވުމުގެ ގޮތުންނެވެ.\nމީރް ފައުންޑޭޝަނަކީ ވަކިން ހާއްސަކޮށް އެސިޑްގެ ހަމަލާތަކުގެ ޝިކާރައަކަށްވާ އަންހެނުންނަށް އެހީތެރިކަން ފޯރުކޮށްދީ، އެފަދަ އަންހެނުން ބާރުވެރިކޮށް މުޖުތަމައުގެ މުހިއްމު ހިއްސާއަކަށް ހަދަން މަސައްކަތްކުރާ ފައުންޑޭޝަނެކެވެ.\nމި ޝަރަފު ލިބުމާއެކު ޝާހު ބުނި ގޮތުގައި، ރެ ޓްރޯބް ޔުނިވާސިޓީން އެހީވުމަކީ އިންޑިއާގެ އަންހެނުންނަށް އެކި ދާއިރާތަކުން ރިސާޗްކޮށް ކުރިމަގު ބައްޓަން ކުރުމަށް ލިބޭނެ ފުރުސަތެއް ކަމަށެވެ. އަދި އެ ޔުނިވާސިޓީން އެކަހަލަ ފުރުސަތެއް ދިން ކަމަށްޓަކައި ވަނީ ޝުކުރު އަދާ ކޮށްފަ އެވެ.\nމި ސްކޮލަޝިޕްގެ ދަށުން ހަތަރު އަހަރުގެ ކޯހެއް ފުރިހަމަ ކުރުމުގެ ފުރުސަތު ލިބޭނެ އެވެ.